বিড়ম্বনা – সুনীল দত্ত – ফটাঢোল\nঘৰৰপৰা চাই চিতি বিয়াখন পতা বাবে হ’বলগীয়া কইনাগৰাকীৰ লগত সকলোৰে উপস্থিতিত দুবাৰ মুখামুখি হোৱাৰ বাদে বিয়াৰ আগত ভালকৈ কথা পতাই নহ’ল। যিমানেই বিয়াৰ তাৰিখটো ওচৰ চাপিল সিমানেই প্ৰেমত হাবুডুবু খাই ছোৱালী এগৰাকী পলুৱাই অনাই ভাল আছিল বুলি মনত এটা ভাব আহি থাকিল। নাহিবইবা কিয়? মই মানুহটো অলপ হিচাপী। হিচাপী মানে টকা সিকাৰ ক্ষেত্ৰত লগাতকৈ বেছিয়েই হিচাপী। সেইবাবে বিয়াৰ যা যোগাৰ কৰোতে জমা টকাৰ বুজন অংশ এটা খৰচ হওঁতে মনত আক্ষেপ হোৱাতো স্বাভাৱিক। পৰিয়ালৰ আটাইবোৰ সদস্যই বিয়াৰ নামত টকা খৰচ কৰা পৰ্বটোত মোৰ অনিচ্ছা স্বত্বেও জোৰ জুলুমকৈয়ে অৰিহণা যোগালে। জোৰোণত পাটৰ কাপোৰ এযোৰৰ লগত খাৰু এযোৰ, চেইন এডাল আৰু আঙঠি এটা দি নিয়মটো ৰক্ষা কৰাৰ কথা উনুকিয়াইছিলোহে, ঘৰৰ আটাইবোৰ জাঙুৰ খাই উঠিল – “হেৰৌ, বিয়া জীৱনত এবাৰহে পাতিবি, তাতেই কইনাজনীক বস্তুকেইপদ দিওঁতে তোৰ কিহৰ কৃপণালি? তই দিয়া বস্তুচোন কইনাৰ লগত তোৰ ঘৰলৈকে আহিব! এইখিনি বস্তুৰে আমি জোৰোণ দিবলৈ নাযাওঁ, তই নিজেই অকলে গৈ জোৰোণ দি আহিবি।” কি কৰিম আৰু? উপায় নোপোৱাত তিনিযোৰ পাটৰ কাপোৰ, দুতোলা সোণৰ চেইন এডাল, খাৰু দুযোৰ, আঙুঠি তিনিটা আৰু কাণফুলি এযোৰৰ ভৰণি হ’ল। ঘৰৰ মানুহৰ ওন্দোলা মুখবোৰ চাব নোৱাৰোঁ। সেইবাবে ধুমধামকৈয়েই বিয়াখন পাতিবলৈ ওলালোঁ।\nটকা সিকাৰ ক্ষেত্ৰত হিচাপী হ’লেও নিজে খোৱা বোৱা আৰু মানুহক খুওৱাৰ ক্ষেত্ৰত মোৰ কৃপণালি নাই। মিঠাইৰ ক্ষেত্ৰত মোক লুভীয়া বুলিয়েই ক’ব পাৰে। একে বহাতে গণি গণি দহটা ৰসগোল্লা নাখালে মিঠাই খোৱা যেনেই নালাগে। বাকীবোৰ বস্তুৰ ক্ষেত্ৰতো ঠিক তেনেকুৱাই। ৰাতিপুৱা অফিচলৈ যোৱাৰ আগতে ডাঙৰ চামুচেৰে দুচামুচ ঘিউ বা ক্ৰীম আৰু আলু পিটিকাৰে একাঁহী ক’লী জহা চাউলৰ ভাত মোকোৰা মোকোৰে খাওঁ। ৰাতিপুৱা মই কেতিয়াও আঞ্জাৰে ভাত নাখাওঁ। এনেকৈ ভাত খায়েই ভাল পাওঁ। দিনত অফিচৰ কেণ্টিনতে ইটো সিটোৰে পেট ভৰাই গধূলি ঘৰলৈ আহিয়েই চাৰিটা সিজোৱা কণী খাই গাটো ধুই লৈ ওচৰৰে দোকানলৈ আড্ডা দিবলৈ ওলাই যাওঁ। সোমবাৰে ঘৰত থকা শিৱভক্তবোৰৰ বাবে ৰাতি চকু কাণ মুদি নিৰামিষ খাবলগীয়া হয়। বাকী কেইদিন কাঁহৰ হাতীখুজীয়া বাতিৰে এবাটি পঠাৰ মাংস বা মাছৰ ডাঙৰ পেটি দুটুকুৰাৰে ভাতসাজ খাই বিচনালৈ যোৱা পৰ্বটো বহু বছৰ চলিয়েই আছে। সেইবাবে বিয়াখনত ৰাইজক খুওৱাৰ ক্ষেত্ৰত অকণো কাৰ্পণ্য নকৰিলোঁ। ৰাতিপুৱাৰপৰাই দূৰণিবটীয়া আলহীখিনিয়ে বাঘমাৰাৰপৰা অনা ম’হৰ এঠা লগা দৈ, ঘৰৰে কোমল চাউল, হাউলীৰপৰা অনা প্ৰকাণ্ড ৰসগোল্লা আৰু ডুমুনীৰপৰা অনা জুলীয়া গুৰেৰে জলপান কৰি থাকিল। কেঁৰাহিকৈ জলপানৰ বাটিবোৰৰ পিনে চাই দুবাৰমান সেপ ঢুকিলোঁ। বিয়া বুলি পানীৰ বাহিৰে ৰাতিপুৱাৰপৰা পেটলৈ একোৱেই যোৱা নাই। পৰা হ’লে থাউকতে দুবাটিমান জলপান গিলিলোহেঁতেন। সঁচাকৈ বিয়া চিয়া নপতাই ভাল, পেটৰ অসুখ হৈ থাকিলেও দকচি খাই থকা মানুহটোৱে বিয়া বুলি লোভনীয় খাদ্য সম্ভাৰবোৰ চাই থাকোতেই গৈছে। নিজকে চিৰিয়াখানাৰ পিঞ্জৰাৰ ভিতৰত থকা ভোকাতুৰ বাঘ যেন অনুভৱ হ’ল। দুপৰীয়াও ৰাইজে জহা চাউলৰ ভাত, থুপথুপীয়া বুটৰ দাইল, মগু মচুৰ আৰু ৰহৰৰ সানমিহলি দাইল, শুকানকৈ ভজা ৰংপুৰীয়া আলু, বেঙেনা ভজা, মাছৰ মূৰেৰে ৰন্ধা পানীলাউৰ খাৰ, ৰঙালাউ আৰু কোমোৰাৰ গুটিৰে ৰন্ধা ভকুৱা মাছ, তেলৰ চামনি পৰা খাহীৰ মাংসৰ জোলেৰে ভাতসাজ খাই যেতিয়া মোৰ কাষত দীঘলকৈ উগাৰ মাৰি খানা বৰ ভাল হৈছে বুলি ক’বলৈ ধৰিলে সকলোৰে আগত হাওহাওকৈ কান্দি দিবলৈ মন গ’ল।\nযি কি নহওক, সুকলমে দিনৰ কাৰ্য্যসূচীখিনি পাৰ হৈ গ’ল। গধূলিও পিছফালৰ খোৱা বোৱা কৰা পেণ্ডেলৰপৰা ভাঁহি অহা ডালডাত ভজা লুচিৰ গোন্ধে দুবাৰমান পেটটোত পাক মাৰি ধৰিলে। দাঁত মুখ কৰচি কিবাকৈ সংযত হৈ থাকিলোঁ। মানুহবোৰক মিচিকিয়া হাঁহিৰে মাতবোল লগাই থাকিলো যদিও ভিতৰি ভিতৰি একেবাৰে ভাগি পৰিলোঁ। কোন পাষণ্ডই এই বিয়াৰ নিয়মটো উলিয়াইছিলনো? ময়েই খৰচ কৰি অতসোপা মানুহক খুৱাম আৰু ময়েই এপদ বস্তু চেলেকি চাবও নোৱাৰোঁ। যিয়ে এনেকুৱা নিষ্ঠুৰ নিয়মবোৰ উলিয়াইছিল, সি যদিও স্বৰ্গত আছে, তাৰপৰা চিধাই যাতে নৰকলৈ যায়। বাহিৰৰ দেশবোৰতে ভাল। দৰা কইনায়ো ৰাইজৰ লগত দকচি খোৱা চিনেমাত দেখিছোঁ নহয়। হে ভগৱান, আকৌ যদি মনুষ্য জনম লভিব লাগে তেন্তে ক’ৰবাত বিলাতী চাহাবৰ পো হৈ যাতে জনম লভো। কিবা দুৰ্বিপাকত যদিহে এই অসম মুলুকতে আকৌ উপজিবলগীয়া হয়, তেন্তে যাতে বিয়াৰ বিড়ম্বনা নোভোগাকৈ ক’ৰবাৰ ছোৱালী এজনীয়েই পলুৱাই আনি ঘৰ সুমুৱাব পাৰোঁ।\nঅৱশেষত ৰাতি কইনাঘৰলৈ যাত্ৰা কৰাৰ লগ্ন উপস্থিত হ’ল। ৰাইজৰ হৰিধ্বনিৰ মাজতে মা, দেউতা, বৰদেউতা, বৰমা, খুৰা, খুৰী সকলোকে সেৱা কৰি কইনা আনিবলৈ ওলালোঁ। মা আৰু বৰমাই হঠাৎ মোৰ হাতত ধৰি অলপ দূৰলৈ টানি লৈ গ’ল। বেলেগে নুশুনাকৈ অনুচ্ছ স্বৰেৰে দুয়ো ক’বলৈ ধৰিলে- “বাবা, কথা এটা কওঁ, নুশুনাকৈ নাথাকিবি কিন্তু। দিনটোতো কষ্টৰে পাৰ কৰিলিয়েই। এতিয়া আজি ৰাতিটো কিবাকৈ পাৰ কৰ। তোৰ সখিয়েৰৰ হাতত তিওৱা বুট আৰু মগু অলপ দি পঠাইছোঁ। বিয়া শেষ হোৱাৰ পিছত যেতিয়া কইনাক ভিতৰলৈ নিব তেতিয়া চোতালত বহিয়েই সেইখিনি খাবি। ভিতৰত জলপান খাবলৈতো দিবই, তই যদি খাবলৈ বৰকৈ মন কৰ তেন্তে দৈ আৰু চিৰা অকণ খাবি। মিঠাই চিঠাই নাখাবি কিন্তু। আমাৰ শপত দিছোঁ তোক।” মোৰ মেলা মুখখনলৈ চাই মাই বুজি পাই কথাষাৰ কোৱাৰ ভেদটো ভাঙিলে- “তই যে মিঠাইৰ নামত পাগল আমাৰ ঘৰৰ সকলোৱে জানিলেও সেইখন ঘৰৰ মানুহেতো নাজানে, আজি প্ৰথমদিনাই যদি নতুন জোঁৱায়েকে টপাটপে গোল্লা গিলে তেন্তে শাহুৱেৰাই বেলেগ মানুহৰ আগত লাজ পাব। মানুহবোৰেই ফিচিঙা ফিচিঙ কৰিব-খকুৱা জোঁৱাই বুলি। আজি এটা ৰাতিহে, কিবাকৈ পাৰ কৰি দিবি আৰু।”\nবাছৰ সোঁফালৰ দুই নম্বৰ ছিটটোত সখিৰ কাষত বহি গৈ থাকোতে কথাটো দকৈ ভাবিবলৈ ধৰিলোঁ। মাহঁতে কোৱা কথাটো ঠিকেই কৈছে। পিছততো শহুৰৰ ঘৰলৈ গৈ থাকিমেই। তেতিয়াতো দকচি খামেই। আজি যিহেতু ইমানখিনি পাৰ কৰিলোৱেই এতিয়া ৰাতিটো পাৰ নহ’বনে? বিয়াৰ মাঙ্গলিক কামখিনি সমাধা হ’ল। কইনাক ভিতৰলৈ নিলে। সখিয়ে ষ্টিলৰ বাতিটোৰ ঢাকনি খুলিলে, এমুঠি দুমুঠিকৈ বাতিটোৰ বুট মগুখিনি শেষ কৰিলোঁ। লাহে লাহে চকু টানি নিবলৈ ধৰিলে। এজনীয়ে ভিতৰলৈ মাতিলে, সখিৰ লগত গ’লোঁ। চাউলৰ মাজত আঙঠি লুকুওৱা খেলটো খেলিলোঁ। তাৰপিছত মান ধৰা পৰ্ব্ব। একেবাৰে শহুৰৰ পেহীয়েকৰ ছোৱালীৰ ডাঙৰজন জোঁৱায়েকলৈকে মান ধৰা পৰ্ব্ব। মজিয়াই, বিচনাই লাং খাই পৰি থকা আত্মীয় কুটুম্ববোৰকো ঠেলি হেঁচুকি জগাই আনি মান ধৰালেহি। শেষলৈ আৰু আঁঠুৰ ওপৰত দেহৰ ভৰ ৰাখিব নোৱাৰাৰ উপক্ৰম হ’ল। শেষত যেনিবা এইফেৰা পৰ্ব্বৰ সামৰণি পৰিল। কইনাৰ পেহীয়েকে সখিৰ লগত মোক আথেবেথে পাকঘৰলৈ মাতি লৈ গ’ল। পাকঘৰটো কইনাঘৰীয়া তিৰোতাবোৰেৰে ভৰি আছে। মজিয়াতে দুখন পীৰা পাৰি দুয়োকে বহিবলৈ দিলে। কাঁহৰ বানকাঁহীত দৈ আৰু চিৰা সজাই আগত দিলেহি। সখিয়ে দৈ আৰু চিৰাৰ ওপৰত আক্ৰমণ আৰম্ভ কৰে মানে কইনাৰ সৰুজনী খুৰীয়েকে টেকেলি এটাৰপৰা ৰসগোল্লা উলিয়াবলৈ ধৰিলে। মই হাত আৰু মূৰ সমানে জোকাৰিবলৈ ধৰিলোঁ – “মই গোল্লা নাখাওঁ খুৰী। মোক নিদিব কিন্তু।” মোৰ কথাক আওকাণ কৰি মোৰ কাঁহীখনৰ পিনে খুৰীৰ হাত অগ্ৰসৰ হ’ল। হাঁহি এটা মাৰি তেখেতে ক’বলৈ ধৰিলে – “ইস! নাখাওঁ বুলি ক’লেই হ’ব নেকি? মোৰ ভাইটিটোৱে কালি কলকাতাৰপৰা তোমালৈকে অনা ৰসগোল্লা তুমি নাখালে কেনেকৈ হ’ব?” ৰাতিপুৱাৰপৰা ৰখা সংযমখিনি ভাঙি এটা ৰসগোল্লা মুখত দিলেই যে টেকেলিটোত থকা ৰসগোল্লাখিনি শেষ কৰিবলৈ মোৰ বেছি পৰ নালাগে সেইটো মই ভালকৈ জানোঁ। ইমানসোপা তিৰোতাৰ আগত নিজৰ সন্মান ৰক্ষাৰ বাবে আতঙ্কিত হৈ উঠিলোঁ- “নাই, নাই, নাই। মোক নিদিব, নিদিব। মই নাখাওঁ।” ওচৰতে থিয় হৈ থকা কইনাৰ মাহীয়েকজনীয়ে হাঁহি হাঁহি ক’বলৈ ধৰিলে – “জোঁৱাইৰ চাগে ডায়বেটিছ হৈছে। সেইবাবে ইমানকৈ নাখাওঁ নাখাওঁ কৰি আছে।” নিজৰ সন্মান ৰক্ষা কৰাৰ বাবে পশুপাত অস্ত্ৰপাট অৱশেষত বিচাৰি পালোঁ। পঢ়ি থাকোতে বহুবাৰ একাঙ্কিকা নাটকত অভিনয় কৰিছিলোঁ। তাৰেই অভিজ্ঞতা কামত লগাই মুখলৈ বিষাদৰ ভাৱ এটা আনি কৰুণ সুৰত থোকাথুকি মাতেৰে ক’বলৈ ধৰিলোঁ – “হয় দিয়ক। মোৰ ডায়েবেটিছ হৈছে। মিঠাই খোৱা একেবাৰে বন্ধ। নহ’লে জানো ইমান জোৰ কৰিব লাগে?” মোৰ কাঁহীৰ পিনে আগুৱাই অহা খুৰীয়েকৰ হাতখন আপোনা আপুনি কোঁচ খাই গ’ল। তিৰোতাবোৰৰ গুণগুণনিলৈ কাণ নিদি অকণমান দৈৰে চিৰা অলপ খাই বাহিৰলৈ ওলাইহে দীঘলকৈ উশাহ এটা ল’লোঁ।\nঅৱশেষত কইনাৰ সৈতে ঘৰৰ পদূলি গচকিলোঁ। তিনিদিন পিছত আঠমঙলা খাবলৈ গ’লোঁ। সকলোকে ভাতৰ লগত দৈ আৰু মিঠাই দিলে, মোক মিঠাই নিদিলে। মনে মনে ভালেই পালোঁ। আজিও বহুত মানুহ, ইমান মানুহৰ আগত দকচিব নোৱাৰি। সেইবাবে পেটত ভোকটো ৰাখিয়েই খোৱা মেজৰ পৰা উঠিলোঁ। ৰাতি ফুলশয্যা, পাটৰ চোলাটোত এসোপামান সুগন্ধি ঢালি দি শোৱনি কোঠাত সোমালোঁ। পাটৰ গুণাকৰা বগা মেখেলা চাদৰযোৰ পিন্ধি মানুহজনী বিচনাখনত বহি আছে। লগৰবোৰে ইতিমধ্যে বিয়াৰ আগতেই কথাবোৰ শিকাই বুজাই থৈ দিছেই। এতিয়া হিচাপমতে তেওঁ বিচনাৰপৰা নামি আহি মোক সেৱা কৰিব লাগে, তাৰপিছত মই বাহুত ধৰি উঠাই দিব লাগিব। পিছে তেওঁচোন নামি অহা নাই। মই অহা গম পোৱা নাই চাগে! ডাঙৰকৈ দুটামান গল হেকাৰণি মাৰিলোঁ। নাই, তেওঁ উঠি অহাৰ নাম গোন্ধেই নাই। নাহিল যেতিয়া নাই আৰু, বিচনাতে উঠি বাহু দুটাত ধৰোঁ বুলি বিচনাত উঠি বাহুত হাত থ’বলৈ পালোহে, মানুহজনীয়ে একেবাৰে ফেঁকুৰিবলৈ ধৰিলে। লগৰসোপালৈ খং উঠিল। ফুলশয্যাততো কইনাই কান্দে বুলি কোৱা নাছিল সিহঁতে, কান্দিলে কি কৰিব লাগিব সেইটোও কোৱা নাছিল। শেঙুণ ওলোৱা ভতিজাহঁতে কান্দিলে যেনেকৈ নিচুকাওঁ তেওঁকো তেনেকৈ নিচুকাবলৈ চেষ্টা কৰিলোঁ। এইবাৰ ফেঁকুৰি ফেঁকুৰিয়েই তেওঁ ক’বলৈ ধৰিলে – “আপোনাৰ ডায়বেটিছ বুলি কিয় কোৱা নাছিল আগতে? ইমান ডাঙৰ কথা এটা কিয় লুকুৱাই থৈছিল?” মই হোঁ হোঁকৈ হাঁহিবলৈ ধৰিলোঁ- “উৱা! সেইটো কথাতেইনো এনেকৈ কান্দিব লাগেনে? মই সেইদিনা মিছাকৈহে কৈছিলোঁ।” এইবাৰ ফেঁকুৰণি গৈ ফোঁচফোঁচনি হ’ল। তেওঁ ৰণচণ্ডী ৰূপ ধৰিলে-“ছিঃ। আপুনি ইমান মিছলীয়া। বিয়াৰ দৰে পৱিত্ৰ দিন এটাত মিছা কথা ক’বলৈ লাজ নালাগিল আপোনাৰ? সেইদিনাই যদি এনেকৈ মিছা মাতে, পিছত আৰু কি মিছা নামাতিব!” মই ভয়তে তাপ মাৰিলোঁ। মনতে ভাবিলোঁ যে মিছলীয়াৰ বদনামটো লৈ ৰণচণ্ডী ৰূপৰ সন্মুখীন হৈ থকাতকৈ ডায়বেটিছ হোৱা বুলি কৈ সহানুভূতি আৰু মৰম আদায় কৰি থকাই ভাল। আকৌ এবাৰ অতীতৰ অভিনয়ৰ অভিজ্ঞতা কামত লগাই উচুপি উচুপি ক’বলৈ ধৰিলোঁ- “বিয়াৰ আগদিনাহে গম পালো ডায়বেটিছ হোৱা বুলি। নহ’লে জানো কথাটো তোমাক নোকোৱাকৈ থাকোঁ? কি কৰিম আৰু, মোৰ কপালত চাগে এয়াই লিখা আছিল! তোমাৰ জীৱনটো চাগে ধ্বংস কৰিলোঁ মই। মোক ক্ষমা কৰি দিবা তুমি, যদিও তোমাৰ ওচৰত ক্ষমা খোজাৰ কোনো নৈতিক অধিকাৰ নাই মোৰ।” দৰৱে কাম দিলে। আৱেগত মোক গবা মাৰি ধৰি তেওঁ মোক সান্ত্বনা দিবলৈ ধৰিলে- “তেনেকৈ নক’ব প্লিজ। আপুনি মোৰ বাবে ভগৱান। সুখে দুখে আমি সদায় একেলগে বাট বুলিম। সকলো ঠিক হৈ যাব। চিন্তা নকৰিব।” কিবাকৈ হাঁহিটো চেঁপি ৰাখি মই তেওঁৰ কথাত হয়ভৰ দিলোঁ। পিছদিনা গধূলি অফিচৰপৰা আহি পাই দেখো যে তেওঁ বিচনাত শুই মনোযোগেৰে কিতাপ এখন পঢ়ি আছে। মোক দেখা পাই গিৰিসকৈ বিচনাৰ পৰা উঠি তেওঁ ক’বলৈ ধৰিলে- “হেৰি, এই ‘বহুমূত্ৰ ৰোগৰ পথ্য আৰু ঘৰুৱা চিকিৎসা’ নামৰ কিতাপখন বৰ ভাল দেই। বহু নজনা কথা জানিলো আজি। আজি পিণ্টুৰ হতুৱাই চাৰিআলিৰ কিতাপৰ দোকানৰ পৰা কিতাপখন আনিছিলোঁ।” মই হাঁহি এটা মাৰি তেওঁৰ কথাষাৰ শলাগি থৈ গা ধুবলৈ গ’লোঁ। মন কৰিলোঁ যে আজি ঘৰৰ পৰিৱেশটো গোমা। কোনেও মোক তেনেকৈ মাতবোল কৰা নাই। ভাতৰ মেজত কথাৰ আঁতটো গম পালোঁ। দেউতাই লাহে লাহে ক’লে-” তোৰ যে ডায়বেটিছ হৈছে আমাক কেলেই কোৱা নাছিলি?” ওচৰতে মূৰৰ ওৰণিখন টানি তেওঁ থিয় হৈ আছে। আগদিনা ৰাতিৰ কথাটো মনত পৰি আকৌ মিছা মাতিবলগীয়া হ’ল-” নাই, মানে ডায়বেটিছ আৰম্ভহে হৈছে। অলপ দৰৱ খালেই ঠিক হৈ যাব।” দেউতাই গৰজি উঠিল-“হুহ! কথা ক’বলৈ আহিছ? দৰৱ খাই কেইটাৰ ডায়বেটিছ ঠিক হোৱা দেখিছ? এলেহুৱাৰ দৰে বেলা এপৰলৈ শুবি। তহঁতৰ বেমাৰ নহৈ কাৰ হ’ব? কাইলৈৰপৰা ৰাতিপুৱাই খোজ কাঢ়িবলৈ যাবি। চেনি, আলু, ঘিউ, ক্ৰিম এইবোৰ কাইলৈৰপৰা বন্ধ।”\nপিছদিনা ৰাতিপুৱাই টনা আঁজোৰত সাৰ পালোঁ। এওঁ জগাই দিছে, খোজ কাঢ়িবলৈ যাব লাগে। ঘঁড়ীটোলৈ চালোঁ, পাঁচ বাজিবলৈ এতিয়াও কুৰি মিনিট। অৱশ হৈ পৰা দেহটোৰে ছয় বজাত ঘৰ সোমাই বাৰাণ্ডাৰ চকীখনত বহিলোঁ। এওঁ চাগে মোৰ বাবেই ৰৈ আছিল, হাতত ষ্টিলৰ গিলাচ এটা লৈ ওলাই আহিল। প্ৰশ্নবোধক দৃষ্টিৰে তেওঁৰ পিনে চালোঁ। ” তিতাকেৰেলাৰ ৰস। ডায়েবেটিছৰ বাবে বৰ উপকাৰী পথ্য, কিতাপখনত আছে।” – তেওঁ গহীনাই মাত দিলে। কৰুণ দৃষ্টি এটাৰে এবাৰ গিলাচটোৰ পিনে আৰু এবাৰ তেওঁৰ পিনে চাই একেঘোঁটে ৰসখিনি খালোঁ। ডিঙিৰে পাৰ হৈ যাওঁতে তিতাকেৰেলাৰ ৰসখিনিয়ে মোক ভেঙুচালি কৰি গ’ল – “বেটা, এনেয়েতো আমাৰ ভাজিকণো নাখাৱ, এতিয়া কেনে মজা পাইছ?” মুখ হাত ধুই অহাৰ পিছত আটাইবোৰ চাহৰ মেজত বহিলহি। আটায়ে গাখীৰৰ চামনি পৰা চাহৰ সৈতে মালপোৱা খাবলৈ ধৰিলে। মই চেনি নিদিয়া গ্ৰীণ টিৰ সৈতে মেৰি বিস্কুট দুখন পাগুলিয়াবলৈ ধৰিলোঁ। উখোৱা চাউলৰ ভাতেৰে সৈতে পনীয়া দাইল, সিজোৱা পাচলি আৰু তিঁয়হ দুটুকুৰাৰে বিমৰ্ষ মনেৰে ভাতসাঁজ খাই অফিচলৈ ৰাওণা হ’লোঁ। আজিৰপৰাতো অফিচৰ কেণ্টিনতো পছন্দৰ বস্তু খোৱাৰ মুদা মৰিল। কাৰণ সৰু খুৰায়ো একেটা অফিচতে চাকৰি কৰে। অফিচত খাবলৈ ঘৰৰপৰাই টিফিন দি পঠিয়াইছে। ৰুটি এখন, স্কোৱাচ ভাজি অলপ, দৈ আৰু ফ্লাস্কত চেনি নিদিয়া ৰঙা চাহ। ৰাতি ভাতৰ মেজত বহি সকলোৱে সালৌপ সালৌপকৈ ভাত খাবলৈ ধৰিলে, আৰু মই ড্ৰইং ৰুমত বহি ওটছ এবাতি আৰু দাইলৰ পানী এবাতি খাই ৰাতিটো কেনেকৈ কটাম তাকেই ভাবি থাকিলোঁ।\nলাহে লাহে আলহীবোৰৰ নিমন্ত্ৰণ ৰক্ষা কৰাৰ পাল পৰিবলৈ ধৰিলে। আমি আলহীৰ ঘৰ গৈ নাপাওঁতেই মই কি খাওঁ কি নাখাওঁ তাৰ তালিকা গৈ পায়। আলহীৰ ঘৰত মোৰ কাষত বহি এওঁ বিৰিয়াণি, পোলাও, জহা চাউলৰ ভাত, আলু ভাজি, খাহীৰ মাংস, মিঠাই খাই থাকে আৰু মই সেমেনা সেমেনিকৈ উখোৱা চাউলৰ ভাত, সিজোৱা পাচলি, সৰু মাছ, ৰিফাইন তেলত ৰন্ধা সৰু কুকুৰাৰ মঙহেৰে পেটৰ ভোকটো মাৰ নিয়াওঁ।\nআজিকালি মোৰ পেণ্টবোৰ বহুত ঢিলা হ’ল। বহু দিনৰ মূৰত মোক দেখাসকলৰ কিছুমানে ডায়বেটিছ হৈছে নেকি বুলি সোধে। আন কিছুমানে জিমলৈ গৈ থকাৰ লগতে ডায়েটিং কৰি আছোঁ নেকি বুলি সোধে। এতিয়া মোৰ পেটৰ চিন মোকামেই নোহোৱা হ’ল। আজিকালি মই ভগৱানক সদায় কাকুতি কৰোঁ যে ঘৰৰ সকলো মানুহৰ লগতে সকলো আলহীৰে যাতে সোনকালে ডায়বেটিছ হয়। অইনৰ নহ’লেও আমাৰ এওঁৰ যাতে সোনকালে হয়।\n« হেপী সৰস্বতী পূজা – দিম্পল কলিতা\nঅজলা-ককাইৰ বিশ্ব-দৰ্শন – উচ্চজিৎ দশগিৰি »\nখুব ভাল লাগিল সুনীল, তোমাৰ প্ৰকাশভংগী অতি সুন্দৰ আৰু সাৱলীল\nকি যে যন্ত্ৰণা, পবিত্ৰ দিনত মিছা কোৱাৰ\nহাহাহা ভাল লাগিল\nমিছা কথাৰ পেট ক্ষীণ 😜


নাগৰিকত্ব Class 11 Political Science Chapter 16 Assamese Medium\nপাঠৰ নাম নাগৰিকত্ব\nপাঠৰ নং অধ্যায় – ৬\nনাগৰিকত্ব Class 11\nক. অতি চম প্রশ্নোত্তৰ : (প্রত্যেকটোৰ মূল্যাংক – ১)\n১।কোনখন নাগৰিক আইনেৰে বর্তমান ভাৰতীয় নাগৰিকত্ব নিয়ন্ত্রণ কৰা হয় ?\nউত্তৰ : ১৯৫৫ চনৰ ভাৰতীয় নাগৰিকত্ব আইন ।\n২। ভাৰতৰ জনসাধাৰণে কেতিয়াৰ পৰা ভাৰতীয় নাগৰিকত্ব লাভ কৰে।\nউত্তৰ : ১৯৪৭ চনৰ ১৫ আগষ্টৰ পৰা।\n৩। এজন বিদেশীয়ে ভাৰতত কি অধিকাৰ ভােগ কৰিব নােৱাৰে?\nউত্তৰ : ৰাজনৈতিক অধিকাৰ।\n৪। বিশ্বৰ কোনখন বিপ্লৱে নাগৰিকত্বৰ ধাৰণাক বহলৰূপ প্ৰদান কৰিছিল?\nউত্তৰ : ফৰাচী বিপ্লৱে।\n৫। তেজৰ সম্পৰ্ক অনুসৰি কোনাে ব্যক্তিয়ে পিতৃ-মাতৃৰ___গ্ৰহণ কৰে। (খালী ঠাই পূৰকৰা)\nউত্তৰ : নাগৰিকত্ব।\n৬। নাগৰিকত্বৰ ধাৰণা এটি_____ধাৰণা। (খালী ঠাই পূৰণ কৰা)\nউত্তৰ : গতিশীল।\n৭। সাধাৰণতে নাগৰিকত্ব অর্জনৰ_____ পদ্ধতি আছে। (খালী ঠাই পূৰণ কৰা)\n৮। নাগৰিক ৰাষ্ট্র এখনৰ স্থায়ী বাসিন্দা হয়নে?\n৯। এজন নাগৰিকে দেশ এখনত সকলাে ধৰণৰ অধিকাৰ ভােগ কৰে নে?\nউত্তৰ : কৰে।\n১০। নির্ভীকতা সুনাগৰিকৰ এটা গুণ হয় নে?\n১১। ৰাষ্ট্ৰত থকা সকলাে ব্যক্তিয়েই নাগৰিক হয় নে?\n১২। এজন বিদেশীক দেশৰ পৰা বহিষ্কাৰ কৰিব পাৰি নে?\n১৩। বহু দিন স্বদেশত নাথাকিলে নাগৰিকত্ব লােপ পায়। – সঁচা নে?\n১৪। কেনেকুৱা চৰকাৰ ব্যৱস্থাত দ্বিনাগৰিকত্বৰ ব্যৱস্থা আছে?\nউত্তৰ : যুক্তৰাষ্ট্ৰীয় চৰকাৰ ব্যৱস্থাত।\n১৫। সুনাগৰিকৰ এটা অন্তৰায় উল্লেখ কৰা।\nউত্তৰ : অজ্ঞতা।\n১৬। নাগৰিকত্ব হেৰুৱাৰ এটা উপায় উল্লেখ কৰা৷\nউত্তৰ : সৈন্য বাহিনীৰ পৰা পলায়ন কৰা।\n১৭। দেশীয়কৰণৰ যােগেদি নাগৰিকত্ব লাভৰ এটা উপায় লিখা।\nউত্তৰ : দীর্ঘকাল বসবাস।\n১৮। নাগৰিকে উপভােগ কৰা আৰু এজন বিদেশীয়ে উপভােগ কৰিব নােৱাৰা এটা অধিকাৰৰ নাম লিখা।\nউত্তৰ : ভােটদানৰ অধিকাৰ।\n১৯। নাগৰিক আৰু বিদেশী উভয়ে উপভােগ কৰা এটা অধিকাৰ উল্লেখ কৰা।\nউত্তৰ : ধর্মীয় অধিকাৰ।\n২০। “যিসকল লােকৰ দেশৰ প্ৰশাসনীয় আৰু ন্যায়িক কামত অংশ গ্রহণৰ ক্ষমতা আছে সেইসকল লােকক ৰাষ্ট্রৰ নাগৰিক বুলি ক’ব পাৰি।– উক্তিটো” কাৰ?\nনাগৰিকত্ব Class 11 Question Answer\nখ, চমু প্রশ্নোত্তৰ : (প্রত্যেকটোৰ মূল্যাংক – ২)\n১। মার্টিন লুথাৰ কিং (কনিষ্ট) কোন আছিল ? তেওঁ কিয় বিশ্ব বিখ্যাত?\nউত্তৰ : মার্টিন লুথাৰ কিং আছিল বিংশ শতাব্দীৰ মার্কিন যুক্তৰাষ্ট্ৰৰ পৌৰ আন্দোলনৰ এজন কৃষ্ণাঙ্গ নেতা। তেওঁ সেই সময়লৈকে চলি থকা কৃষ্ণাঙ্গ আৰু শ্বেতাঙ্গসকলৰ মাজত বর্ণ বৈষম্যবাদৰ বিৰুদ্ধে আন্দোলন কৰি সফল হৈছিল। তেওঁৰ আন্দোলন শান্তিপূর্ণ আৰু অহিংস আছিল। তেওঁ পৌৰ আন্দোলনৰ\nনেতা হিচাপে বিশ্ব বিখ্যাত।\nগ. চমু প্রশ্নোত্তৰ : (প্রত্যেকটোৰ মূল্যাংক -৪)\n১। নাগৰিকত্ব বিলােপসাধনৰ কাৰণবােৰ উল্লেখ কৰা।\nউত্তৰ : নাগৰিকত্ব বিলাপ সাধনৰ কেইবাটাও কাৰণ আছে। যেনে –\n(ক) সেন্য বাহিনীৰ পৰা পলাইগ’লে নাগৰিকত্ব হানি হ’ব পাৰে।\n(খ) এজন ব্যক্তিয়ে বেলেগ দেশৰ নাগৰিকত্ব গ্রহণ কৰিলে নিজ ৰাষ্ট্ৰৰ নাগৰিকত্ব হেৰুৱায় ।\n(গ) ৰাষ্ট্রবিৰােধী কোনাে গুৰুতৰ অপৰাধ কৰিলে কোনাে ব্যক্তিৰ নাগৰিকত্ব হানি হ’ব পাৰে।\n(ঘ) দীর্ঘ দিন স্বদেশত উপস্থিত নাথাকিলেও নাগৰিকত্ব হানি হয়।\n(ঙ) বিদেশত স্থায়ীভাৱে চাকৰি কৰিলেও নাগৰিকত্ব হানি হ’ব পাৰে।\n(চ) শত্ৰু ৰাষ্ট্ৰৰ পৰা কোনাে উপাধি গ্রহণ কৰিলেও নাগৰিকত্ব হানি হ’ব পাৰে।\n(ছ) কোনাে মহিলাই বিদেশৰ কোনাে পুৰুষৰ লগত বিয়া হ’লে নিজ দেশৰ নাগৰিকত্ব হেৰুৱায়।\n২। নাগৰিক আৰু বিদেশীৰ মাজত থকা পার্থক্য উল্লেখ কৰা।\nউত্তৰ : নাগৰিক আৰু বিদেশীৰ মাজত থকা পার্থক্যসমূহ হ’ল।\n(ক) নাগৰিক এখন দেশৰ স্থায়ী বাসিন্দা। আনহাতে বিদেশী এজন অস্থায়ী বাসিন্দা।\n(খ) এজন নাগৰিকে নিজ দেশৰ ভৌগােলিক পৰিসীমাৰ ভিতৰত মুক্তভাৱে ঘূৰা-ফুৰা কৰিব পাৰে। কিন্তু বিদেশী এজনৰ ক্ষেত্ৰত সীমাবদ্ধতা থাকে।\n(গ) নাগৰিক এজন নিজ দেশৰ প্ৰতি থকা কর্তব্য পালন কৰিবলৈ বাধ্য। কিন্তু বিদেশী এজনে সেইখন দেশৰ প্রতি কর্তব্য পালন কৰিবলৈ বাধ্য নহয়।\n(ঘ) এজন নাগৰিকে নিজ দেশত ৰাজনৈতিক আৰু অন্যান্য অধিকাৰ ভােগ কৰে। কিন্তু বিদেশী এজনে আন দেশত ৰাজনৈতিক বা অন্যান্য সকল অধিকাৰ ভােগ কৰিব নােৱৰে।\n(ঙ) নাগৰিক এজনে নিজ ৰাষ্ট্রৰ প্রতি আনুগত্য দেখুৱায়। কিন্তু বিদেশী এজনে তেওঁৰ নিজৰাষ্ট্ৰৰ প্ৰতিহে আনুগত্য দেখুৱায়।\n৩। সুনাগৰিকৰ পাঁচটা প্রতিবন্ধকতা উল্লেখ কৰা।\nউত্তৰ : সুনাগৰিকত্ব লাভ কৰাৰ ক্ষেত্ৰত কিছুমান। অন্তৰায় থকা দেখা যায়। যেনে।\n(ক) দেশৰ প্ৰতি থকা দায়বদ্ধতাৰ প্রতি উদাসীনতা সুনাগিৰিকত্ব প্রধান অন্তৰায়।\n(খ) অজ্ঞতা বা নিৰক্ষৰতা সুনাগৰিকত্বৰ আন এক প্রতিবন্ধক কাৰণ অজ্ঞ নাগৰিকৰ পৰা ৰাষ্ট্ৰইসুফল আশা কৰিব নােৱাৰে।\n(গ) স্বাৰ্থপৰতা সুনাগৰিকত্বৰ এক অন্তৰায় । কাৰণ স্বার্থপৰ নাগৰিকে নিজ স্বার্থ পুৰণ কৰিবলৈ গৈ ৰাষ্ট্ৰব স্বাথত আঘাত কৰিব পাৰে।\n(ঘ) দৰিদ্ৰতাও সুনাগৰিকত্বৰ এক অন্তৰায় । কাৰণ দৰিদ্ৰতাৰ কৱলত পৰি এজন নাগৰিকে অসামাজিক বা ৰাষ্ট্ৰ বিৰােধী কামত লিপ্ত হ’ব পাৰে।\n(ঙ) সংকীর্ণ দলীয় মনােভাৱ সুনাগৰিকত্বৰআন এক প্রতিবন্ধকতা। কাৰণ সংকীর্ণ দলীয় মনােভাৱে ৰাষ্ট্ৰীয় স্বার্থ বা জনস্বার্থ হানি কৰিব পাৰে।\n৪। সুনাগৰিকৰ চাৰিটা গুণ উল্লেখ কৰা।\nউত্তৰ : এজন ব্যক্তি এখন দেশৰ সুনাগৰিক হ’বলৈ হ’লে কেইবাটাও গুণ থাকিব লাগিব । যেনে\n(ক) সুনাগৰিক হ’বলৈ এজন ব্যক্তি শিক্ষিত হ’ব লাগিব——- যাতে তেওঁ ভাল-বেয়া বিচাৰ কৰিব পাৰে।\n(খ) সুনাগৰিক হ’বলৈ হ’লে ৰাষ্ট্রৰ আইন-কানুন, নীতি-নিয়ম মানি চলিব লাগিব।\n(গ) সুনাগৰিক হ’বলৈ হ’লে ব্যক্তি এজন ব্যক্তিগত স্বার্থতকৈ সামূহিক স্বার্থৰ ওপৰত অধিক গুৰুত্ব দিব লাগিব।\n(ঘ) সুনাগৰিক হ’বলৈ এজন লােকৰ বুদ্ধি, বিবেক শক্তি আৰু আত্ম সংযম গুণ থাকিব লাগিব।\n৫। বিশ্বনগৰিকত্বৰ ধাৰণাৰ বিষয়ে চমুকৈ লিখা।\nউত্তৰ : বিংশ শতাব্দীৰ দ্বিতীয়ার্ধৰ পৰা বিশ্বত প্রযুক্তি বিদ্যাৰ ইমানেই সম্প্ৰসাৰণ আৰু উন্নয়ন হৈছে যে আজিকালি বিশ্বৰ এটা প্ৰান্তৰ লগত আন এক প্রান্তৰ যােগাযােগ অতি সহজ হৈ পৰিছে। কম্পিউটাৰ আৰু ইন্টাৰনেটৰ আৱিষ্কাৰে বিশ্বখনক ইমানেই সংকুচিত কৰিছে যে বিশ্বখন এক গােলকীয় গাওঁত পৰিণত হৈছে। ফলত সাম্প্রতিক কালত বিশ্ব নাগৰিকত্ব ধাৰণাৰ জন্ম হৈছে। ইয়াৰ উপৰিও আজিকালি বিশ্বত জনসংখ্যা অত্যধিক বৃদ্ধি পােৱাৰ বাবেও বিশ্বৰ লােকসকলৰ এখন দেশৰ পৰা আন এখন দেশলৈ প্ৰব্ৰজনৰ সংখ্যাও বৃদ্ধি পাইছে। গতিকে বিশ্ব নাগৰিকত্বইগা কৰি উঠিছে। বিশ্ব নাগৰিকত্ব ধাৰণাৰ পৰিণতি শুভ যেন দেখা গৈছে। কাৰণ এই ধাৰণাইবিশ্বৰ জনসাধাৰণৰ মাজত ভাতৃত্ববােধ আৰু সহযােগিতা বৃদ্ধি কৰিছে।\nClass 11 Political Science Chapter 16 Assamese Medium\n১। নাগৰিকত্বৰ সংজ্ঞা দিয়া। নাগৰিকত্ব লাভৰ উপায়বােৰ আলােচনা কৰা।\nউত্তৰ : এখন ৰাষ্ট্ৰৰ সাংবিধানিক অধিকাৰ ভাগ। কৰিব পৰাকৈ স্থায়ীভাৱে বসবাস কৰা আৰু ৰাষ্ট্ৰখনৰ প্রতি দায়বদ্ধ থকা লােকসকলক নাগৰিক বুলি কোৱা হয়। এৰিষ্ট’টলৰ মতে , “যিসকল লােকৰ নিজ দেশৰ প্রশাসনীয় আৰু ন্যায়িক কামত অংশ গ্রহণৰ ক্ষমতা আছে সেইসকল লােককৰাষ্ট্ৰৰ নাগৰিক বুলি ক’ব পাৰি। এখন দেশৰ নাগৰিকত্ব লাভ কৰাৰ প্রধান উপায় দুটা। যেনে – জন্মৰ দ্বাৰা আৰু দেশীয়কৰণৰ দ্বাৰা। তলত উপায়বােৰ চমুকৈ আলােচনা কৰা হ’ল –\n(১) জন্মৰ দ্বাৰা : জন্ম সূত্রে এখন দেশৰ নাগৰিকত্ব লাভৰ দুটা পদ্ধতি আছে। যেনে, (ক) তেজৰ সম্পৰ্কৰ দ্বাৰাঃ তেজৰ সম্পর্ক অনুসৰি কোনাে ব্যক্তিয়ে তেওঁৰ পিতৃ-মাতৃৰ দেশৰ নাগৰিকত্ব লাভ কৰে।\n(খ) জন্মস্থান অনুসৰি : এই নীতি অনুসৰি এজন ব্যক্তি যি দেশত জন্ম গ্রহণ কৰে সি সেই দেশৰ নাগৰিক । উদাহৰণ স্বৰপে এহাল ভাৰতীয় দম্পত্তিৰ সন্তান এজন আমেৰিকাত জন্ম গ্রহণ কৰিলে সি জন্মস্থান নীতি অনুসৰি আমেৰিকাৰ নাগৰিকত্ব লাভ কৰিব। আনহাতে তেজৰ সম্পৰ্কৰ নীতি অনুসৰি তেওঁ পিতৃ- মাতৃৰ দেশৰ নাগৰিকত্ব লাভ কৰিব।\n(চ) দেশীয়কৰণ পদ্ধতি : দেশীয়কৰণ পদ্ধতিৰ কেইবাটাও উপায় আছে। যেনে—–\n(ক) বিয়া : যদি কোনাে মহিলাই অন্য দেশৰ পুৰুষক বিয়া কৰায়, তেন্তে তেওঁ স্বামীৰ দেশৰ নাগৰিকত্ব লাভ কৰিব। উদাৰহণ স্বৰূপে ইটালি দেশৰ মহিলা এগৰাকীয়ে ভাৰতীয় পুৰুষ এজনৰ লগত বিয়াত সােমালে তাই ভাৰতীয় নাগৰিকত্ব লাভ কৰিব।\n(খ) চৰকাৰী চাকৰি : যদি কোনাে এজন লােক আন কোনাে দেশৰ চৰকাৰৰ অধীনত চাকৰি কৰে, তেন্তে তেওঁ ইচ্ছা কৰিলে চাকৰি কৰি থকা দেশৰ আইন অনুসৰি সেই দেশৰ নাগৰিকত্ব লাভ কৰিব পাৰে।\n(গ) সম্পত্তিৰ ক্ৰয় : আন দেশত স্থায়ী সম্পত্তি ক্রয় কৰি ব্যক্তি এজনে সেই দেশৰ নাগৰিকত্ব লাভ কৰিব পাৰে।\n(ঘ) সৈনিক বৃত্তি গ্রহণ: এজন ব্যক্তিয়ে যদি আন দেশৰ সেনাবাহিনীত যােগদান কৰে, তেন্তে তেওঁ নিজ দেশৰ নাগৰিকত্ব হেৰুৱায় আৰু চাকৰি কৰি থকা দেশৰ নাগৰিকত্ব লাভ কৰে।\n(ঙ) পঞ্জীয়ন : কোনাে ব্যক্তি অন্য এখন দেশৰ নাগৰিকত্ব লাভ কৰিবলৈ ইচ্ছা কৰিলে সি সেই দেশত আবেদন কৰি পঞ্জীয়নৰ মাধ্যমেদিনাগৰিকত্ব লাভকৰিব পাৰে।\n(চ) বিদেশী ৰাষ্ট্ৰৰ ভূমি চামিলকৰণৰ যােগেদি : কোনাে ৰাষ্ট্ৰই আন কোনাে ৰাষ্ট্ৰৰ ভূমি অধিগ্রহণ কৰিলে বা নিজ দেশৰ লগত চামিল কৰিলে,সেই ভূমি ভাগত বসবাস কৰি থকা সকলাে লােক অধিগ্রহণ কৰা দেশৰ নাগৰিকত্ব লাভ কৰে।


xukhdukh.com January 14, 2014 goodnews,\n১. বিজনীৰ ইংখং ৱেলফেয়াৰ ছ'চাইটিয়ে ডাইনী প্ৰথাৰ বিৰুদ্ধে যুঁজ দিয়া বীৰুবালা ৰাভাক প্ৰদান কৰিলে ২০১৩ বৰ্ষৰ শ্ৰেষ্ঠ মানৱীৰ বঁটাঃ মুখ্য অতিথি প্ৰাক্তন ৰাষ্ট্ৰদূত উপেন বড়োৱে এটা স্মাৰক আৰু ছ'চাইটিৰ সদস্য ডঃ মংগলসিং হাজোৱাৰীয়ে ২৫হাজাৰ চেক এই বঁটাৰ সৈতে প্ৰদান কৰে।\nমেজিৰ উমাল অনুভৱে দিয়ক\nআলোকচিত্ৰঃ অজিত বুঢ়াগোহাঁই, ডিব্ৰুগড়\n২. অহা ১৭-২০ জানুৱাৰীলৈকে গুৱাহাটীত অনুষ্ঠিত হব মহাপুৰুষীয়া সমাজৰ তৃতীয় বাৰ্ষিক কেন্দ্ৰীয় অধিবেশনখনিৰঃ ধীৰেনপাৰা-গনেশপাৰৰ চম্পাৱতী হাইস্কুৰ শংকৰ-মাধৱ ক্ষেত্ৰত প্ৰদৰ্শনী, "একশৰণ নামধৰ্ম, অন্ধবিশ্বাস আৰু বিজ্ঞান" শীৰ্ষক আলোচনাচক্ৰ, ভাগৱত পাঠ, গ্ৰন্থ উন্মোচনী আৰু সাংস্কৃতিক সমাৰোহৰ কাৰ্যসূচী এই অধিবেশনৰ অংশ হব বুলি জানিব পৰা গৈছে।\n৩. দেশৰ পেট্ৰলিয়াম দপ্তৰৰ মন্ত্ৰী বীৰাপ্পা মৈলীয়ে কংগ্ৰেছ দলৰ ভিতৰৰ পৰাই অহা হেঁচাৰ ফলত চাবচিডি যুক্ত ৰন্ধন গেছৰ চিলিণ্ডাৰৰ সংখ্যা বছৰি প্ৰতিঘৰৰ বাবে ১২টালৈ বৃদ্ধি কৰাৰ সম্ভাৱনা প্ৰকাশ কৰিছে। এই বৃদ্ধিয়ে ৰাজহৰ বছৰি ৩৩০০কোটি টকাৰ প্ৰয়োজন হব বুলিও তেখেতে প্ৰকাশ কৰে।\n৪. অৰবিন্দ কেজৰীৱালৰ নেতৃত্বত দিল্লী চৰকাৰে খুচুৰা বিক্ৰীৰ ক্ষেত্ৰত বিদেশী বিনিয়োগৰ বাবে দিল্লীৰ দুৱাৰ বন্ধ কৰাৰ সিদ্ধান্ত সদৰী কৰিছেঃ বিদেশী কোম্পানীৰ চুপাৰ মাৰ্কেট স্থাপন কৰিবলৈ অনুমতি উঠাই লোৱাৰ বাবে জাৰি কৰিলে নিৰ্দেশনাও।\n৫. দেশৰ বিভিন্ন ৰাজ্যৰ তৃণমূলত কাম কৰি থকা সামাজিক সংগঠনৰ ঐক্যমঞ্চ স্বৰূপ নেচনেল এলাইয়েঞ্চ অফ পিপ'লচ মুভমেণ্টৰ নেতৃ মেধা পাটকাৰে আম আদমী পাৰ্টিলৈ তেখেতৰ নেতৃত্বত সক্ৰিয় সমৰ্থন আগবঢ়াব বুলি কালি মুম্বাইত কৰিলে ঘোষণাঃ তৃণমূলীয়া গণসংগঠন সমূহৰ এই সমৰ্থনে দেশৰ বিভিন্ন কোণত আম আদমী পাৰ্টিৰ পূৰ্ণ স্বৰাজ, জাতি-ধৰ্ম-বৰ্ণভেদৰ উৰ্ধত ন্যায় তথা উন্নতিৰ বাবে নীতি নিৰ্ধাৰণ আদিৰ লক্ষ্যত সহমত প্ৰকাশ কৰি ৰাইজে জন-সমৰ্থনত ঢৌৰ সৃষ্টি কৰিব বুলি আশা কৰিব পাৰি।\n৬. পহিলা মাঘৰ পৰা তীৰ্থ নগৰী হাজোৰ ঐতিহাসিক হয়গ্ৰীৱ মাধৱ মন্দিৰ আৰু পোৱামক্কা দৰগাৰত আৰম্ভ হব এমাহজোৰা কাৰ্যূচীৰে মাঘীমেলা তথা মণিকূট উতসৱ আৰু উৰুচ মেলাৰঃ সদৌ অসম ছাত্ৰ সন্থাৰ উদ্যোগত হাজোৰ সমন্বয়ৰবাণী তুলি ধৰিবলৈ প্ৰত্যেক বছৰেই পহিলা মাঘত অনুষ্ঠিত কৰা মণিকূট উতসৱ তথা সমন্বয় শোভাযাত্ৰাঃ মুখ্য অতিথিৰূপে ইমৰাণ শ্বাহ দেৱে কৰিব অংশগ্ৰহণ।\n৭. অহা ১৭ জানুৱাৰীত শতবৰ্ষত ভৰি দিব গুৱাহাটীৰ পাণবজাৰৰ ধৰ্মীয় সামাজিক অনুষ্ঠান সনাতন ধৰ্মসভা হৰিসভাইঃ ১৭-১৮ তাৰিখে দুদিনীয়াকৈ শতবৰ্ষ উদযাপনৰ কাৰ্যসূচীৰ উদ্বোধন কৰিব অসমৰ ৰাজ্যপালে। ১৮ তাৰিখে মুকিল সভাত মুখ্যমন্ত্ৰী তৰুণ গগৈয়ে মুখ্য অতিথিৰূপে অংশগ্ৰহণ কৰাৰ লগতে স্মৃতিগ্ৰন্থ উন্মোচন কৰিব ডঃ নগেন শইকীয়াই।\n৮. কেন্দ্ৰীয় কৃষি মন্ত্ৰণালয়ৰ সহযোগত আৰু গুৱাহাটী দূৰদৰ্শন কেন্দ্ৰৰ উদ্যোগত ১১ জানুৰাতী ৰাণীত থকা ৰাষ্ট্ৰীয় গাহৰি গৱেষণা কেন্দ্ৰত কৃষি, উদ্যান শস্য, পশু চিকিতসা আৰু মীন বিশেষজ্ঞৰ সৈতে কঋ,ক,, পশুপালক আৰু মীন পালকৰ "আমাৰ পথাৰ-আমাৰ কথা" শীৰ্ষক মত বিনিময় কাৰ্যসূচী অনুষ্ঠিত হয়। এশ গৰাকী কৃষকে অংশগ্ৰহণ কৰাৰ সুখবৰ।\n৯. সবিতা সভাৰ উদ্যোগত মহনগৰীৰ সত্যনাথ বৰা প্ৰেক্ষাগৃহত উন্মোচিত হল প্ৰয়াত ধৰ্মেশ্বৰ শৰ্মা অনুদিত আৰু ডঃ বাণীকান্ত শৰ্মা সম্পাদিত "শ্ৰীমদ্ভাগৱতৰ" সম্পূৰ্ণ গদ্য অনুবাদগ্ৰন্থখনিৰঃ উন্মোচন কৰিলে ভাষাতত্ববিদ ডঃ প্ৰমোদ ভ্ট্টাচাৰ্যই। বিশিষ্ট অতিথি ডঃ বীৰেন্দ্ৰ নাথ দত্তই অসমীয়া গদ্য সাহিত্যত গ্ৰন্থখন ভক্তিতত্বৰ আধাৰ গ্ৰন্থৰূপে এক অৱদান বুলিও মত প্ৰকাশ কৰে।\n১০. শ্ৰীশ্ৰী আউনীআটি সত্ৰৰ উদ্যোগত অহা ২২জানুৱাৰীৰ পৰা ২ফেব্ৰুৱাৰীলৈ মাজুলীৰ মণিকাঞ্চন ৰংগক্ষেত্ৰত অনুষ্ঠিত হব অসম ভাওনা সমাৰোহঃ ২৩টা দলে কৰিব অংশগ্ৰহণ, শংকৰদেৱৰ "ৰুক্মিনী হৰণ" নাটৰ আধাৰত সহস্ৰ শিশুপালৰ ৰূপত অভিনয় কৰিব শিশু সকলে, "ভাওনা ঐতিহ্য আৰু বিস্তৃতি" শীৰ্ষক গ্ৰন্থ হব উন্মোচিত। সৰ্বদিশতে শ্ৰেষ্ঠ শিল্পী গৰাকীক "ভাওনা মহীয়ান" খিতাপ প্ৰদান কৰাৰো ব্যৱস্থা কৰাৰ সুখবৰ।\nযোৰহাটৰ খংগীয়া গাঁৱৰ আহোমনী পথাৰত\nভোগালীৰ পৰম্পৰাগত ৰীতিনীতিৰে\n১১০ফুট উচ্চতাৰ বৰমেজি\n১১. ভেৰাগাঁৱত সফল ভাৱে সামৰণি পৰিল নিখিল বড়ো ছাত্ৰ সংন্থা (এবছু)ৰ ৪৬ তম ভেৰাগাঁও অধিবেশনৰঃ অধিবক্তা ৰাম ৰেড্ডিয়ে কেন্দ্ৰীয় চৰকাৰে উত্তৰ পূৱৰ সমস্যা সমূহক গুৰুত্ব নিদিয়াৰ বাবে প্ৰতিখন ৰাজ্যত ক্ষোভৰ জুই জ্বলা বুলি মতপ্ৰকাশ কৰে।\n১২. গোৱালপাৰা জিলা প্ৰেছ ক্লাৱে জিলাখনৰ প্ৰয়াত, অৱসৰপ্ৰাপ্ত আৰু কৰ্মৰত সাংবাদিক সকলৰ জীৱনপঞ্জী প্ৰকাশ আৰু সাংবাদিক ন্যাস পুঁজি গঠন কৰিবলৈ সিদ্ধান্ত গ্ৰহণ কৰিছে আৰু এই উদেশ্যে দুখনকৈ উপসমিতিও গঠন কৰাৰ সুখৰ খবৰ।\n১৩. শোণিতপুৰ জিলা সাহিত্য সভাই কলাবাৰীত আয়োজন কৰিছে জিলা ভিত্তিক শিল্পী দিৱস উদযাপনৰঃ অহা ১৬-১৭ জানুৱাৰীত দুদিনীয়াকৈ উদযাপনৰ চলিছে আযোজন।\n১৪. শিল্পী দিৱৰ দিনাই গোৱালপাৰাৰ পৰা প্ৰকাশিত হব নতুন তিনিমহীয়া আলোচনী "মুকুতামালা"ৰ প্ৰথম সংখ্যাৰঃ সমাজ সচেতক অনুষ্ঠান "মুকুতামালা"ৰ উদ্যোগতে এই আলোচনীখন প্ৰকাশিত হব।\n১৫. বঙাইগাঁৱ জিলাত বিদ্যাৰ পোহৰৰে আলোকিত কৰা বিদ্যাপুৰ উচ্চতৰ মাধ্যমিকৰ সোণালী জয়ন্তী উতসৱ অহা ৭-৯ মাৰ্চত অনুষ্ঠিত কৰিবলৈ চলিছে ব্যাপক প্ৰস্তুতিঃ এই উদ্দেশ্যে গঠিত হৈছে ১৫১জনীয়া পৰিচালনা সমিতিৰো।


উৎপীড়নৰ আলোচনাচক্ৰ ২০১৫ - Meta\nউৎপীড়নৰ আলোচনাচক্ৰ ২০১৫\nউৎপীড়ন আৰু শিষ্টাচাৰ হৈছে ইণ্টাৰনেট-ভিত্তিক সমাজৰ এটা বৰ্ধিত আলোচনাৰ বিষয়, আৰু ৱিকিমিডিয়া প্ৰকল্পসমূহো ইয়াৰ ব্যতিক্ৰম নহয়। ৱিকিমিডিয়া প্ৰকল্পসমূহৰ একক প্ৰকল্পসমূহে এই বিষয় সমূহৰ সমাধান বহু বছৰৰে পৰা বিচাৰি আছে, কিন্তু ই এটা চলন্ত সংঘাত।\nএনে বহু পৰিকল্পনাৰ ভিতৰত এই বিষয়ৰ এয়া এক প্ৰথম আলোচনাচক্ৰ, উদ্দেশ্য হৈছে ৱিকিপিডিয়া সমাজত উৎপীড়ন সম্বন্ধীয় প্ৰত্যাহ্বান সমূহৰ ধাৰণা, আলোচনা, প্ৰস্তাৱ আৰু সাম্ভাব্য সমাধান-সুত্ৰ নিৰ্ণয় কৰা।\nকিদৰে অংশগ্ৰহণ কৰিব?\nআমাৰ প্ৰকল্পসমূহৰ উৎপীড়ন সম্পৰ্কে আপুনি কি ভাবে? প্ৰয়োজনীয় বিষয়সমূহ:\nRetrieved from "https://meta.wikimedia.org/w/index.php?title=Harassment_consultation_2015/as&oldid=17691507"


অসমীয়া কৌতুক || Assamese Jokes: থুলুক\nShowing posts with label থুলুক. Show all posts\nবাৰত হুইস্কীৰ অৰ্ডাৰ দি মানুহজন\nবহিছিলহে, তেনেতে এগৰাকী মহিলা\nআহি বহিল আৰু সেই সময়তে ৱেটাৰ জনে\nমানুহজনৰ সন্মুখত ব্লেক ডগৰ বটল এটা,\nগিলাছ আদি ৰাখি গ'ল ৷ মহিলাগৰাকীয়ে\nমহিলাঃ আৰে ৱাহ, আপোনাৰ আৰু মোৰ\nপচন্দ কি অদ্ভূত ধৰনে মিলি গৈছে, ময়ো\nব্লেক ডগৰ অৰ্ডাৰ দি আহিছো ৷\nপুৰুষঃ কেতিয়াবা হৈ যায়, মই অৱশ্যে\nআজিহে এই ব্ৰেণ্ডটোৰ অৰ্ডাৰ দিছো ৷\nমহিলাঃ কি আছৰিত মিল, ময়ো আজিহে\nফূৰ্তিতে ব্লেক ডগ খাম বুলি অৰ্ডাৰ দিলো\nপুৰুষঃ হয় নেকি? ময়ো ফূৰ্তিতেই অৰ্ডাৰ\nদিছিলো দামী মদৰ ৷ পিছে আপুনি কিহৰ\nফূৰ্ত্তিত আছে বা ?\nমহিলাঃ আমাৰ বিয়া হোৱা চাৰিবছৰ হৈ\nগ'ল যদিও সন্তানৰ মুখ দেখা নাছিলো আৰু\nবহু অপেক্ষাৰ অন্তত বৰ্তমান মই\nসন্তানসম্ভৱা বুলি ডাক্তৰে ৰিপৰ্ট দিছে ৷\nআপোনাৰ বিষয়ে কওকচোন, আপোনাৰ কিয়\nপুৰুষঃ দৰাচলতে মই এজন খেতিয়ক, মোৰ এখন\nমুৰ্গীৰ ফাৰ্ম আছে আৰু সম্পূৰ্ণ দুবছৰ দিন\nকণী নপৰাকৈ থকা মুৰ্গীখিনিয়ে আজিৰ\nপৰা কণী পৰা আৰম্ভ কৰিছে ৷\nমহিলাঃ সাংঘাটিক মিল আছে দেই\nআপোনাৰ আৰু মোৰ ফূৰ্ত্তিৰ মাজত ৷ পিছে\nআপুনি কি কৰিলে যে, মুৰ্গীখিনিয়ে কণী\nপৰা আৰম্ভ কৰিলে?\nপুৰুষঃ মই কেইদিনমানৰ পৰা মুৰ্গীৰ গৰাঁলত\nয'ৰ ত'ৰ পৰা বেলেগ বেলগ মতা মুৰ্গী আনি\nসলাই সলাই ৰাখিবলৈ ধৰিলো আৰু আজি\nসিহঁতে কণী পৰা আৰম্ভ কৰিছে ৷\nমহিলাঃ বাঃ আছৰিত মিল আছে দেই ৷\nপুৰুষঃ কিইইইইইই ????????\nলিখিছে : Asomiya Lora at Monday, November 14, 2016\nLabels: Assamese Adult Jokes, Best Assamese Jokes, অসম, অসমীয়া কৌতুক, থুলুক, হাঁহিৰ ৰহঘৰা\nby: Nayan Mani\nকেইজনীমান বান্ধৱী লগলাগি অলপ দূৰলৈ ফুৰিবলৈ গল।\nগৈ তাত এখন হোটেল দেখিলে যত লিখা আছিল "অকল মহিলাৰ বাবে"।\nযিহেতু সিহতে গিৰিয়েক বা বয়ফ্রেণ্ড কেইটাক লগত নিয়া নাছিল, তেওঁলোকে তাতেই থাকিব মন কৰিলে।\nসোমায়েই মেনেজাৰক লগ পালে। মেনেজাৰে কথাটো বুজায় দিলে যে সৰ্বমুঠ ৫ টা মহলা আছে। যিটো মহলা ভাল লাগে সেইটোতে থাকিব পাৰিব। আৰু তেওঁলোকৰ সুবিধাৰ কাৰনে কোনটো মহলাত কি আছে তাৰ এখন ফলক প্রত্যক মহলাৰ দুৱাৰমুখত আছে।\nবান্ধৱী কেইজনী ওপৰলৈ উঠিল আৰু প্রথম মহলা পালে।\nতাত লিখা আছিল "এই মহলাৰ সকলোবোৰ পুৰুষ চাপৰ আৰু কেটেঙা"। তেওঁলোকে থিকছে হাঁহিলে আৰু ২য় মহলালৈ গল।\n২য় মহলাত লিখা আছিল "এই মহলাৰ সকলোবোৰপুৰুষ চাপৰ আৰু ধুনিয়া"। বান্ধৱীকেইজনী তাতেও নৰৈ আৰু ওপৰলে উঠিল।\n৩য় মহলাত লিখা আছিল "এই মহলাৰ সকলোবোৰপুৰুষ ওখ আৰু কেটেঙা"।\nতেওঁলোকে আৰু কিবা ভাল বিচাৰিছিল, সেইকাৰনে ২টা মহলা বাকি থকাত আকৌ ওপৰলৈ উঠিল।\n৪ৰ্থ মহলাৰ ফলকখন পাৰফেক্ট আছিল "এই মহলাৰ সকলোবোৰ পুৰুষ ওখ আৰু ধুনিয়া"।\nবান্ধৱীকেইজনী বহুত আনন্দিত হল আৰু ভিতৰত সোমাব খুজিলে।\nতেতিয়াই অনুভব হল যে এতিয়াও আৰু এটা মহলা বাকি আছে।\n৫ম মহলাত নো কি আছে তাকে ভাবি ভাবি গোটেই কেইজনী ওপৰলৈ উঠিল।\n৫ম মহলাত গৈ তেওঁলোকে এখন ফলক দেখিলে য'ত লিখা আছিল\n"ইয়াত কোনো পুৰুষ নাই।\nএই মহলাটো মাত্র এটা কথা প্রমাণ কৰিবলৈ বনোৱা হৈছিল যে\nমহিলাসকলক কেতিয়াওঁ কোনোপধ্যেই সন্তুষ্ট কৰিব নোৱাৰি"।\nলিখিছে : Asomiya Lora at Thursday, November 13, 2014\nLabels: Girl logic, Google Assamese Jokes, অসম, অসমীয়া কৌতুক, অসমীয়া গাজা, তপু দা, থুলুক, নগেন\nBy: Madhumita Saikia\nচাণ্টা এবাৰ আকৌ ইন্টাৰভিউ এটা দিবলৈ গৈছিল ! কিন্তু চাকৰি টো অলৰেডি "বছ" ৰ খুলশালীক দিয়া হৈ গৈছিল । তথাপিও ফৰমেলিটিৰ কাৰণে ইন্টাৰভিউ পাতা হৈছিল ...যত কিছুমান অবান্তৰ প্ৰশ্ন সোধা হৈছিল.......\n.......চাণ্টাৰ পাল পৰিল\nইন্টাৰভিউৱাৰ---- ( চান্টাক উদ্দেশ্য কৰি) । আপুনি নদীৰ মাজত এখন নাৱত বহি আছে ,আপোনাৰ হাতত দুটা চিগাৰেটৰ বাহিৰে আন একো নাই ,আপুনি চিগাৰেট টো কেনেকৈ জ্বলাব?\nচান্টাই খুউব গহীন আৰু চিৰিয়াচ হৈ কলে ...চাৰ ইয়াৰ দুই তিনিটা সমাধান আছে ...! ইন্টাৰভিউৱাৰ আছৰিত...কওকচোন কি কি?\n.চান্টা--মই এটা চিগাৰেট পানী লৈ দলিয়াই দিয়ক so the boat will become lighter...using this lighter মই\nচিগাৰেট টো জ্বলাম!\n. ইন্টাৰভিউৱাৰ --কি প্ৰলাপ বকিছা ?\n. চান্টা এইবাৰ আৰু চিৰিয়াচ ,চাৰ আৰু এটা উপায় আছে... মই চিগাৰেট টো ওপৰলৈ দলিয়াই দিম..আৰু CATCH ধৰিম !!!!\nCATCHES WIN THE MATCHES USE THIS MATCHES মই চিগাৰেট টো জ্বলাম !!!!!:'(\nইন্টাৰভিউৱাৰ ---- STUPID\n. চান্টা-- চাৰ আৰু এটা উপায় আছিল ..মই হাতত অলপ পানী লম আৰু টোপ টোপ (TIP TIP) কৈ পেলাই যাম !!\n. ইন্টাৰভিউৱাৰ -- তাৰ পৰা কি হব?\nচান্টা---চাৰ আপুনি গান টো শুনা নাই?\n.TIP TIP BARSA PANI\nPANI NE AAG LOGAYEE\nসেই AGG ৰেই মই চিগাৰেট টো জ্বলাই লম !:-P\nপাগল হৈ ইন্টাৰভিউৱাৰ জনে চান্টাক কলে....আপোনাৰ চৰণ দুখন দিয়কচোন:'(\nLabels: অসম, অসমীয়া কৌতুক, অসমীয়া গাজা, থুলুক, ব্ৰেকিং নিউজ\nএবাৰ গব্বৰ ৰ চৰিত্ৰৰ ওপৰত অবলোকন কৰিবলৈ এটা প্ৰশ্ন আহিছিল..\nএজন দশম শ্ৰেনী ছাত্ৰই গব্বৰ চৰিত্ৰটোৰ ওপৰত এনেদৰে চিত্ৰায়ত কৰিছিল..\n1. সাধাৰন জীৱন আৰু উচ্চ চিন্তা..\nতেখেত এজন বৰ সহজ-সৰল জীৱন অতিবাহিত কৰা ব্যক্তি আছিল..কাপোৰ-কানি, খোৱা-বোৱা,লাহ-বিলাহ এইবোৰৰ প্ৰতি তেখেতৰ কোনো মোহ নাছিল..হয়তো সেয়ে তেখেতে জীৱন কালত মলিয়ন ধৰা একেজোৰ কপোৰকে সদায় পিন্ধিছিল, দাড্ -মোচ ও কাটিবলৈ একেবাৰে বাদে দিছিল,মাহ ধৰি দাতত ব্ৰাছ পৰা নাছিল, তেওৰ জীৱন এনে আছিল যেন মধ্যযুগৰ এজন পাহাৰে-পৰ্বতে বগাই ফুৰা এজন ফকিৰহে...তেখেত জীৱনৰ লখ্যত নিজকে স্থিৰ কৰি লৈছিল আৰু জীৱনটোক তাত ইমান সমৰ্পিত কৰি লৈছিল যে বিলাসিতা আৰাম দায়ক জীৱনৰ কথা ভাবিবলৈ এক মুহুত্ব ও সময় নাছিল..আৰু তেখেতৰ চিন্তাধাৰাও চাওক কিমান উচ্চ.তেখেতে কৈছিল.'जो डर गया, सो मर गया'\n. যেন তেখেতে জীৱনৰ যুজত ভীত-বিহবল হোৱা সকলক ক্ষনিক জীৱন টোৰ মমাৰ্থ হে বুজাইছে\n२. দয়ালু মনৰ ব্যক্তি..\nঠাকুৰে তেখেতৰ হাত দুখনে কেৱল ধৰা কাৰনে গব্বৰে তেওৰ হাত দুখন হে কাটিলে..ইছ্ছা কৰা হলে দিন্গি কাটিব পাৰিলে হেতেন..ইয়াতে তেখেতৰ দয়ালু চাৰিত্ৰিক দিশ টো প্ৰকাশ পাইছে..\n3 ন্ ত্য-গীতৰ প্ৰতি দুৰ্বলতা..\n'महबूबा ओये महबूबा' গীত টোয়ে তেখেতৰ কলা মনটো সুন্দৰ কৈ প্ৰকাশ কৰিছে..আন যিবোৰ ডকাইটৰ চৰিত্ৰ দেখা পাও তাত কিন্ত এনে কলা-সন্গীত প্ৰেমী ভাল পোৱা ডকাইট পাবলৈ বিৰল..বচন্তীক ধৰি লৈ আহোতে তেখেতেৰ ভিতৰৰ কলাসুলভ মানুহ টো সাৰ পাই গৈছিল আৰু কলাসুলভ মানুহ টোয়ে ভালকৈয়ে চিনি পাইছিল যে বচন্তী এগৰাকী ভাল ন্ ত্য -পতিসয়ী..সেয়ে তাইৰ নাছ উপভোগ কৰিছিল..হয়তো সেই সুযোগ এৰিব খোজা নাছিল...\n4. অতিঅনুশাসন প্ৰিয়্তা..\nযেতিয়া কালিয়া আৰু লগৰ জনে নিজৰ PROJECT সফল কৰি আনিব নোৱাৰিলে এইক্ষেত্ৰত কিন্ত তেখেতে ক্ষমা নকৰিলে..আৰু পৰিনামত গুৰু শাস্তি প্ৰদান কৰা হ'ল..\n5. ৰসিক হিচাপে গব্বৰ\nতেখেতৰ বৰ ব্যতিক্ৰমী ৰসাল চৰিত্ৰ এটাও দেখা পাইছিলো.. কালিয়া আৰু লগৰ দুজনে ভগ্ন-মনোৰথ লৈ ঘুৰি অহাৰ পাছত গুৰু-শাস্তি প্ৰদান কৰা আগে আগে 'এটা JOKES"কৰি খুব হহুৱাইছিল..যেন হাহি হাহি এই ধৰাৰ পৰা বিদাই দিবহে লৈছে...এক অৰ্থত তেখেত আধুনিক প্ থিবীৰ এজন 'লাফিন্গ বুদ্ধ' আছিল..\n6. নাৰীৰ প্ৰতি সন্মান..\nবসন্তীৰ নিছিনা ধুনীয়া ছোৱালীক পলুৱাই আনি তেখেতে কেৱল নাছিবলৈহে বাধ্য কৰাইছিল..তাতকৈ বেছি একো কৰা নাছিল..কিন্ত আজিকালিৰ খলনায়ক হোৱা হলে কি যে নকৰিলেহেতেন..নকও য়ে বা !\n7. ভিক্ষুক জীৱন..\nগব্বৰে হিন্দু ধৰ্ম ৰ মাৰ্গ মতে চলিছিল.তেখেতে ওচৰৰ ৰামপুৰ,ৰামগৰ ইত্যাদি গাও বোৰৰ পৰা ধান বা অন্য শস্য পকা বা নপকা যি পাইছিল তুলি আনিছিল আৰু তেনেবোৰ খায়ে জীৱন অতিবাহিত কৰিছিল.. তেখেতে কোনোদিন চিকেন বা মলাই টিক্কা খাবলৈ ইছ্ছা কৰা নাছিল..\n8. সামাজিক দায়বদ্ধ্বতা..\nতেখেতৰ পেসাগত ডকাইট হলেও কিন্ত সামাজিক কামতো তেও লাগি আছিল যেনে তেও মাক বোৰক আমনি কৰি থকা সৰু লৰা-ছোৱালীক শুৱাই দিয়াৰ কামো কৰিছিল\nLabels: Thuluk, অসমীয়া কৌতুক, অসমীয়া গাজা, কৌতুক, থুলুক, ব্ৰেকিং নিউজ, হাঁহিৰ ৰহঘৰা\nপঢ়ক এবাৰ নিজৰেই গৌৰৱ বাঢ়িব মূহুৰ্ততে:\nতিনিজন ঘৰ বনোৱা ঠিকাদাৰৰ মৃত্যুৰ পাছত স্বৰ্গত :\nএজন আছিল পাকিস্থানী এজন চিনৰ আৰু আনজন আছিল আমাৰ ভাৰতৰ ।তিনিওঁজনকে স্বৰ্গৰ দূত এজনে স্বৰ্গৰ প্ৰবেশদ্বাৰৰ গেট খনৰ সন্মুখতে ৰাখিলৈ ক'লে :তহঁতটো একো একোজন ভাল ঠিকাদাৰ কথাটো হ'ল আমাৰ এই গেটখন পুণৰ নিৰ্মান কৰিব লাগে ,তহঁতে আন্দাজ লগাচোন কিমান টকা খৰচা হ'ব।\nচবতকৈ প্ৰথমে পাকিস্থানী ঠিকাদাৰজনে মাত লগালে ,মোৰ হিচাবত 9000হাজাৰ টকাত এইখন ধুনীয়াকৈ বনাব পৰা যাব ।\nতেতিয়া দূতে সুধিলে কি হিচাবত তুমি এই অনুমান কৰিলা ? ঠিকাদাৰে ক'লে 3000হাজাৰ বস্তু বাহানীবোৰ কিনোতে, 3000হাজাৰ লেবাৰৰ আৰু 3000হাজাৰ মুনাফা মানে ঠিকাদাৰৰ লাভৰ ।\nএইবাৰ চিনৰ ঠিকাদাৰে অনুমান লগালে : 33000হাজাৰত হৈ যাব ধুনীয়াকৈ।।\nদূতে সুধিলে কি হিচাবত তুমি এই অনুমান কৰিলা ?\nচিনৰ ঠিকাদাৰে ক'লে:\n11000হাজাৰ বস্তু বাহানীবোৰ কিনোতে, 11000হাজাৰ লেবাৰৰ আৰু 11000হাজাৰ মুনাফা মানে ঠিকাদাৰৰ লাভৰ ।।\nযেতিয়া দূতে ভাৰতৰ ঠিকাদাৰ জনক অনুমান লগাবলৈ ক'লে ,\nভাৰতৰ ঠিকাদাৰে অলপো একো নিৰিক্ষন নকৰাকৈয়েই আনকি গেটখনৰ ফালেওঁ নোছোৱাকৈয়েই অনুমান লগালে 29000 হাজাৰত কাম হৈ যাব আৰামত ।।\nদূতে সুধিলে কি হিচাবত ক'লা তুমি ?\nভাৰতৰ ঠিকাদাৰে ক'লে "10000 আপোনাৰ 10000 মোৰ.....বাকী থকা 9000হাজাৰ পাকিস্থানী ঠিকাদাৰক দি দিম ............সি 9000হাজাৰত এনেওঁ ভাল গেট বনাই মই জানো তাক আগৰ পৰাই ।।\nBy: Amar Jyoti Nath\nLabels: Asomiya gaja, Asomiya Jokes, Assamese MEME, Assamese Shayeri, Assamese sms, অসমীয়া কৌতুক, অসমীয়া গাজা, থুলুক\nকোন কুকুৰৰ পোৱালী ৰে?\nএবাৰ থুলুকৰ লগত ঘৈনীয়েকৰ দুৰ্বাদল কাজিয়া। বিষয় সিহতৰ পুতেকে কাক বেছি ভাল পায়। অনেক তৰ্ক-বিতৰ্কৰ পাছত দুয়ো এটা উপায় ভাৱি উলিয়ালে যে পুতেকক গোটাচেৰেক শিলগুটি মৰা হওঁক।\nযদি পুতেকে মা বুলি চিঞঁৰে তেন্তে মাক জিকিব আৰু দেউতা বুলিলে থুলুক!\nকথা মতেই কাম।\nথুলুকে পুতেকলৈ শিলগুটি এটা দলিয়ালে।\nকাণ থিয় কৰি থকা থুলুক-থুলুকনীৰ কাণত বাজিলহি...\n"কোন কুকুৰৰ পোৱালী ৰে?"\nBy: Anupam Medhi\nLabels: Assamese Shayeri, Assamese sms, Best Jokes Assam, Google Assamese Jokes, Internet Jokes, Joke on Women, Thuluk joke, অসম, থুলুক\n'কৃষ্ণা' নামৰ এজনী ছোৱালীয়ে নিজৰ বয়ফেণ্ডলৈ বহুত ফোন কৰে ।\nএদিন সেইহে ৰির্ছাজ আনিবলৈ দোকানলৈ গল--- ......\nদাদা ১০ টকাৰ ভোডাফোনৰ এটা ৰির্ছাজ দিবচোন ??\nদোকানী : বাইদেউ ১০ টকাত আপুনি ৭ টকা হে পাব !! .. ..\nকৃষ্ণা : ঠিক আছে তেন্তে ৩ টকাৰ ছানা দি দিব !! .. ..\nখা বাপ্পেকে ভীমকলটো !!\nLabels: Girl logic, Google Assamese Jokes, Internet Jokes, Internet Jokes Assamese, অসম, অসমীয়া কৌতুক, অসমীয়া গাজা, থুলুক, ৰগৰ\n'খেলা' দেখুৱাই থকা অৱস্থাত, চাৰ্কাচৰ ছোৱালী এজনীয়ে সিংহ এটাৰ লগত চুম্বন কৰিলে।\n'ৰিং মাষ্টৰে' দৰ্শকৰ ফালে চাই সুধিলে, "…এনেকৈ চুমা খাবলৈ, কোনোবাই পাৰিবনে…?"\n(সকলো দৰ্শক নিৰৱ হৈ পৰিল)\nকিন্তু হঠাৎ এজনে ঠিয়হৈ ক'লে… : মই পাৰিম, মাত্ৰ… . . . . . . . . . .\n"সিংহটো আঁতৰাই দে…!"\nলিখিছে : Asomiya Lora at Tuesday, November 05, 2013\nLabels: Assamese Jokes, Assamese Shayeri, Best Jokes Assam, Facebook Jokes, অসম, অসমীয়া কৌতুক, থুলুক\nএবাৰ আমাৰ লোকেল ডেকা পাৰ্টী টোৱে অনুভৱ কৰিলে যে ঠাইখনৰ আটাইতকৈ ধনী ব্যক্তি থুলুকে আজিলৈকে এটকাও সিহতক চান্দা দিয়া নাই।\nলগে লগে দুজন ডেকা থুলুকৰ ঘৰত হাজিৰ!\nডেকা: আমাৰ অনুসন্ধানত গম পোৱা গৈছে যে আপোনাৰ অজস্ৰ সম্পত্তিৰ এক পইচাও আপুনি দান কৰা নাই।\nসেয়ে আপুনি সামান্য টকা দান কৰি সমাজৰ বৰঙনি যোগাওক!\nথুলুকে তভক মাৰি কিবা এটা ভাবিলে…\nথুলুক: বাৰু… প্ৰথম কথা, তোমালোকে এইটো অনুসন্ধান কৰিছানে যে মোৰ মা দীৰ্ঘদিনৰ পৰা বেমাৰত ভুগী চিকিৎসালয়ত পৰি আছে আৰু তেঁওৰ দৰমহাৰ কেইবাগুনো বেছি টকাৰ বিল হৈ আছে?\nডেকা: (অলপ লাজ পাই) অহ নাই..মানে…\nথুলুক: দ্বিতীয়তে, মোৰ ভাইটী শাৰীৰিক ভাবে বিকলাংগ।\nসি অন্ধ আৰু হুইলচেয়াৰ নহ’লে এক ইঞ্চিও লৰচৰ কৰিব নোৱাৰে।\nচকিত হৈ আমাৰ ডেকাই ক্ষমা খুজিব ওলাওতেই…\nথুলুক: তৃতীয়তে, যোৱা মাহত মোৰ আপোন ভনী বিধবা হৈছে আৰু গিৰিয়েকে তিনিটা ল’ৰা-ছোৱালীৰ বাহিৰে কোনোধৰনৰ টকা-পইছা তাইৰ বাবে এৰি যোৱা নাই।\nঅত্যন্ত লজ্জিত হৈ আমাৰ ডেকাই কিবা এটা ক’বলৈ খুজোতেই থুলুকে আকৌ মাত লগালে…\n“ আৰু ইহতকে মই এটকাও দিয়া নাই… তুমি কোন কূটা?”\nলিখিছে : Asomiya Lora at Thursday, October 31, 2013\nLabels: Asomiya Jokes, Assam Best Jokes, Assamese Assamese, অসমীয়া কৌতুক, কৌতুক, থুলুক, ফুচুৰি\nকিযে বিশ্বাসঘাটক তুমি,\nঅ' মোৰ 'ফেচবুকৰ' প্ৰিয়া।\nদুখ দিলা, সহি ল'লো/\nচকুলো, মোহাৰি ল'লো/\n… অভিযোগ কৰা নাইকিয়া।\nকিদৰে নিজকে বুজাম কোৱা,\nযিদিনা প্রথম জানিলো,\nতোমাৰ নাম…, "…\n(Fake ID-ৰ নামত উৎসৰ্গিত)\n'প্ৰেম'-ৰ চক্কৰত নপৰা হ'লে,\nদহোটা ৰণুৱা ঘোঁৰা মোৰ বুকুটো দৌৰি আছিল।\nবুকুত জুমি চালেই দেখিবা এটা গাধই,\n…'কবিতা' লিখি আছে॥\nলিখিছে : Asomiya Lora at Monday, October 07, 2013\nLabels: Assamese Jokes, Assamese MEME, Assamese Shayeri, অসম, অসমীয়া গাজা, কৌতুক, থুলুক, ৰগৰ\nমাখনী পেহীৰ কাহিনী\nআমাৰ মাখনী পেহীৰ কাহিনী এয়া !!\nবসয় তেঁওৰ এতিয়া তিনিকুৰি, ছাৰি মাহ ছয় দিন ।\nতথাপি এতিয়াও ছালে চকুৰোৱা ।\nমাখনী যেন সাইলাখ মাখনী ।\nমাখন যেন দুগালত তেজে ফুটু ফুটু----প্রসাধন হবলা কমকৈ কৰে ।\nনিজকে সাজি কাঁছি ধুনীয়া কৰি ৰখাটোয়েই যেন তেঁওৰ একমাত্র কাম ।\nএদিনাখন মাখনী সাজি কাঁছি কৰবালৈ গৈ আছিল !!\nতেনেতে পিছফাল পৰা এক আছৰিত কন্ঠষ্বৰ শুনিলে---- " তুমি আৰু ছল্লিশ বছৰ জীয়াই থাকিবা "\nতাই ইফালে সিফালে ঘূৰি ছালে, কিন্তু কাকো দেখা নাপালে !!\nঅলপ দূৰ আগুৱাই গ'ল ! আকৌ শুনা পালে, সেই কন্ঠষ্বৰ ।\nতাই মনতে ভাবিলে ---" এইয়া হয়তু ভগবানৰ আহ্বান, আৰু ছল্লিশ বছৰ যেতিয়া জীয়াই থাকিমেই নিজকে আৰু অধিক সুন্দৰী কৰি তোলো " !!\nগ'ল বিউটি পার্লাৰ---- ছুলি কাটি, ফেছিয়েল কৰি সাইলাখ ষোল্ল বছৰীয়া গাভৰু জনী হৈ ওলাই আহিল !!\nআহি থাকোতে বাটত এখন বাছে তাইক মহতিয়াই নিলে----\nওপৰত গৈ তাইৰ আত্মাটোয়ে ভগবানক সুধিলে ----\nআপুনিটো মোক ছল্লিশ বছৰ আৰু জীয়াই থাকিবা বুলি কৈছিল ??\nভগবানৰ উত্তৰ -----\n. . . . . . . . . . . . . . . . . . . . ছৰী য়াৰ, মই তোমাক ছিনি নাপালো !!\nলিখিছে : Asomiya Lora at Sunday, October 06, 2013\nLabels: Assamese Jokes, Google Assamese Jokes, Jokes Best, Santanu Changmai, sms Jokes, Thuluk, Thuluk joke, থুলুক, নগেন, ফুচুৰি, ৰগৰ\nমানৱ জাতিৰ ঐতিহাসিক যাত্ৰা\n(অলপ ধেমালি: খাটি অসমীয়া ৰগৰ)\nআমেৰিকা, ইংলেণ্ড আৰু আমাৰ 'খাৰ-খোৱা' মহাকাশচাৰী তিনিজনক লৈ কেপলাৰ-২২ 'মহাকাশ যান'-খন পূৰ্ণ গতিত মংগল গ্ৰহ লৈ গৈ আছে।\nএয়া মানৱ জাতিৰ এটা ঐতিহাসিক যাত্ৰা।\nপৃথিৱীৰ মানুহৰ প্ৰথমটো মংগল গ্ৰহ যাত্ৰা। .\nমংগল গ্ৰহত 'লেণ্ড' কৰাৰ পিছত, প্রথম আমেৰিকাৰ মহাকাশচাৰী জন নামিল।\nপৃথিৱীৰ লগত দূৰ-সংযোগ হৈ থকা কেমেৰাৰ সন্মুখলৈ আহি তেওঁ ক'লে,\n"…এয়া মানৱৰ এক ঐতিহাসিক পদক্ষেপ…!" .\nতাৰপাছত ইংলেণ্ডৰ জন নামিল, আৰু ক'লে…\n"…আমি অসম্ভৱক, সম্ভৱ কৰি দেখুৱালে…!" .\nএইবাৰ আমাৰ জন নামিল।\nনামিয়েই 'গা'টো বেঁকা কৰি, এঙামুৰি এটা দিলে…!\nদীঘল হাঁমি এটা মাৰিলে…!\nলাহে-লাহে গৈ কেমেৰাৰ সন্মুখত থিয় দিলে…!\nকিছু সময় কেমেৰালৈ চালে…!\nতাৰপাছত ক'লে: … . . . . . . . . . . "\n…ইউউউ হুহ্ হুইইই…! আজি পূৰা 'মাল' খাম…!"\nলিখিছে : Asomiya Lora at Friday, October 04, 2013\nLabels: Jokes Best, অসমীয়া কৌতুক, অসমীয়া গাজা, কৌতুক, গাজা, থুলুক, নগেন, ফুচুৰি, ৰগৰ\nদেউতাক সন্ধিয়া ভাগৰে জুগৰে অফিচৰ পৰা আহি ঘৰ পাইছেহি---\nতেনেতে ৫ বছৰীয়া পুতেকে দেউতাকক জপিয়াই জপিয়াই কলে, পাপা-পাপা চকলেট দিয়া৷\nদেউতাক: সোনতো, আজি চকলেট আনিব পাহৰিলো অ'\nপুতেক: তেনেহলে ভুজিয়া দিয়া-\nদেউতাক: কালিলৈ আনি দিম দেই-আজি পাহৰিলো-\nপুতেক:তুমি ইমান বেয়া, মোলৈ একো নানা-শইকীয়া আংকল আহিলে চব আনে-\nদেউতাক: আজি শইকীয়া আংকল আহিছিল নেকি?\nপুতেক: তুমি আফিচলৈ যোৱাৰ পাচত সদাই আহে, আমালৈ চকলেট ভুজিয়া চব আনে-মা আৰু মোক কোচত বহুৱাই কিমান য়ে মৰম কৰে---\nলিখিছে : Asomiya Lora at Saturday, August 17, 2013\nLabels: Best Assamese Jokes, Best Jokes Assam, Google Assamese Jokes, Internet Jokes, থুলুক, ফুচুৰি, ৰগৰ\nপ্ৰেমিকা: কৰা না\nকা: কৰা না জানটো\nক: না, নকৰোঁ\nকা: প্লীজ আৰু এবাৰ কৰা\nক: পাগল নেকি? গোটেই ৰাতি কৰি থাকিব পাৰি নেকি কিবা?\nকা: আগতে দেখোন ইমানবাৰ কৰিছিলা, আজি মাত্ৰ চাৰিবাৰ কৰিছা... কৰা না\nক: হুই, আগৰ কথা বেলেগ, তুমি নতুন আছিলা\nকা: এতিয়া ম‍ই পুৰণা কাৰণে নকৰা হ’লা ন’?\nক: নহয় ঔ, নাই\nকা: আছে, ম‍ই জানো\nকা: আছে আছে, কৰা\nক: নাই ঔ, SMS Pack নাই, কাইলৈ পেক ভৰাই গোটেই ৰাতি sms কৰিম দেই\nকা: হি হি হি\nক: হো হো হো\nLabels: Google Assamese Jokes, Internet Jokes Assamese, অসম, থুলুক


ইলিয়ানা ডি'ক্ৰুজ - অসমীয়া ৱিকিপিডিয়া\n২০১৮ চনত মুক্তিপ্ৰাপ্ত 'ৰেইড' নামৰ হিন্দী কথাছবিখনৰ এটা অনুষ্ঠানত\n১ নৱেম্বৰ, ১৯৮৭ (৩৪ বছৰ)\nইলিয়ানা ডি'ক্ৰুজ (ইংৰাজী: Ileana D'Cruz; জন্ম: ১ নৱেম্বৰ ১৯৮৭) হৈছে এগৰাকী ভাৰতীয় অভিনেত্ৰী আৰু মডেল। ইলিয়ানাক সাধাৰণতে তেলুগু আৰু হিন্দী ভাষাৰ চলচ্চিত্ৰত দেখিবলৈ পোৱা যায়। তেখেতৰ জন্ম হৈছিল মুম্বাইত। পিতৃ ৰোনাল্ড ডি'ক্ৰুজ এগৰাকী অধিবক্তা আৰু মাতৃ হৈছে সমীৰা। শৈশৱৰ অধিকাংশ সময় ইলিয়ানাই গোৱাতেই কটায়। ২০০৬ চনত তেলুগু ভাষাৰ ছবি 'দেৱদাসু'ৰ জৰিয়তে ইলিয়ানাৰ পৰ্দাত অভিষেক ঘটে। ছবিখনে ব্যৱসায়িকভাৱে সফল ছবি হিচাপে পৰিগণিত হয়। ইয়াৰ লগতে ইলিয়ানাই শ্ৰেষ্ঠ নৱাগতা অভিনেত্ৰীৰ বাবে ফিল্মফেয়াৰ বঁটা লাভ কৰে।\nতেলুগু ভাষাৰ ছবি 'পকিৰি' (২০০৮), 'জলশা' (২০০৮), 'কিক' (২০০৯) আৰু 'জুলায়ি' (২০১২)-ৰ জৰিয়তে ইলিয়ানাই বিশেষ পৰিচিতি আৰু প্ৰতিষ্ঠা লাভ কৰে। ২০০৬ চনত মুক্তি লাভ কৰা 'কেড়ি' হৈছে ইলিয়ানাই অভিনয় কৰা প্ৰথমখন তামিল ভাষাৰ ছবি। ইয়াৰ লগতে ২০১২ চনত নিৰ্মিত 'ননবান'তো ইলিয়ানাই অভিনয় কৰে। প্ৰসিদ্ধ ছবি পৰিচালক অনুৰাগ বসুৰ 'বৰ্ফি!' হৈছে ইলিয়ানাই অভিনয় কৰা প্ৰথমখন হিন্দী ভাষাৰ কথাছবি। ছবিখনে ২০১২ চনত মুক্তিলাভ কৰিছিল। ইয়াৰ পিছত ইলিয়ানাই 'মেই তেৰা হিৰো' (২০১৪), 'ৰাস্তম' (২০১৬), 'বাদশ্বাহো' (২০১৭) আৰু 'ৰেইদ' (২০১৮) নামৰ হিন্দী ছবিকেইখনত অভিনয় কৰে।\n১৯৮৭ চনৰ ১ নৱেম্বৰত মুম্বাইৰ মহিমৰ এটি গোৱান কেথলিক পৰিয়ালত ডি'ক্ৰুজৰ জন্ম হয়। অৱশ্যে দহ বছৰ বয়সতে তেখেতৰ পৰিয়ালটো গোৱাৰ পাৰালৈ উঠি আহে। তেওঁৰ মাতৃভাষা হৈছে কোংকণী।\nসেইখিনি সময়তে মাকে কাম কৰা হোটেলৰ মেনেজাৰগৰাকীয়ে ইলিয়ানাৰ মাকক জনায় যে-ইলিয়ানা এটি সুন্দৰ হাঁহিৰ গৰাকী। আৰু সেয়েহে তাই মডেলিঙৰ জগতত চেষ্টা এটা চলাই চাব লাগে। ইয়াৰ পৰিণতিস্বৰূপে মাৰ্ক ৰবিনছনৰ লগত সাক্ষাৎ এটা ঠিক কৰা হ'ল। প্ৰাৰম্ভিক পৰ্যায়ৰ অসন্মতিসূচক মনোভাৱ পৰিহাৰ কৰি অৱশেষত ইলিয়ানা মান্তি হয় আৰু এনেকৈয়ে ২০০৩ চনৰ জানুৱাৰী মাহত ইলিয়ানাৰ প্ৰথমটো পৰ্টফলিঅ' প্ৰস্তুত হয়। প্ৰথম পৰ্টফলিঅ'টোক ইলিয়ানাই বীভৎস বা "disaster" হিচাপে গণ্য কৰে। পৰৱৰ্তী সময়ত ইলিয়ানাই মডেলিঙৰ জৰিয়তে দৃষ্টি আকৰ্ষণ কৰে আৰু ইলেক্ট্ৰলাক্স, ইমামি আৰু ফেয়াৰ এণ্ড লাভলিৰ দৰে ব্ৰেণ্ডৰ লগত বিজ্ঞাপন কৰে। বিজ্ঞাপন জগততে তেখেতৰ সাক্ষাৎ হয় ৰাকেশ ৰোচনৰ লগত। ৰাকেশ ৰোচনে ইলিয়ানাৰ প্ৰতিভাক স্বীকৃতি জনায় আৰু ছবিত অভিনয়ৰ বাবে বহুকেইটা প্ৰস্তাৱ লৈ আহে।\n২০০৫ চনত, ডি'ক্ৰুজক পৰিচালক তেজাই অদিশ্যনৰ বাবে আমন্ত্ৰণ জনায়। পিছে দুৰ্ভাগ্যজনকভাৱে সেইটো প্ৰকল্প বাতিল কৰা হয়। ২০০৬ চনত মুক্তি লাভ কৰা তেলুগু ভাষাৰ ৰোমাণ্টিক কথাছবি 'দেৱদাসু' হৈছে ইলিয়ানাই অভিনয় কৰা প্ৰথমখন তেলুগু ভাষাৰ ছবি। ছবিখনৰ পৰিচালক হৈছে ৱাইভিএছ চৌধুৰী। ছবিখনৰ কাম কৰাৰ পূৰ্বে ইলিয়ানাই অৰুণা ভিক্ষুৰ লগত ছবি-সম্পৰ্কীয় পাঠদান গ্ৰহণ কৰে। পৰৱৰ্তী সময়ত ইলিয়ানাই মত পোষণ কৰে যে ছবিখন কৰি থকা সময়ত তেখেতে চাপ অনুভৱ কৰিছিল; "pressured ... almost cried and didn't want to go further", but went ahead after her mother encouraged her, giving her "the lecture ofalifetime [...] at3am." ছবিখনে ব্যৱসায়িক সফলতা অৰ্জন কৰা লগতে ফিল্মফেয়াৰ বঁটা-দক্ষিণৰ শ্ৰেষ্ঠ নৱাগতা অভিনেত্ৰীৰ সন্মান লাভ কৰে।\n২০০৬ চনত মুক্তিলাভ কৰা তামিল ভাষাৰ ছবি 'কেড়ি' হৈছে ইলিয়ানাৰ প্ৰথমখন তামিল ছবি। ছবিখনে বক্স অফিচত আশানুৰূপ সফলতা দেখুৱাব নোৱাৰিলে যদিও ইলিয়ানাৰ বাবে প্ৰতিভা বিকাশৰ এখন নতুন দ্বাৰ এইদৰেই বিকশিত হৈ উঠিল।\nইলিয়ানাই অভিনয় কৰা প্ৰথমখন হিন্দী ছবি আছিল অনুৰাগ বসুৰ দ্বাৰা পৰিচালিত 'বৰ্ফি!'। ছবিখনত এগৰাকী কথকৰ ভূমিকা পালন কৰাৰ উপৰি তেখেতে শ্ৰুতি ঘোষ নামৰ চৰিত্ৰটোও ৰূপায়ণ কৰে। ছবিখনে ২০১২ চনৰ ১৪ ছেপ্টেম্বৰত মুক্তি লাভ কৰে। আৰু দৰ্শক-সমালোচকৰ পৰা ভৰপূৰ প্ৰশংসা লাভ কৰে। ব্যৱসায়িক দিশতো ছবিখনে অপাৰ সফলতা লাভ কৰে। সমগ্ৰ বিশ্বজুৰি ছবিখনৰ মুঠ উপাৰ্জন হয়গৈ প্ৰায় ১.৭৫ বিলিয়ন।\n↑ rediff.com: 'Acting was never my dream' Archived4March 2016 at the Wayback Machine. Specials.rediff.com. Retrieved on 28 May 2011.\n↑ "Will Vijay's Nanban touch the Rs. 100 Crore mark?". Sify. 21 January 2012. http://www.sify.com/movies/will-vijay-s-nanban-touch-the-rs-100-crore-mark-news-tamil-mbvkqKbfhia.html?scategory=tamil। আহৰণ কৰা হৈছে: 25 January 2012.\n↑ "Ileana D'Cruz turns 30: Let the birthday girl and her beau Andrew Kneebone give you relationship goals" (en ভাষাত). India Today. https://www.indiatoday.in/amp/movies/photo/happy-birthday-ileana-dcruz-boyfriend-andrew-kneebone-photos-1079928-2017-11-01। আহৰণ কৰা হৈছে: 2020-08-11.\n↑ Gupta, Priya (27 September 2013). "No one can contain me: Ileana D'Cruz". The Times of India. Bennett,Coleman & Co. Ltd.. http://timesofindia.indiatimes.com/entertainment/bollywood/news-interviews/No-one-can-contain-me-Ileana-DCruz/articleshow/23101020.cms?referral=PM। আহৰণ কৰা হৈছে: 21 June 2014.\n↑ "Bollywood Calling Ileana D'Cruz!". http://beta.vivagoaonline.com/bollywood-calling-ileana-dcruz/। আহৰণ কৰা হৈছে: 16 December 2013.\n↑ "Goan diaspora makesamark worldwide", Indo-Asian News Service via 'Times of India' (14 January 2007). Retrieved 18 November 2010.\n↑ 8.0 8.1 8.2 rediff.com: The hottest heroine of Telugu cinema Archived2June 2011 at the Wayback Machine. Specials.rediff.com (23 August 2006). Retrieved on 28 May 2011.\n↑ PIX: Know more about Barfi! 's GORGEOUS Ileana!, Slide 3\n↑ rediff.com: The hottest heroine of Telugu cinema Archived4June 2011 at the Wayback Machine. Specials.rediff.com (23 August 2006). Retrieved on 28 May 2011.\n↑ "Bachchans, Chiranjeevi, Mammootty at the 54th Filmfare Awards (South)". Indiatimes Movies. 24 June 2008. http://movies.indiatimes.com/articleshow/msid-2260138%2Cflstry-1.cms.\n↑ Ronamai, Raymond (1 June 2007). "Ileana turns hot again". One India. http://entertainment.oneindia.in/telugu/top-stories/ileana-aata-success-010607.html.\n↑ "'Asin's no to Surya'". sify.com. http://sify.com/movies/tamil/fullstory.php?id=14245822। আহৰণ কৰা হৈছে:9November 2006.\n↑ Anurag Basu confirms Telugu actress Ileana D'Cruz opposite Ranbir in Barfee Archived3October 2012 at the Wayback Machine.Bollywoodhungama.com (13 December 2010). Retrieved on 28 May 2011.\n↑ "50 Hottest Pics of Ileana D'Cruz". invectura.com. 14 September 2012. http://www.invectura.com/50-hottest-pics-of-ileana-dcruz-barfi-girl/। আহৰণ কৰা হৈছে: 14 September 2012.\n↑ Saptarishi Dutta. "Review Round-Up: 'Barfi! ' Charms". The wall street journal. https://blogs.wsj.com/indiarealtime/2012/09/14/review-round-up-barfi-charms/। আহৰণ কৰা হৈছে: 14 September 2012.\n↑ "Top Ten Worldwide Grossers 2012". Box Office India. 17 January 2013. http://boxofficeindia.com/boxnewsdetail.php?page=shownews&articleid=5301&nCat=। আহৰণ কৰা হৈছে: 18 January 2013.\n"https://as.wikipedia.org/w/index.php?title=ইলিয়ানা_ডি%27ক্ৰুজ&oldid=264461"ৰ পৰা অনা হৈছে\nএই পৃষ্ঠাখন ২৩ ফেব্ৰুৱাৰী, ২০২১ তাৰিখে ২২:০০ বজাত অন্তিম সংশোধন কৰা হৈছিল।


আড্ডা - বিৰিয়া Biriyaa\nজেৰুজালেমৰ হিব্রেও (Hebrew) বিশ্ববিদ্যালয়ৰ অধ্যাপক য়ুভাল নোৱা হাৰাৰিয়ে ‘টুৱেণ্টি ওৱান লেছনছ ফৰ দি টুৱেণ্টী ফাৰ্ষ্ট চেন্সুৰী‘ শীৰ্ষক গ্ৰন্থখনত লিখিছে – “মানুহে নিজৰ কথা নিজে খুব কমেই ভাবে।আমি সদায় দলীয়ভাৱে কথাবোৰ ভাবোঁ, চিন্তা কৰোঁ। এই দলীয়ভাৱে চিন্তা-চৰ্চা কৰিব পৰা ক্ষমতাটোৱেই প্ৰকৃততে মানুহক আন জীৱ-জন্তুতকৈ উচ্চ স্থান দিছে।” এই দলীয় চিন্তা-চেতনাৰ আঁৰতেই আড্ডাৰ জন্ম। কিংবদন্তি পৰিচালক সত্যজিৎ ৰায়ৰ শেষৰখন ছবি ‘আগন্তুক’। আড্ডাৰ ঐতিহাসিক প্ৰেক্ষাপট সম্পৰ্কে ‘আগন্তুক’ত সত্যজিৎ ৰায়ে আমাৰ অন্যতম প্রিয় অভিনেতা উৎপল দত্তই ৰূপায়ন কৰা মনমোহন মিত্ৰৰ চৰিত্ৰটিৰ যোগেদি কিছু গুৰুত্ত্বপূৰ্ণ তথ্য আগবঢ়াইছে। বঙালীসকলেই আড্ডাৰ আৱিষ্কাৰক – এই কথা নস্যাত কৰি মনোমোহন মিত্ৰই কয় হাজাৰ বছৰ পূৰ্বে গ্ৰীক ৰাজধানী এথেন্সত উন্নত মানৰ আড্ডা জমিছিল। সেই আড্ডা জমিছিল জিমনেছিয়ামসমূহত। ছক্ৰেটিছ, প্লেটোৰ দৰে গুণীজনে অংশ লোৱা সেই আড্ডাত জন্ম হৈছিল শিল্প, সাহিত্য আৰু জ্ঞান-বিজ্ঞানৰ নানা মতবাদৰ। এথেন্সৰ সেই আড্ডা আহি পানবজাৰত ১৯১৮ চনত চামতাৰ নৰোৰাম বৰ্মনে আৰম্ভ কৰা মহামায়া ৰেষ্টুৰেণ্টৰো অলংকাৰ হৈছিল। বিষ্ণুপ্ৰসাদ ৰাভা, ড০ ভূপেন হাজৰিকা, লক্ষ্যধৰ চৌধুৰীৰ পৰা আৰম্ভ কৰি নৰেন্দ্ৰ মোদী, হিমন্ত বিশ্ব শৰ্মালৈ – বিভিন্নজনৰ আড্ডাৰ সাক্ষী হৈ ৰৈছে মহামায়াৰ পুৰণি চকী মেজকেইখন। এথেন্সৰ সেই আড্ডা বিয়পি পৰিছিল প্ৰতিটো চাৰিআলিৰ চাহৰ দোকানবোৰত, কফি হাউচত। আড্ডা হেৰাই গৈছিল মানুহৰ মাজত; আড্ডা জী উঠিছিল মানুহৰ মাজত।\nআড্ডা জীয়াই আছে কলেজৰ কেম্পাছত; প্ৰতিটো কাৰ্যালয়ৰ লান্স ব্ৰেকত জীয়াই আছে আড্ডা।\nমহামায়াৰ ১ পইচাৰ চাহ আজি ৭ টকা হ’ল। মহামায়াৰ আড্ডা কিন্তু এতিয়াও জীয়াই আছে। আড্ডা জীয়াই আছে স্কুলৰ শেষৰখন বেঞ্চত বহা শ্ৰেণীৰ আটাইতকৈ খটাসুৰ ল’ৰাকেইটাৰ মাজত । আড্ডা জীয়াই আছে কলেজৰ কেম্পাছত; প্ৰতিটো কাৰ্যালয়ৰ লান্স ব্ৰেকত জীয়াই আছে আড্ডা। ৰাজনীতি, সমাজনীতিৰ পৰা আৰম্ভ কৰি প্ৰেমৰ সূত্ৰলৈ সকলো আড্ডাৰ বিষয় হৈছে। চলি আছে বুলিয়েই চলি থকা কথাবোৰত ক্ষোভ উজাৰি কোনোৱে এদিনৰ আড্ডা হতাশাৰে শেষ কৰিছে, ইফালে আকৌ কাৰোবাৰ আড্ডাতেই প্রস্তুত হৈছে নতুন দিনৰ নতুন সময়ৰ আঁচনি। আড্ডাত যিদৰে নৰেন্দ্ৰ মোদীৰ সমালোচনা হৈছে, একেদৰে ৰাহুল গান্ধীৰ পৰিপক্কতাৰ প্ৰতিও প্ৰশ্ন উঠিছে। শশী থাৰুৰৰ নতুন কিতাপখনৰ কথাই যিদৰে আড্ডাত স্থান পাইছে, অনুপম খেৰৰ দ্য এক্সিডেণ্টেল প্ৰাইম মিনিষ্টাৰক লৈও আড্ডা জমিছে। ৰাজনৈতিক ঘটনাৱলীৰ কোনো টিভি চেনেলৰ তথাকথিত নিৰপেক্ষ আলোচনাতকৈ নিৰ্মোহ বিশ্লেষণ দাঙি ধৰা হৈছে আড্ডাত। আড্ডাত জন্ম হৈছে নতুন গানৰ, নতুন কবিতা এটাৰ প্ৰসৱ বেদনা লুকাই ৰৈছে আড্ডাৰ মাজত। আড্ডাৰ মানুহবোৰক সময়ে কাঢ়ি লৈ যায়, কিন্তু আড্ডাবোৰ জীয়াই থাকে। আড্ডাৰ মানুহবোৰ গুচি যায় নিজৰ নিজৰ জগতখনলৈ; কিন্তু আড্ডা জীয়াই থাকে। আড্ডা সাৰে থাকে। দূৰলৈ যোৱাজনকো জগাই ৰাখে আড্ডাবোৰে। সোঁৱৰাই থাকে আড্ডাত লোৱা সততাৰ সংকল্পৰ কথা কিম্বা সদম্ভে ঘোষণা কৰা জীৱনৰ পৰিকল্পনাৰ কথা। আড্ডাই মানুহ গঢ়ে, দুখন ভৰি দুখন হাত থকা জীৱটোক মানুহ হোৱাত সহায় কৰে; গম নোপোৱাকৈয়েই।\nপ্ৰশ্ন হয়- ছ’চিয়েল মিডিয়াৰ এই যুগত আড্ডাৰ প্ৰয়োজনীয়তা ক’ত? কিমান ব্যস্ততাৰ মাজতো আমি কিয়নো সময় উলিয়াই কোনো ফুটপাথৰ হোটেলত বহি চাহ খাই অনৰ্থক কথা পাতি সময় নষ্ট কৰিব লাগে?\nপ্ৰশ্ন হয়- ছ’চিয়েল মিডিয়াৰ এই যুগত আড্ডাৰ প্ৰয়োজনীয়তা ক’ত? কিমান ব্যস্ততাৰ মাজতো আমি কিয়নো সময় উলিয়াই কোনো ফুটপাথৰ হোটেলত বহি চাহ খাই অনৰ্থক কথা পাতি সময় নষ্ট কৰিব লাগে? উত্তৰ সহজ আৰু সৰল। ফেচবুকত বিদেশৰ অচিনাকি বন্ধু এজনৰ লগত মুকলিকৈ আপোনমনেৰে কথা পতা আপুনি যেতিয়া একেখন ঘৰতে থকা আপোন মানুহখিনিৰ লগত কথা পাতিবলৈ সংকোচবোধ কৰে, যেতিয়া একেখন ঘৰতে থকা মানুহখিনিৰ সৈতে আপুনি ক্ৰমাৎ অচিনাকি হৈ পৰে তেতিয়াই আড্ডাৰ প্ৰয়োজনীয়তা পৰিষ্কাৰ হৈ পৰে। পিতৃৰ মাতৃৰ পৰা সন্তানৰ দূৰত্ব যেতিয়া বাঢ়ি আহে, তেতিয়াই আড্ডাৰ প্ৰয়োজনীয়তা বাঢ়ি আহে। জীৱনবোধৰ শিক্ষাৰ প্ৰসংগ যেতিয়াই আহে, জীৱনক বুজি পোৱাৰ চেষ্টাৰ কথা যেতিয়াই আহে, আড্ডাৰ প্ৰাসংগিকতাও তেতিয়াই আহে। আড্ডা এক নিৰ্মল আৰু নিৰ্ভেজাল আনন্দৰ বিষয়। আড্ডাৰ আমেজ এক অনুভৱৰ বিষয়। আড্ডাবোৰে সম্পৰ্কবোৰ জীয়াই ৰাখে, আড্ডাই মনবোৰক সজীৱ কৰি ৰাখে। দকৈ ভাৱি চালে আড্ডাও এক মানসিক অনুশীলন। মেচিনেৰে আৱৰা আৰ্টিফিছিয়েল ইণ্টেলিজেন্সৰ এই পৃথিৱীৰ পৰা আঁতৰি কিছু সময় আড্ডা মৰাৰ অভ্যাস এটা গঢ়ি তুলিব পাৰিলে জ্ঞানৰ লগতে স্বাস্থ্যৰ পৰিপুষ্টি সাধনৰ এটা উজু আৰু আনন্দময় বাট ই মুকলি কৰে।\nৰাজনীতি, অৰ্থনীতি, গান, নাটক, চিনেমা সকলো সামৰি আড্ডা জীয়াই থাকিব। বহুজনৰ সুখ দুখৰ বোজা কঢ়িয়াই আড্ডাবোৰ জীয়াই থাকিব। বহু উজাগৰী ৰাতি পাৰ কৰি আড্ডা মৰা ঠাইডোখৰ হয়তো চকুৰ পচাৰতে এদিন আনৰ দখললৈ যাব, কিন্তু আড্ডাৰ প্ৰতিটো পল বুকুত নিগাজীকৈ ৰ’ব । কোনো অজান গাঁৱৰ এচুকত মৰা আড্ডাত জাতিটোৱে নিজৰ সৈতে কথা পাতিব। আড্ডাবোৰে নিৰন্তৰ দি যাব মানুহ হৈ জীয়াই থকাৰ প্ৰেৰণা। আড্ডাই সম্পৰ্কৰ সাঁকোডাল একতাৰে বান্ধে,মৰমেৰে গাঁথে – সেয়ে আড্ডাই জীয়াই ৰাখিব আপোনাক, মোক, আমাক…\nআহক আমি প্ৰাণ খুলি প্ৰাণৰ কথা পাতোঁ, আহক আমি আড্ডা মাৰোঁ।\nPrevious জৈৱিক কৃষিৰ ছবিখন\nNext ভৈৰৱকুণ্ডত একুৰি পোন্ধৰজন উদ্যমীয়ে গঢ়ি তুলিছে এখন অৰণ্য


ৰঞ্জন গগৈক ৰাজ্যসভাৰ সদস্য হিচাপে মনোনিত – Khobor 24 hours\nৰঞ্জন গগৈক ৰাজ্যসভাৰ সদস্য হিচাপে মনোনিত\nডিজিটেল ডেস্কঃ ৰাজ্যসভালৈ মনোনীত হ’ল দেশৰ সৰ্বোচ্চ ন্যায়ালয়ৰ প্ৰাক্তন মুখ্য ন্যায়ধীশ ৰঞ্জন গগৈ। কেন্দ্রীয় গৃহ মন্ত্রালয়ে এক অধিসূচনাযোগে দেশৰ প্রাক্তন মুখ্য ন্যায়াধীশ ৰঞ্জন গগৈক ৰাজ্যসভালৈ মনোনীত কৰিছে ৷ ৰাজ্যসভাৰ এগৰাকী মনোনীত সদস্যই অৱসৰ গ্রহণ কৰাৰ বাবে সেই খালী ঠাই পূৰণ কৰিবলৈ ৰাষ্ট্রপতিয়ে মুখ্য ন্যায়াধীশ গগৈক ৰাজ্যসভালৈ মনোনীত কৰিছে ৷\nকেন্দ্রীয় চৰকাৰে প্ৰকাশ কৰা অধিসূচনাত সোমবাৰৰ পৰাই কাৰ্যকৰী হোৱাকৈ প্রাক্তন মুখ্য ন্যায়াধীশ গগৈক ৰাজ্যসভাৰ সদস্য হিচাপে মনোনীত কৰিছে ৷\nউল্লেখ্যযোগ্য যে শতিকা পুৰণি ৰাম জনমভূমি বাবৰি মছজিদ গোচৰৰ ঐতিহাসিক ৰায়ৰ লগতে কেইবাটাও গুৰুত্বপূর্ণ ৰায় দি দেশবাসীৰ মাজত চর্চিত হোৱা প্রাক্তন মুখ্য ন্যায়াধীশ ৰঞ্জন গগৈয়ে ২০১৯ চনৰ ১৭ নৱেম্বৰত অৱসৰ গ্রহণ কৰিছিল ৷\nগুৱাহাটী উচ্চ ন্যায়ালয়ত ২০০১ চনত বিচাৰপতি হিচাপে ন্যায়িক ব্যৱস্থাত কেৰিয়াৰ আৰম্ভ কৰা ন্যায়াধীশ ৰঞ্জন গগৈ ২০১০ চনত পঞ্জাব আৰু হাৰিয়ানা উচ্চ ন্যায়ালয়লৈ বদলি হৈছিল ৷ ২০১১ চনত পঞ্জাব আৰু হাৰিয়ানা উচ্চ ন্যায়ালয়ৰ মুখ্য ন্যায়াধীশ হিচাপে কার্যনির্বাহ কৰাৰ পাছত ২০১২ চনৰ ২৩ এপ্রিলত উচ্চতম ন্যায়ালয়ৰ ন্যায়াধীশ হিচাপে নিযুক্তি লাভ কৰিছিল ৷ ২০১৮ চনৰ ৩ অক্টোবৰত দেশৰ ৪৬ সংখ্যক মুখ্য ন্যায়াধীশ হিচাপে দায়িত্ব গ্রহণ কৰা ন্যায়াধীশ ৰঞ্জন গগৈয়ে ২০১৯ চনৰ ১৭ নৱেম্বৰত অৱসৰ গ্রহণ কৰিছিল ৷\nঅসমৰ প্রাক্তন মুখ্যমন্ত্রী কেশৱ চন্দ্র গগৈৰ পুত্র ডিব্রুগড়ত ১৯৫৪ চনৰ ১৮ নৱেম্বৰত জন্মগ্রহণ কৰা ৰঞ্জন গগৈয়ে নতুন দিল্লীৰ ছেইণ্ট ষ্টিফেন কলেজৰ পৰা ইতিহাসত সন্মানসহ স্নাতক ডিগ্রী লাভ কৰাৰ পাছত দিল্লী বিশ্ববিদ্যালয়ৰ পৰাই আইনৰ ডিগ্রী লাভ কৰিছিল ৷\nকৰ’ণাত আক্ৰান্ত হৈ পুনৰ এজনৰ মৃত্যু\nনিৰ্ভয়া কাণ্ডৰ অপৰাধীৰ অধিবক্তাক উভতি ধৰিলে অভিনেত্ৰী কংগনা ৰানাৱটে\nট্ৰাক-বাছৰ মুখামুখি সংঘৰ্ষত নিহত ২০\nঅনলাইনযোগে নাগৰিকত্বৰ আবেদন প্ৰক্ৰিয়া আৰম্ভ!\nপাকিস্তানী হিন্দু মহিলাই পালে ভাৰতৰ নাগৰিকত্ব\n‘কা’ বিৰোধী আন্দোলনত ১৩ জনৰ মৃত্যু\nবিটিচি নিৰ্বাচনত কংগ্ৰেছ-এ আই ইউ ডি এফৰ মিত্ৰতা\nজামিন পালে শশী শেনছোৱাই\nকৰ’ণাৰ প্ৰভাৱঃ ১ এপ্ৰিলৰ পৰা হ’ব ‘কা’ বিৰোধী আন্দোলন\njudi Slot Terbaru 2019 on কৰ’ণাৰ প্ৰভাৱঃ ১ এপ্ৰিলৰ পৰা হ’ব ‘কা’ বিৰোধী আন্দোলন\nelinorbf16 on চাহ শ্ৰমিকসকলৰ বাবে ভাল খবৰ!\nworldfree4u-lol on কৰ’ণাৰ প্ৰভাৱঃ ১ এপ্ৰিলৰ পৰা হ’ব ‘কা’ বিৰোধী আন্দোলন\nJannaffd on চাহ শ্ৰমিকসকলৰ বাবে ভাল খবৰ!\nHuman Races on এবিভিপিৰ পৰা পদত্যাগ\nআমাৰ পেজটো লাইক কৰক


Assam GK Mock Test Part -VI - REPUBLIC WORLDS\nAssam General Knowledge Online tests includeawide range of Assam GK & General Awareness Questions and Answers in GK Quiz form .These Online Assam General Knowledge Tests cover all topics which can be useful for any competative exams. So Let’s start our Online Assam Gk Mock test Part-VI –\n#1. The first stadium of Assam was built in ( অসমৰ প্ৰথম ষ্টেডিয়াম নিৰ্মাণ কৰা হৈছিল ) ?\n#2. Sadiya Khowa Gohain wasa( সাদিয়া খোৱা গোহাঁই আছিল __ ) ?\n#3. During freedom struggle, the “Mrityu Bahini” was formed by ( স্বাধীনতা সংগ্ৰামৰ সময়ত, কোনে “মৃত্যু বাহিনী” গঠন কৰা হৈছিল ) ?\n#4. “Rang Ghar” was constructed during the reign of ( “ৰং ঘৰ” ___ ৰ শাসনকালত নিৰ্মাণ কৰা হৈছিল ) –\n#5. When was Assam Provincial Congress Committee formed ( অসম প্ৰাদেশিক কংগ্ৰেছ সমিতি কেতিয়া গঠন কৰা হৈছিল ) ?\n#6. The author of “Asomiya Sahityar Buranji” is ( “অসমীয়া সাহিত্যৰ বুৰঞ্জী”ৰ লেখক হৈছে __ ) ?\n#7. The Assam region was separated from the Bengal Presidency as “North-East Frontier” in the year ( __ চনত অসম অঞ্চলক বেংগল প্ৰেচিডেন্সিৰ পৰা “উত্তৰ-পূব সীমান্ত” হিচাপে পৃথক কৰা হৈছিল ) ?\n#8. . The illustration work of the medieval Assamese text “Hastividyarnava” was done by ( মধ্যযুগীয় অসমী পাঠ “হস্তিবিদ্যাৰনভা”ৰ দৃষ্টান্তমূলক কামটো ___ দ্বাৰা কৰা হৈছিল ) ?\n#9. . The Gohain Kamal Ali road was constructed during the reign of ( . গোহাঁই কমল আলী পথটো ___ ৰ ৰাজত্বকালত নিৰ্মাণ কৰা হৈছিল ) ?\n#10. The first Ahom Monarch to assume the Hindu title “Swarganarayan” was (হিন্দু উপাধি “স্বৰ্গনাৰায়ণ” ধাৰণ কৰা প্ৰথম জন আহোম ৰাজকীয় আছিল ) –\n#3. During freedom struggle, the "Mrityu Bahini" was formed by ( স্বাধীনতা সংগ্ৰামৰ সময়ত, কোনে "মৃত্যু বাহিনী" গঠন কৰা হৈছিল ) ?\n#4. "Rang Ghar" was constructed during the reign of ( "ৰং ঘৰ" ___ ৰ শাসনকালত নিৰ্মাণ কৰা হৈছিল ) -\n#6. The author of "Asomiya Sahityar Buranji" is ( "অসমীয়া সাহিত্যৰ বুৰঞ্জী"ৰ লেখক হৈছে __ ) ?\n#7. The Assam region was separated from the Bengal Presidency as "North-East Frontier" in the year ( __ চনত অসম অঞ্চলক বেংগল প্ৰেচিডেন্সিৰ পৰা "উত্তৰ-পূব সীমান্ত" হিচাপে পৃথক কৰা হৈছিল ) ?\n#8. . The illustration work of the medieval Assamese text "Hastividyarnava" was done by ( মধ্যযুগীয় অসমী পাঠ "হস্তিবিদ্যাৰনভা"ৰ দৃষ্টান্তমূলক কামটো ___ দ্বাৰা কৰা হৈছিল ) ?\n#10. The first Ahom Monarch to assume the Hindu title "Swarganarayan" was (হিন্দু উপাধি "স্বৰ্গনাৰায়ণ" ধাৰণ কৰা প্ৰথম জন আহোম ৰাজকীয় আছিল ) -\nHope that today you have done all the questions of Assam GK Mock Test Part- VI. If you still want to ask anything regarding this, then message us in the comment section and we will reply to you soon.


সীমাৰ পৰিধি | মোৰ চিন্তাৰ বহি:প্ৰকাশ\nমোৰ চিন্তাৰ বহি:প্ৰকাশ\nঅহেতুক এনআৰআই প্ৰীতি\nবন্ধ, চিকিত্‍সালয় আৰু বেদনা\nএক মিনিটৰ কথোপকথন\nদীপাৱলীৰ অনুভৱ আৰু কিছু বিক্ষিপ্ত চিন্তা\nবন্ধ, অৱৰোধ, লটিঘটি ইত্যাদি\nকাতি বিহু আৰু অলপ অনুভৱ\nঅকব তোমাৰ বাবেই\nসাহিত্যৰ আড্ডা, প্ৰীতিভোজ আৰু মোৰ অনুভব\nকাহানিবা কাহিনীৰ পৰা\nদেশ উদ্ধাৰৰ কবিতা\nতাত এখন হৃদয় আছিল\nজী‍য়াই থাকিব দিয়া\nতুমি মোৰ প্ৰেয়সী\nসুখি হোৱা তুমি\nঅজগৰ ৰজাৰ উপাখ্যান\nমোক যেতিয়া হত্যা কৰিছিলো\nভেলেণ্টাইন ডেত বিকু\nৰক্তপিপাসু ১ (ইন্সপেক্টৰ অপূৰ্ব কলিতাৰ নিৰুদ্দেশ)\nৰক্তপিপাসু ২ (জীৱন্মৃতৰ জন্ম)\nৰক্তপিপাসু ৩ (শেষনিশাৰ হত্যাকাণ্ড)\nৰক্তপিপাসু ৫ (এক নতুন জীৱন)\nৰক্তপিপাসু ৬ (তেজপিয়া মানুহ)\nৰক্তপিপাসু ৭ (গোপন সূত্ৰৰ পম খেদি)\nচাইবাৰ জগতত অসমীয়া সাহিত্য\nঅসমীয়া ৱিকিপিডিয়া কি আৰু ইয়াত কেনেকৈ লিখিব পাৰি\nঅসমীয়া এটা স্বয়ংসম্পূর্ণ জাতি\nঅসমীয়া কেনেকৈ লিখিব\nশিক্ষা আৰু ডিগ্ৰী\nৰাতিপুৱাই ৱাটছএপত মেছেজ এটা আহিল কিবা ‘জয় বাবা শিব’ জাতীয়। নুমলিগড়ৰ কোনোবা মন্দিৰৰ পূজাৰীক নাগ দেৱতাই দেখা দি কৈছে কলি যুগত পাপীক ধ্বংস কৰিবলৈ তেওঁ পুনৰ জনম ল’ব। লগতে তেওঁৰ নাম লৈ যিয়ে ১০০ জন মানুহলৈ এই মেছেজ পঠিয়াব তাক ভগবানে সহায় কৰিব। কোনোবাই ১০০ টা মেছেজ পঠাই এক লাখ টকা পালে। কোনোবাই ৭০ টা মেছেজ পঠাই ব্যৱসায়ত বহুত লাভ কৰিছে। আৰু যিজনে মেছেজ পোৱাৰ ২৪ ঘণ্টাৰ পিছতো কালৈও ফ’ৰৱাৰ্ড নাই কৰা তেওঁৰ ভয়ঙ্কৰ বিপদ হৈছে। এনেকুৱা মেছেজ আমি সকলোৱে প্ৰায়ে বিভিন্ন সময়ত পাই থাকো। কিন্তু মন কৰিবলগীয়া কথা হৈছে এই মেছেজ আহিছে আমাৰ এগৰাকী বন্ধুৰ পৰা যিয়ে গণিত বিষয়ত মাষ্টাৰ ডিগ্ৰী লৈ বৰ্তমানে চৰকাৰী বিভাগ এটাত কনিষ্ঠ বিজ্ঞানী হিচাপে কৰ্মৰত। বন্ধুক কলো, বোলো এইবোৰ কি পঠিয়াইছ হেৰৌ! তেওঁ বোলে “মোৰ ভগবানৰ ওপৰত বিস্বাস আছে”। বন্ধুৰ লগত আৰু বিশেষ আলাপ নকৰি সেইভাগ তেনেকৈয়ে এৰা হ’ল।\nভগৱান বিস্বাস কৰা বা পূজা অৰ্চনা কৰিলে বুলিয়ে মানুহে এনেকুৱা নাভুত নাশ্ৰুত কথাওঁ বিস্বাস কৰিব লাগেনে? সৰুৰে পৰা বিজ্ঞান শিক্ষাৰে শিক্ষিত ব্যক্তি এগৰাকীয়ে যদি এইবোৰ কথা যুক্তিৰে বিচাৰ কৰি নাচায় অশিক্ষিত মানুহ এজনে কি কৰিব। মেথেমেটিকচৰ মাষ্টাৰডিগ্ৰীধাৰি এজনে সাধাৰণ মেছেজ এটা পঢ়ি ভগৱানৰ ৰোষৰ বলি হ’ব বুলি ভয় খালে। তেওঁক ভণ্ড বাবা এজনে বাৰে ভচহু কথাৰে ভয় খুওৱাতো অত্যন্ত সৰু কথা। এই বিষয়ত ইতিমধ্যে যথেষ্ট আলোচনা বিলোচনা বিভিন্ন মাধ্যমত বিভিন্ন সময়ত হৈ গৈছে আৰু বোলছৱি আদিও নিৰ্মান হৈছে। সেয়ে ইয়াৰ বিচাৰৰ দায়িত্ব আমি পাঠকৰ ওপৰতে এৰিলো।\nএনে সময়তে কথা এটা মনলৈ আহে, আমাৰ সমাজত শিক্ষিত মানুহ এজনৰ শিক্ষাকালত লাভ কৰা জ্ঞানৰ প্ৰভাৱ নিজৰ জীৱনত নপৰে নেকি? কিয়নো আমাৰ জনৈক বন্ধুৰ দৰে অনেক উদাহাৰণ আমি বাস্তৱ জীৱনত পায়েই থাকো। বিজ্ঞান শিক্ষাৰে শিক্ষিত ডেকা লৰা এজনে ‘এই মেছেজ ফৰৱাৰ্ড নকৰিলে ভস্ম হৈ যাব, ধ্বংস হৈ যাব’ আদি বাৰে ভচহু কথা লিখা থকা মেছেজ এটা পঢ়ি ভয় নাখাই অতি সাধাৰণ যুক্তিৰে বিছাৰ কৰি চোৱাৰ মানসিকতাহে থকাৰ প্ৰয়োজন আছিল। মেছেজ দিয়া মানুহজনে কেনেকৈ গ’ম পালে যে মেছেজটো ফৰৱাৰ্ড নকৰিলে ভগৱানৰ ৰোষত পৰিব লাগিব, তেওঁক ভগৱানে নিজে আহি কৈ গৈছে নেকি কথাটো। এতিয়া কথাটো এনেদৰে হে ভাবিবলৈ আমি বাধ্য হৈছো যে পঢ়ি থকা কালচোৱাত সমস্ত কিতাপ আদি কিবাকৈ নাকে কাণে গুজি ডিগ্ৰীটো লোৱাৰ পাছত আৰু সেইপিনে পৰি নমস্কাৰ। সেই জ্ঞানৰ যদি কিবা দৰকাৰ আছে সেয়া অকল চাকৰিৰ দৰ্খাষ্টতহে।\nসাম্ৰতিক সময়ত আমাৰ সমাজৰ অধোনতিৰ অন্যতম এক কাৰণ হিচাপে আমাৰ ডিগ্ৰীসৰ্ব্বোচ্ছ শিক্ষা লোৱাৰ মানসিকতাক আঙুলিয়াব পৰা যায়। ডিগ্ৰীটো লৈ ভাল চাকৰি কৰি জীৱনটো কটোৱাৰ মানসিকতাই লাহে লাহে দকৈ শিপাইছে আমাৰ মনত। আৰু এয়া এদিন দুদিন বা এবছৰৰ ভিতৰত গঢ়ি উঠা মানসিকতা নহয়, স্বাধীনতাৰ প্ৰায় পিছৰ দুটা দশকৰে পৰা ক্ৰমান্বয়ে আমাৰ মানুহৰ মনত এই ভাবে ক্ৰিয়া কৰিব আৰাম্ভ কৰিছিল। সাম্প্ৰতিক সময়ত ইয়াৰ কুপ্ৰভাৱ আমি বাৰুকৈয়ে উপলদ্ধি কৰিছো। তাৰ বাবে আমি আমাৰ শিক্ষা ব্যৱস্থাক দোষাৰোপ কৰ নে সমাজ ব্যৱস্থাক সেয়া এক চিন্তনীয় বিষয়। আমাৰ বিস্বাস এই বিষয়ত আৰু অধিক চিন্তা চৰ্চা তথা আলোচনাৰ থল আছে। আশা আমাৰ আলোচনাই পাথকৰ মনত সমস্যা সমাধানৰ নতুন চিন্তাৰ উদ্ৰেক কৰিব।\nমন্তব্যসমূহ এটা মন্তব্য\nশিতানসমূহ মোৰ প্ৰৱন্ধ\nকুকুৰ হলেই ভাল আছিল!\nমাজনিশা চিঞঁৰিলো হেতেন,\nকোনোবা অশৰীৰি প্ৰেতাত্মাৰ দৰে।\nদুখবোৰেতো আৰু কথা নকয়,\nকেতিয়াবা মাথো চিঞৰে,\nগান্ধী তুমি ক’ত আছা বুলি!!!\nমই নিমিত্ত মাথো,\nকোনোমতে আছো জীয়াই,\nকাৰ গচকত কেনি প্ৰাণ যায় নাজানো।\nবাপুক কলো কালি ৰাতি,\nমাঠো এবাৰৰ বাবে হলেও উভতি আহিবলৈ।\nভ্ৰষ্টাচাৰৰ সংজ্ঞা ইয়াত সলনি হৈছে,\nৰাইজে এতিয়া চিকেন পেপাৰণি খায়।\nবাপুৰ স্বতন্ত্ৰতাৰ সেনানী ভূলুণ্ঠিত,\nস্কাইস্ক্ৰেপাৰৰ আকাশলঙ্ঘী উচ্চাকাংশাত।\nগ্লবেলাইজেছনৰ কামুক জিহ্বাই হাতোৰা মেলিছে,\nতেঁওৰ যঁতৰৰ ভেটিও থৰক বৰক।\nকিবা এটা কৰক ডাঙৰীয়া,\nএয়া সময়ৰ আহ্বান।\nমাজনিশাতো মদাহীও বিচনা লয়,\nআপুনিতো আৰু নপুংশক নহয়!!!\nনে কুকুৰ হ’ব বিচাৰে!\nওৰে ৰাতি ভুকিবলৈ???\nমন্তব্যসমূহ এটা মন্তব্য দিয়ক\nশিতানসমূহ মোৰ কবিতা\n(তুলনাম্তক বংগ্য গল্প)\nএখন দেশত এজন ৰজা আছিল। আমাৰ প্ৰায়ভাগ সাধুৱেই সাধাৰণতে এনেকেই আৰাম্ভ হয় বা হৈছিল, সেয়া লাগিলে দেশীয়ে হওক বা বিদেশী আমি শুনিছিলো আৰু হয়তো ভৱিষ্যতেওঁ শুনিম। সেয়ে আকৌ তেনে এক কাহিনীয়েই আজি অমুকাই শুনাব ওলাইছে। গতিকে ৰাইজ হাত ভৰি পোনাই বহি হামাৰ এহি কাহিনীক শুনহ আৰু ভাবি ভাবি দেখহ আৰু নিৰন্তৰে কিবা যি মন যায় তাকে বোলহ। তেন্তে আহো সেই ৰজা জনৰ ওচৰলৈ। তেওঁ এজন বিদগ্ধ পণ্ডিত তথা জ্ঞানী পুৰুষ আছিল। তেওঁ একেধাৰে চালাক, চতুৰ, বুদ্ধিসম্পন্ন, বিশ্বাসী, কৰ্তব্যপৰায়ন ও কৰ্মী তথা সুবিধাবাদী আৰু এজন সু নেতা আছিল। হওতে তেওঁৰ সমকক্ষ আৰু বহুতো নেতা, পালিনেতা, উপনেতা, প্ৰতিনেতা, উপপ্ৰতিনেতা, উপপালিপ্ৰতিনেতা ইত্যাদি ধেৰ আছিল যদিও সকলোকে লেং মাৰি ৰাজভোগৰ ক্ষমতা দখল কৰাৰ বিশেষ গুণৰ অধিকাৰী আচলতে তেওঁহে আছিল। সেয়ে বিনাদিধাই সম্পূৰ্ণ বাৰহেজাৰ বছৰ কাল তেওঁ সিংহাখন অধিকাৰ কৰি আছিল।\nৰজাৰ কথা বৰকৈ কৈ থাকিলে অমুকাক ৰাজ আজ্ঞাবাহী ভৃত্য বুলি ৰাইজে যাতে ভুল নুবুজে তাৰবাবে অমুকাই উক্ত সময়ৰ মানে ইতিমধ্যে উল্লেখ কৰা সময়ৰ প্ৰজাসকলৰ কথাও কিছু বৰ্ণনা কৰিব বিচাৰিছে। হওতে তাক জনকল্যানমুখী তথা জনমুখী আৰু পাবত গজা তথা থৰকাচুতি হেৰুৱা নেতাৰ ভাষণ বুলি যেন ৰাইজে ভুল নুবুজে। তাকে কবলৈ যাওতে দুই এবাৰ ভুলতে সাধাৰণ ৰাইজৰ দুখ দুৰ্দশাৰ বৰ্ণনা কৰাৰ ধৃষ্টতা অমুকা অধমে কৰিলেও কৰিব আৰু তাকে বোলে শুনহ, পঢ়হ, ভাবি ভাবি দেখহ আৰু নিৰন্তৰে যি মন যায় তাকে বোলহ। ৰাজাভিষেকৰ আদিকালত ৰাইজসকলে সম্পূৰ্ণ আৰামত ৰাজ্যত মুক্তভাবে ফুৰি চাকি আনন্দ বিহাৰ কৰি আমোদ প্ৰমোদত দিন কটাইছিল। কোনেও একো উপাৰ্জন কৰি অন্নমুঠি মোকলোৱাৰ কথা চিন্তা কৰিব নেলাগিছিল কাৰণ সকলোফালে সকলোৰে উভৈনদী অৱস্থা আছিল। কিন্তু এনে হৰিষৰ সময় দীৰ্ঘস্থায়ী নহৈ অত্যন্ত দুৰ্ভাগ্যজনকভাবে চুটি হৈছিল কাৰণ ৰাজ্যত আকালে দেখা দিছিল। তাৰ পাছতে আনৰ পৰা কাঢ়ি নিজৰ পেট ভৰোৱাৰ এক অলিখিত, অনামাংকিত, অনিৰ্ধাৰিত তথা অপৰিকল্পিত প্ৰথা ৰাজ্যত প্ৰচলন হৈছিল।\nহেন সময়তে আমাৰ প্ৰজাবতসল মহান ৰজাৰ মহামন্ত্ৰী শ্ৰীল শ্ৰীযুত বহিনাৰায়ন হিতোপদেশু ভিস্মপদৰ আবিৰ্ভাৱ হয়। হওতে তেওঁ আদিকালৰ পৰাই বিৰাজমান আছিল যদিও অমুকাৰ উপখ্যানাত কিছু ৰহণা সনাৰ উদ্দেশ্যে অমুকাই তেখেতক এই সমস্যাজৰ্জৰ সময়ত আবিৰ্ভাৱ ঘটাইছে। এনেকুৱা সামান্য সাধাৰণ ভুল ভ্ৰান্তি পৰিহাৰ কৰি ৰাইজে হাত ভৰি পোনাই বহি বা শুই যিয়ে যেনেকৈ পাৰে বোলো বাকী কাহিনীভাগ পঢ়ি বুজি দেখি অতি সোনকালে কিবা এষাৰী মন্তব্য কৰিব লাগে। বাৰু যি কি নহওক, আমাৰ মন্ত্ৰী ভিস্মপদও একেই বদ প্ৰথাত আক্ৰান্ত হৈ চলে নোৱাৰি বলেও নোৱাৰি অৱশেষত কৌশল প্ৰয়োগ কৰি পেট নভৰালেও নিজকে ৰাজসিংহাসনত ভৰোৱাৰ কৌশল ৰটনা কৰিব ধৰিলে। আৰু তাকেই সৰোগত কৰি এই বিশাল ৰাজসভাৰ সমূহ ৰাজপৰিষদ দুটা ভাগত বিভক্ত হৈ এটাই আনটোক আক্ৰমন কৰাত লাগিল। চাওতে চাওতে সমূহ ৰাজ্য থান বান হৈ পৰিল আৰু কাৰো পানীত কোনো ঘৰৰে পোহ্গনীয়া বা বনৰীয়া যিয়ে নহওক মুঠতে হাঁহ নচৰা অৱস্থা হ’ল।\nৰজা এজন থকা যিখন দেশৰ কথা অমুকাই অথনিৰে পৰা ৰাইজৰ আগত বলকি আছিল শেহৰ পিনে সেইখন দেশত এশ এবুৰি মান ৰজাৰ আবিৰ্ভাৱ ঘটিলে আৰু একেবাৰে শহৰ পিনে সোপাকে বিদেশৰ পিনৰ পৰা অহা অজগৰ জাতীয় সাপ কেইটামানে গিলি থলে। অজগৰ কেটা বোলে আদিকালৰ পৰাই সীমাৰ সিপাৰে চোপ লৈ আছিল, সময় সুবিধা বুজি খোট মাৰিলে আৰু সোপাকে গিলিলে। আজি সেই দেশৰ প্ৰজাসকল অজগৰৰ অধীনত দিন পাৰ কৰি কৰি নিজেও একো একোটা অজগৰত পৰিনত হৈছে। সিহতে সময় সুবিধা মিলিলেই গোটে গোটে গিলি পেলাই। গিলিবলৈতো বাকী একো নাই, লগৰ আন এটা অহগৰকে থিয়ই থিয়ই গিলি দিয়ে সিহতে। শুনিব পোৱামতে, মানে কোনোবা ঋষিমুনিয়ে দিয়া হিচাপমতে হেনো অৱশেষত এটা তুলনামূলকভাৱে শক্তিশালি অজগৰ বাকী ৰবগৈ আৰু সি ৰজা হবগৈ। অমুকাৰ হিচাপা মতে আগলৈ আকৌ কোনোবাই সেই অজগৰটোক লৈয়ে সাধু কব “এখন দেশত এক ৰজা আছিল…..।”\nশিতানসমূহ মোৰ গল্প\nফেচবুকত মোক বিছাৰি পাওক\n"মই এটি প্ৰেমিক চৰাই\nবিচাৰি ফুৰো প্ৰেমৰ ঠিকনা\nমোৰ হৃদয়ত ফুলা খৰিকাজাই জোপা\nআলফুলে আশ্ৰয় দিয়াৰ অদম্য বাসনা"\nফেচবুকত মোক লগ পাবলৈ ছবিখনত ক্লিক কৰক\nমোৰ শেহতীয়া লিখনি\nমোৰ ভাললগা কিছু ব্ল’গ\nমোৰ জীৱনৰ ডুখৰিয়া কিছু অনুভৱ . .\nএই ব্ল'গ এতিয়ালৈ কিমানে চাইছে\nটুইটাৰত মোক বিছাৰি পাওক\nআচৰিত লাগে জানিলে কেনেকৈ এসময়ত থকা বন্ধু কিছুমান নিজে নিজে আতৰি যায়। তলৰ ছয় বছৰ আগৰ আজিৰ দিনত দিয়া পোষ্টটো চাই… twitter.com/i/web/status/1… 20 hours ago\nभारत माता कि जय 1 day ago\nচোৰ মানুহকো ইমান উচ্চ আসন দিয়ে এইখন সমাজত। দুখ লাগে দেখি।2days ago\nমই ইংৰাজীত কথা কব নাজানো। কাৰোবাৰ কিবা আপত্তি আছে যদি আহিব, লাঠ মাৰি দিম।4days ago\nকেনেকুৱা মক্কেল হ'লে মানুহ ১০০ টকীয়া টোলগেটক সমৰ্থন দিব পাৰে?5days ago\nThis is the situation (Today's Video 12/7/18) of 31st National Highway near Pathsala (Dist: Barpeta, Assam), buildi… twitter.com/i/web/status/1…5days ago\nৰহাৰ খনত ডেৰশ টকাকৈ লগাইছে বোলে। আকৌ ভাঙিব। টেল বাঢ়িছে এইখন চৰকাৰৰ। ৰাইজৰ ৰোষত পৰাতো খাটাং।6days ago\n@sanjit1960 @bora_dimpy ভালেই6days ago\n@debajit07 বঢ়িয়া6days ago\nচৰকাৰে দহদিন ছালানী মাছ বন্ধ কৰিছে। আহক আমি ৰাইজে চিৰদিনৰ কাৰণে বন্ধ কৰো। নিকিনিলে ক'ত বিক্ৰী কৰিব বেপাৰীয়ে?6days ago\nGST ৰ কথা এটা লিখি ৰাতিপুৱা এটা আপডেট দিলো, কোনেও পঢ়িয়ে নাচালে ৫ ঘণ্টা হ'ল। এনেই ৰাইজে লেকচাৰ খুউব দিয়ে। আকৌ কৈ… twitter.com/i/web/status/1… 1 week ago\nঅসমৰ বতাহত টকা উৰি ফুৰে। এইয়া বহিৰাগত বণিয়াই ঠিকেই বুজি পায়। নেপাই আমাৰ অসমীয়াইহে। সেয়ে কেৱল চাকৰিতহে মাথা মাৰে। 1 week ago\nআপোনালোকৰ দাবী চৰকাৰৰ ওপৰত যদি বন্ধ ঘোষণা কৰি সাধাৰণ ৰাইজক সাস্তি দিছে কিয়? দম আছে যদি এঘন্টাৰ কাৰণে হ'লেও দিছপুৰ… twitter.com/i/web/status/1… 1 week ago\nচৰকাৰী হস্পিটেলত গাহৰীৰ দৰে গণ্ডাই গণ্ডাই পোৱালি দিয়া সকলক মামণি মাজনী সুবিধা প্ৰদান কৰি দুনাই দুগুণ উৎসাহেৰে কৰ্ম… twitter.com/i/web/status/1… 1 week ago\nWill you take any action against the slow speed complain or just set uo meetings by sitting at AC rooms? twitter.com/TRAI/status/10… 1 week ago\nআচলতে মুকেশ হুণ্ডাইত কি ঘটিছিল নজনাকৈয়ে নিজাববীয়াকৈ মন্তব্য দিয়া ঠিক নহ'ব। এনেকুৱা কাৰবাৰেই বৰ সাংঘাতিক ঘটনাৰ সৃষ্টি কৰে। 1 week ago\nfacebook.com/10000058844310… 1 week ago\nRT @jagranfilmfest: A movie aboutaretired teacher and his wife, #Calendar by @himjyoti to be screened at2pm in AUDI2of #JFFDelhi. Wha…2weeks ago\nfacebook.com/10000058844310…2weeks ago\nকেৱল লগেই ধৰিব নে গুৱাহাটীত পাচলিৰ দাম নিয়ন্ত্ৰন কৰিবলৈ কিবা ব্যৱস্থা লব? গাওঁত বিলাহী ২০ টকা আৰু গুৱাহাটীত ৮০ টকা… twitter.com/i/web/status/1…2weeks ago\nমোৰ পুৰণা লিখা সমূহ\nমাৰ্চ 2015 (1)\nঅক্টোবৰ 2014 (1)\nফেব্ৰুৱাৰী 2014 (1)\nডিচেম্বৰ 2013 (1)\nনৱেম্বৰ 2013 (3)\nঅক্টোবৰ 2013 (1)\nচেপ্তেম্বৰ 2013 (1)\nআগষ্ট 2013 (3)\nএপ্ৰিল 2013 (2)\nমাৰ্চ 2013 (2)\nফেব্ৰুৱাৰী 2013 (1)\nজানুৱাৰী 2013 (26)\nঅক্টোবৰ 2012 (2)\nমোৰ ভাললগা কিছু সঙ্গীত\nঅনুসৰণ কৰিবলৈ ই-মেইল দিয়ক\nসন্তোষ on শিক্ষা আৰু ডিগ্ৰী\nহেমন্ত গিৰি শইকীয়া on ৰক্তপিপাসু ১ (ইন্সপেক্টৰ অপূৰ্…\nnd editor on মোক যেতিয়া হত্যা কৰিছিলো\nজ্যোতি প্ৰকাশ নাথ on উন্মত্ত স্তৱক\nPranjal protim on উন্মত্ত স্তৱক\na man can be defeated but not destroyed


যোৱে2- ইণ্ডিয়ান ৰিভাইচ ভাৰচন (IRV) আচামিচ - 2019\n1তোমালোকে চিয়োনত শিঙা বজোৱা, আৰু মোৰ পবিত্ৰ পৰ্ব্বতখনত সতৰ্ক-ধ্বনি কৰা! দেশ-নিবাসী সকলোৱেই ভয়ত কঁম্পমান হওঁক, কিয়নো যিহোৱাৰ দিন আহি আছে; হয়, সঁচাই সেয়ে ওচৰ পাইছেহি;\n2সেয়ে আন্ধাৰ আৰু ঘোৰ অন্ধকাৰৰ দিন, ডাৱৰীয়া আৰু ঘন মেঘেৰে হোৱা অন্ধকাৰৰ দিন। পৰ্ব্বতবোৰৰ ওপৰত ব্যাপি থকা অৰুণ যেন ব্যাপ্ত, মহৎ আৰু যেন পৰাক্ৰমী এক জাতি আহিছে। তাৰ নিচিনা কেতিয়াও হোৱা নাই, আৰু তাৰ পাছত পুনৰ কেতিয়াও নহ’ব, আনকি পুৰুষানুক্ৰমে অনেক বছৰলৈকে পুনৰ নহ’ব।\n3তাৰ আগত অগ্নিয়ে গ্ৰাস কৰিছে, আৰু তাৰ পাছত অগ্নিশিখা জ্বলিছে। তাৰ আগত দেশখন এদন বাৰীৰ নিচিনা, আৰু তাৰ পাছত ধ্বংস কৰা মৰুভূমিৰ নিচিনা। এনেকি একোৱেই তাৰ পৰা ৰক্ষা নাপায়।\n4সিহঁতৰ আকৃতি ঘোঁৰাৰ আকৃতিৰ নিচিনা, আৰু সিহঁত অশ্বাৰোহী সকল দৰে যোৱাৰ দৰে বেগেৰে যায়।\n5সিহঁতে জপিওৱা শব্দ পৰ্ব্বতবোৰৰ টিঙত চলা ৰথসমূহৰ শব্দৰ নিচিনা, সিহঁত খোৱা শব্দ নৰা গ্ৰাসকাৰী অগ্নিশিখাৰ শব্দৰ নিচিনা, সিহঁত যুদ্ধলৈ বেহু পতা পৰাক্ৰমী এক জাতিৰ সদৃশ।\n6সিহঁতৰ আগত জাতিবোৰে যাতনা পায়, আৰু সিহঁতৰ আটাইৰে মুখ বিবৰ্ণ হয়।\n7সিহঁতে বীৰসকলৰ দৰে লৰ মাৰে; সিহঁতে যুদ্ধাৰু নিচিনাকৈ গড়ত উঠে; সিহঁতে নিজ নিজ শাৰীত থাকে, আৰু তাক নভঙাকৈ নিজ নিজ পথত যাত্ৰা কৰে।\n8সিহঁতে ইটোৱে সিটোৱে ঠেলাঠেলি নকৰে; প্ৰতিজনে নিজ নিজ পথত যাত্ৰা কৰে; সিহঁতে নিৰাপত্তা ব্যৱস্থাত বলপূৰ্বক প্ৰবেশ কৰে, আৰু সিহঁতে পৰিলেও যাত্ৰাপথৰ পৰা বাহিৰ নহয়।\n9সিহঁতে নগৰত ভ্ৰমি ফুৰে, গড়ৰ ওপৰত লৰ মাৰে, উঠি ঘৰৰ ভিতৰত সোমায়, আৰু চোৰৰ দৰে খিড়িকিয়েদি সোমায়।\n10সিহঁতৰ আগত পৃথিৱী কঁপে, আকাশ-মণ্ডল জোকাৰ খায়, চন্দ্ৰ আৰু সূৰ্য অন্ধকাৰময় হয়, আৰু তৰাবোৰে নিজৰ পোহৰ নিদিয়ে।\n11যিহোৱাই নিজ সৈন্যসামন্তৰ আগত নিজ কন্ঠধ্বনি শুনাইছে, কিয়নো তেওঁৰ বাহিনী অতিশয় অধিক; কাৰণ তেওঁৰ আজ্ঞা পালন কৰোঁতাসকল বলৱান। কিয়নো যিহোৱাৰ দিন মহৎ আৰু অতি ভয়ানক। কোনে তাক সহন কৰিব পাৰে?\n12যিহোৱাই কৈছে, “তথাপি এতিয়াও”, “তোমালোকৰ সমস্ত মনেৰে সৈতে মোলৈ ঘূৰা। লঘোন, ক্ৰন্দন আৰু শোক কৰা।”\n13আৰু তোমালোকে তোমালোকৰ বস্ত্ৰ নিছিৰি, হৃদয় ছিৰা, তোমালোকৰ ঈশ্বৰ যিহোৱালৈ ঘুৰা। কিয়নো তেওঁ কৃপাময় আৰু দয়ালু, ক্ৰোধত ধীৰ আৰু দয়াত মহান, আৰু অমঙ্গলৰ পৰা নিজকে ঘূৰাওঁতা।\n14কোনে জানে? তেওঁ ঘূৰি মন পালটাব পাৰে, আৰু নিজৰ পাছত আশীৰ্ব্বাদ দি যাব পাৰে, তোমালোকৰ ঈশ্বৰ যিহোৱাৰ উদ্দেশে দিবলৈ ভক্ষ্য নৈবেদ্য থৈ যাব পাৰে।\n15তোমালোকে চিয়োনত শিঙা বজোৱা, পবিত্ৰ উপবাস নিৰূপণ কৰা, পবিত্র সমাজ গোট খাবলৈ ঘোষণা কৰা।\n16লোকসকলক গোটোৱা, সমাজখন পবিত্ৰ কৰা, পৰিচাৰকসকলক গোটোৱা, শিশুসকলক গোটোৱা আৰু পিয়াহ খোৱাসকলক গোটোৱা। দৰা নিজৰ কোঁঠালিৰ পৰা, আৰু কন্যা নিজৰ বিয়াৰ তম্বুৰ পৰা ওলাই আহক।\n17যিহোৱাৰ পুৰোহিত, পৰিচাৰকসকল, যজ্ঞ-বেদী আৰু বাৰাণ্ডাৰ মাজৰ ঠাইত ক্ৰন্দন কৰক। তেওঁলোকক ক’বলৈ দিয়া, “হে যিহোৱা, তোমাৰ লোকসকলক দয়া কৰা, আৰু তোমাৰ আধিপত্যক ধিক্কাৰৰ বিষয় হ’বলৈ নিদিবা, যাতে তেওঁলোকৰ ওপৰত জাতি সমূহে শাসন কৰিব। কিয় তেওঁলোকে জাতি সমূহৰ মাজত ক’ব, কত তেওঁলোকৰ ঈশ্বৰ?”\n18তেতিয়া যিহোৱা নিজ দেশৰ বাবে উদ্যোগী আৰু নিজ লোকসকললৈ দয়ালু হ’ল।\n19যিহোৱাই উত্তৰ দি তেওঁৰ লোকসকলক ক’লে: “চোৱা, মই তোমালোকলৈ শস্য, দ্ৰাক্ষাৰস, আৰু তেল পঠিয়াম। তোমালোক তাৰেই তৃপ্ত হবা, মই পুনৰ জাতি সমূহৰ মাজত তোমালোকক ধিক্কাৰৰ বিষয় নকৰিম।\n20মই তোমালোকৰ পৰা উত্তৰদেশীয় সৈন্য-সামন্তক দূৰ কৰিম, আৰু মই তাক শুকান আৰু ধ্বংস কৰা দেশলৈ খেদি দিম। তাৰ আগ-ভাগ পূৱ সাগৰত, আৰু তাৰ পাছ-ভাগ পশ্চিম সাগৰত পেলাই দিম; তাতে তাৰ গেলা গন্ধ ওলাব, দুৰ্গন্ধ উঠিব। কাৰণ সি মহৎ কাৰ্য কৰিলে।”\n21হে দেশ ভয় নকৰিবা, উল্লাসিত হৈ আনন্দ কৰা, কিয়নো যিহোৱাই মহৎ কাৰ্য কৰিলে।\n22হে পথাৰৰ পশুবিলাক, ভয় নকৰিবা, কিয়নো মৰুভূমিত থকা চৰণীয়া ঠাইত ঘাঁহ গজিছে, গছে গুটি ধৰিছে, ডিমৰু গছ আৰু দ্ৰাক্ষালতাই নিজ নিজ ফল উৎপন্ন কৰিছে।\n23হে চিয়োনৰ সন্তানসকল, তোমালোক আনন্দিত হোৱা, আৰু তোমালোকৰ ঈশ্বৰ যিহোৱাত উল্লাস কৰা; কিয়নো তেওঁ তোমালোকক উচিত পৰিমাণে আগতীয়া বৰষুণ দিছে, আৰু আগৰ দৰে জাকে জাকে আগতীয়া আৰু শেষতীয়া বৰষুণ বৰষাইছে।\n24মৰণা মৰা খলাবোৰ শস্যৰে পূৰ হ’ব, দ্ৰাক্ষাৰস আৰু তেলেৰে কুণ্ডবোৰ উপচি পৰিব।\n25“আৰু তোমালোকৰ মাজলৈ মই পঠোৱা সৈন্যসামন্তই, কাকতী ফৰিং, চেলেকা ফৰিং, বিনাশকাৰী ফৰিং, আৰু কুটি খোৱা ফৰিঙে সেই কেইবছৰ খোৱাখিনি মই পুনৰায় তোমালোকক দিম।\n26তাতে তোমালোকে প্ৰচুৰ পৰিমাণে খাই তৃপ্ত হবা, যিহোৱাৰ নাম প্ৰশংসা কৰিবা, আৰু তোমালোকলৈ আচৰিতৰূপে কাৰ্য কৰা তোমালোকৰ ঈশ্বৰ, মোৰ সন্তান সকলে কেতিয়াও পুনৰ লাজ নাপাব।\n27তেতিয়া মই যে ইস্ৰায়েলৰ মাজত আছোঁ, মই যে তোমালোকৰ ঈশ্বৰ যিহোৱা, আৰু আন কোনো যে নাই, তাক তোমালোকে জানিবা; মোৰ সন্তান সকলে কেতিয়াও পুনৰ লাজ নাপাব।\n28তাৰ পাছতে মই গোটেই মনুষ্যজাতিৰ ওপৰত মোৰ আত্মা বাকি দিম, তাতে তোমালোকৰ পো-জীসকলে ভাববাণী প্ৰচাৰ কৰিব। তোমালোকৰ বৃদ্ধসকলে সপোন দেখিব, আৰু তোমালোকৰ যুৱক-যুবতীসকলে দৰ্শন পাব।\n29আৰু দাস-দাসীসকলৰ ওপৰতো সেই কালত মোৰ আত্মা বাকি দিম।\n30মই তেজ, অগ্নি, ধূঁৱাস্তম্ভৰে আকাশ-মণ্ডল আৰু পৃথিৱীত অদ্ভুত লক্ষণ দেখুৱাম।\n31যিহোৱাৰ সেই মহৎ আৰু ভয়ানক দিন অহাৰ আগেয়ে সূৰ্য অন্ধকাৰত পৰিণত হ’ব, আৰু চন্দ্ৰ তেজলৈ পৰিৱৰ্তন হ’ব।\n32যিকোনোৱে যিহোৱাৰ নাম ল’ব, তেওঁ উদ্ধাৰ পাব। কিয়নো যিহোৱাই এইদৰে কৈছে, ‘পৰিত্ৰাণ আৰু ৰক্ষা পোৱাসকলৰ মাজৰ পৰা পৰিত্ৰাণ পোৱা আৰু ৰক্ষা পোৱাসকলৰ মাজৰ পৰা যিহোৱাই যিসকলক আহ্বান কৰিলে।\n< যোৱে 1\nযোৱে3>


সাক্ষাৎকাৰ – অনুৰাধা শৰ্মা পূজাৰী – ফটাঢোল\nঅনুৰাধা শৰ্মা পূজাৰী বৰ্তমান অসমীয়া সাহিত্যৰ পৰিচিত নাম। ১৯৯৮ চনত “হৃদয় এক বিজ্ঞাপন” নামৰ প্ৰথমখন উপন্যাস লিখি পাঠকৰ সমাজত সমাদৰ লাভ কৰা বাইদেৱে বৰ্তমান “সাদিন” কাকত আৰু “সাতসৰী” আলোচনীৰ সম্পাদনা কৰি আছে। তেখেতৰ কিতাপ নপঢ়া পাঠক হয়তো অসমত নোলাবই। মেৰেং, চাহেবপুৰৰ বৰষুণ, কাঞ্চন, সোণ হৰিণৰ চেকুঁৰ, ডায়েৰী আদি তেওঁৰ উল্লেখযোগ্য গ্ৰন্থ। তেখেতৰ শুভাশীষ বিচাৰি আমি ফটাঢোলৰ তৰফৰ পৰা এটি সাক্ষাৎকাৰ লোৱাৰ মনস্থ কৰিছিলোঁ। অশেষ ব্যস্ততাৰ মাজতে তেখেতে আমাক সময় দিয়ে। অনুৰাধা শৰ্মা পূজাৰী বাইদেউৰ লগত হোৱা টেলিফোনিক বাৰ্তালাপৰ সম্পাদিত ৰূপ আমি পাঠক সমাজলৈ আগবঢ়ালো।\nসম্পাদক বিকাশ শইকীয়াৰ সৈতে যশস্বী লেখিকা অনুৰাধা শৰ্মা পূজাৰী ৷ (ফাইল ফটো )\nফটাঢোল – বাইদেউ, নমস্কাৰ৷ ফটাঢোল আলোচনীৰ তৰফৰপৰা আপোনাক আন্তৰিক শুভেচ্ছা জ্ঞাপন কৰিলো৷\nঅনুৰাধা শৰ্মা পূজাৰী – অশেষ ধন্যবাদ৷ ময়ো সকলোলৈকে আন্তৰিক শুভেচ্ছা জনাইছো৷\nফটাঢোল – বাইদেউ, যিহেতু এইখন হাস্য ব্যংগ আলোচনী, গতিকে এটা খুহুতীয়া কথাৰেই আৰম্ভ কৰো৷ আপুনি যোৰহাটত শিক্ষা জীৱন আৰম্ভ কৰাৰ পৰা, কলিকতাত শিক্ষা লোৱা, যুগ্ম জীৱন, কৰ্ম জীৱনত হোৱা কিবা হাঁহি উঠা কথা আছে নেকি? যিটো মনত পৰিলে ভাল লাগে, হাঁহি উঠে আপোনাৰ৷ আমাৰ পাঠকক ক’ব নেকি?\nঅনুৰাধা শৰ্মা পূজাৰী – হয় আছে৷ মই তেতিয়া কলিকতাত আছো৷ বাংলা কিতাপবোৰ পঢ়িছিলো৷ লাহে লাহে গম পালো যে মই বাংলা জানিছো৷ এটা ফুটনি হৈছে আৰু বাংলা জনা বুলি৷ গৰমৰ দিন আছিল৷ মোৰ ল’ৰাটো তেতিয়া আঢ়ৈৰ পৰা তিনি বছৰ হৈছে৷ তাৰ চুলিবোৰ বহুত ডাঠ আছিল৷ মই চুলি কটোৱা নাছিলো৷ ভাবিছিলো, কিবা এটা অনুষ্ঠান কৰি চুলিখিনি কাটিম৷ কিন্তু গৰমৰ দিন, দীঘল হৈ গৈছে৷ ভাবিলো অলপ চুটি কৰি দিওঁ৷ গতিকে ঘৰৰে ল’ৰা এটাক ক’লোঁ, চুলিখিনি কাটি আনিবি নাপিতৰ ওচৰত৷ মোৰ ল’ৰাটোৱে চুলি কাটিবলৈ নিদিয়ে৷ তাৰ বিৰাট ভয়, কান্দিছে৷ তথাপি ক’লোঁ, চকলেটজাতীয় কিবা এটা খাবলৈ দিবি৷ একো নহয় লৈ যা অলপ চুটি কৰি আনিবি৷\nআমাৰ ঘৰৰ মালিকে ক’লে বোলে ইমান দীঘল হৈছে, ‘নেড়া’ কৰি দিবি৷ মই বোলো ঠিক আছে ‘নেড়া’ কৰি দিবি৷\nএক ঘণ্টা মানৰ পিছত ল’ৰাই কান্দি কান্দি আহিছে৷ দেখিলো একদম টকলা কৰি দিলে চুলি৷ খূৰাই আনিছে৷ মই বোলো ‘কি কৰিলি এইবোৰ?’ বোলে বাইদেউ আপুনিয়ে কৈছিলচোন ‘নেড়া’ কৰিবলৈ৷ তেতিয়াহে গম পালো ‘নেড়া’ মানে টকলা কৰি দিয়া৷ মই ভাবিছিলো চুটি কৰি দিয়া৷ তাৰ পাছত বহুদিনলৈ ল’ৰাই আইনা চোৱা নাছিল, কান্দে৷ সেইটো বৰ সাংঘাতিক আছিল৷ কেইবাদিনলৈকে ল’ৰাক বুজাব পৰা নাছিলো৷ যিটো ল’ৰাই চুলি চুটি কৰিবলৈকে বেয়া পায় তাৰ মূৰটো, ইমান ধুনীয়া চুলিখিনি টকলা কৰি পঠিয়াইছে৷\nবঙালী মানুহবোৰে সৰু ল’ৰা-ছোৱালীবোৰৰ চুলি খুৰাই থাকে মাজে মাজে৷ কিন্তু আমাৰ সেইটো নহয়৷ বাংলা ভাষা শিকাৰ প্ৰথম উজুটিটো তাতে খাইছিলো৷\nফটাঢোল – বাইদেউ, অকণমান আপোনাৰ কথা জানিব বিচাৰিম৷ আপুনি সৰুতেই লেখিকা হ’ম বুলি ভাবিছিলনে?\nঅনুৰাধা শৰ্মা পূজাৰী – নাই নহয়৷ কেতিয়াও ভবা নাছিলো৷ এইটো কিবা দৈব্য দুৰ্বিপাকতহে হ’ল৷ সৰুতে খুব কিতাপ পঢ়িছিলো৷ সৰুতে সকলোৱে লিখাৰ দৰে কবিতা লিখিছিলো৷ আমাৰ ঘৰৰ ওচৰতে জনমভূমি প্ৰেছ৷ তেতিয়া দুই এটা প্ৰকাশো হৈছিল৷ কিন্তু মই যদি সেই পুৰণি মোৰ কবিতাবোৰ মই এতিয়া এখন কাকতৰ সম্পাদিকা, এখন সাহিত্য আলোচনীৰ সম্পাদিকা হিচাপে চাওঁ, মই চাগে চিধাই ডাষ্টবিনত পেলালোহেঁতেন৷ তথাপি তেতিয়া মোৰ বয়স আছিল চৈধ্য-পোন্ধৰ বছৰ৷ বয়স হিচাপে ভালেই হৈছে বুলি সম্পাদকে প্ৰকাশ কৰিছিল৷ তাৰ পিছতো কবিতা দুই এটা লিখিছিলো৷ কিন্তু কেতিয়াও লেখিকা হ’ম বুলি ভবা নাছিলো৷ কলিকতালৈ যোৱাৰ পিছতহে মই লেখা আৰম্ভ কৰিছো৷\nফটাঢোল – আপোনাৰ জীৱনৰ লক্ষ্য কি আছিল? কি হ’ম বুলি ভাবিছিল?\nঅনুৰাধা শৰ্মা পূজাৰী – মোৰ শিক্ষক বৃত্তিটো ভাল লাগে৷ কলেজত শিক্ষকতা কৰিছিলো৷ ডিব্ৰুগড় বিশ্ববিদ্যালয়ত শ্ৰেষ্ঠা গায়িকা হৈছিলো৷ ছবি আঁকিছিলো৷ ভাবিছিলো শিক্ষকতাৰ লগতে এনেকুৱা এটা লাইনত যাম৷ জীৱনৰ সোঁত বেলেগলৈ বৈ গ’ল আৰু হ’লোগৈ সাংবাদিক৷ স্কুলত পঢ়ি থাকোতেই কিন্তু মোৰ সাংবাদিক হোৱাৰ মন এটা আছিল৷ মই মাজতে হতাশ হৈ পৰিছিলো৷ এজন জ্যেষ্ঠ সাংবাদিকে এটা সাক্ষাৎকাৰত মোক কৈছিল মই বোলে কেতিয়াও সাংবাদিক হ’ব নোৱাৰিম৷ সাংবাদিক হোৱাৰ যোগ্যতা বোলে মোৰ নাই৷ তেওঁ মোক বাতিল কৰিছিল৷ মই সঁচাই ভাবিছিলো যে মই সাংবাদিক হ’ব নোৱাৰিম৷ পিছত কলিকতালৈ গৈ সেই পুৰণি কথাবোৰকে লৈ, সাংবাদিকতাৰ পাঠ্যক্ৰম কৰি কলিকতাৰে পৰা আৰম্ভ কৰিলো৷ সেই তেনেকৈয়ে মই ইচ্ছাটো পূৰণ কৰিলো৷\nফটাঢোল – আপোনাৰ প্ৰতিখন কিতাপেই বহুত কষ্ট আৰু সাধনাৰ বলত প্ৰকাশ হয়৷ প্ৰতিখন কিতাপ পাঠকে সমানে আদৰি লৈছে৷ আপোনাৰ ভাল লগা কোনখন বা কোনখনত আপুনি বেছি কষ্ট কৰিব লগা হৈছিল? জনাব নেকি?\nঅনুৰাধা শৰ্মা পূজাৰী – হয় হয়৷ মই ভাবো, পাঠকৰ লগত মোৰ এক আত্মিক মিলন হৈছে৷ সেইবাবে কিতাপবোৰ পাঠকে আদৰি লৈছে৷ এইটো মোৰ বাবে বহুত ডাঙৰ কথা৷ ভাল লগা আৰু কষ্ট কৰা দুটা কথা৷ ভাল লগা বুলি ক’বলৈ হ’লে মোৰ প্ৰথমখন কিতাপ “হৃদয় এক বিজ্ঞাপন“। এই কিতাপখন মোৰ খুব ভাল লাগে৷ কাৰণ মই কেতিয়াও ভবা নাছিলো যে মই এখন উপন্যাস লিখিম৷ সেইখন গ্ৰন্থ আকাৰে প্ৰকাশ পাব৷ কিন্তু ১৯৯৮ চনত প্ৰকাশ পোৱা মোৰ সেই গ্ৰন্থখন আজি ঊনৈছ বছৰে চলি আছে৷ প্ৰথমে এখন গ্ৰন্থ প্ৰকাশ কৰাৰ পিছত আত্মবিশ্বাস বাঢ়ি যায়৷ গতিকে সেইখনেই মোৰ ভাল লাগিব৷ তাৰ আঁৰৰ কাহিনীবোৰ মনত থাকিব সদায়৷\nআনহাতে ’মেৰেং’খন মোৰ প্ৰায় আঠ বছৰৰ কষ্ট আৰু সাধনাৰ ফলত প্ৰকাশ পাইছে৷\nফটাঢোল – আপোনাৰ প্ৰিয় লেখক কোন বাইদেউ?\nঅনুৰাধা শৰ্মা পূজাৰী – প্ৰিয় লেখক বহুত আছে৷ প্ৰিয় লেখকৰ সংজ্ঞা দিয়াটো বহুত টান৷ সময় অনুসৰি ৰুচিবোৰ সলনি হৈ থাকে৷ তথাপি সৰুৰেপৰা ’পাৰ্ল এছ বাক’ মোৰ প্ৰিয় লেখিকা৷ ’আলেকজেন্দাৰ ডুমা’ মোৰ প্ৰিয় লেখক আছিল৷ এতিয়াও বহুত নতুন আছে৷ কথাটো হ’ল এনেধৰণৰ – চিৰা জলপান খাই ভাল পাওঁ নে চাওমিন খাই ভাল পাওঁ৷ এই দুটা বস্তুৰ কেতিয়াও তুলনা নহয়৷ আজিৰ ব্যস্ত জীৱনত মোৰ আটাইতকৈ তৃপ্তিদায়ক বস্তুটো হ’ল চাওমিন৷ কিন্তু মোৰ মানসপটত চিৰা, দৈৰ জলপান কঢ়িয়াই লৈ ফুৰো গোন্ধটোৰ সৈতে৷\nঅসমীয়া লেখকৰ ভিতৰত বীৰেন্দ্ৰ কুমাৰ ভট্টাচাৰ্য্য মোৰ অতি প্ৰিয় লেখক৷ তেখেতক বেলেগ শাৰীত থৈছো৷ ৰহস্য উপন্যাসৰ লেখক ৰঞ্জু হাজৰিকাৰ প্ৰথম লেখাবোৰ, ভাস্কৰ চিৰিজ এইবোৰো বেলেগ শাৰীত থৈছো৷ সেইবোৰো মই ভাল পাওঁ৷ কিন্তু বীৰেন্দ্ৰ কুমাৰ ভট্টাচাৰ্য্য তেতিয়াৰ পৰা এতিয়ালৈ মোৰ সমভাৱে প্ৰিয়৷\nফটাঢোল – দেখাত আপোনাৰ খং নাই যেন লাগে৷ আপোনাৰ কেতিয়াবা খং উঠে নেকি? বা উঠিছিল নেকি?\nঅনুৰাধা শৰ্মা পূজাৰী – (স্মিত হাঁহিৰে) এহ্ মোৰ খং দেখা নাই৷ মোৰ মুখৰ হাঁহিটো সকলোৱে দেখি থাকে যে৷ সেই বাবে সকলোৱে মোৰ খং নাই বুলি ভাবে৷ ময়ো সেইটোকে ভবাটো বিচাৰো৷ কিন্তু মোৰ খঙৰ কথা মোৰ স্বামীৰ আটাইতকৈ ভালদৰে জ্ঞাত৷ অথবা মোৰ ঘৰৰ মানুহে জানিব মোৰ খঙৰ কথা৷ কিন্তু মই বিচাৰো, মোৰ খং নাই বুলিয়ে ভাবক সকলোৱে৷ মানুহ মাত্ৰে খং থাকিবই৷\nফটাঢোল – বাইদেউ আপোনাৰ আটাইতকৈ ভাল লগা মুহূৰ্তটো কি আছিল জনাব নেকি?\nঅনুৰাধা শৰ্মা পূজাৰী – মই এগৰাকী নাৰী৷ সকলো নাৰীৰ দৰে মোৰো ’মাতৃ’ হোৱাৰ সময়কণ স্মৰণীয় হ’ব৷ মই মা হোৱাৰ সময়ত কিছু জটিলতা আহিছিল৷ অপাৰেচন থিয়েটাৰত যেতিয়া সোমাওঁ বহুত ডাঙৰ মানসিক চাপ এটা লৈ সোমাইছিলো৷ কিন্তু পিছত যেতিয়া মোৰ ল’ৰাক মোৰ কাষত দিলে, মই আচৰিত হৈ গৈছিলো৷ সঁচাই মই এটা সন্তান জন্ম দিলোনে! সেই সময়কণ মোৰ আটাইতকৈ স্মৰণীয় সময়৷ তেনে অনুভৱ ক’তো পোৱা নাই৷\nফটাঢোল – অকণমান সাহিত্যৰ কথা পাতো৷ বেজবৰুৱাদেৱৰ পিছৰপৰা অসমীয়া ব্যংগ সাহিত্য চৰ্চা খুব কম৷ ইয়াৰ কাৰণ বা আঁ‌সোৱাহসমূহ কি বাৰু? আপোনাৰ মতামত জনাব নেকি?\nঅনুৰাধা শৰ্মা পূজাৰী – আচলতে মানুহৰ ৰসবোধটো নোহোৱা হৈ গৈছে৷ আগতে মোৰ মনত আছে৷ আমি বন্ধু বান্ধৱৰ মাজত বহুত হাঁহিৰ কথা পাতো, স্ফূৰ্তি কৰো, ইটোৱে সিটোক কাট্ মাৰি কথা কওঁ৷ সেই ৰসবোধটো আমাৰ মাজত নোহোৱা হৈ গৈছে৷ কোনোবাই কিবা স্ফূৰ্তি কৰি ক’লেও কাজিয়ালৈ ৰূপান্তৰ হয়৷ হাঁহিব পৰা ক্ষমতা আৰু হঁহুৱাব পৰা ক্ষমতা আমাৰ মাজত কমি গৈছে৷ ৰসবোধ ডাঙৰ কথা, ৰস ল’ব জানিব লাগিব৷ টুলুঙা কথা, টুলুঙা মন্তব্য, সস্তীয়া কথা ৰস নহয়৷ বহুৱালি কেতিয়াও ৰস নহয়৷ প্ৰকৃত ৰসবোধত থাকে বুদ্ধিদীপ্ততা, অতি মাত্ৰা বুধিয়ক মানুহে ৰস সৃষ্টি কৰিব পাৰে৷ যেনে অসমীয়া সাহিত্যৰ হীৰেন ভট্টাচাৰ্য্যৰ দৰে কবি এজনৰ যি ৰসবোধ আছিল৷ তেনে ৰসবোধ মই কেতিয়াও দেখা নাই৷ শ্ৰদ্ধাৰ সাংবাদিক তিলক হাজৰিকাদেৱৰ মাজত সেই বুদ্ধিদীপ্ততা আছিল৷ শ্ৰদ্ধাৰ বেজবৰুৱাদেৱৰ আছিল উচ্চ স্তৰৰ ৰস৷ সাধাৰণ মানুহেও ৰস পাইছিল৷ এনে ৰস সৃষ্টি কৰিবলৈ বহুত কথা আহিব৷ ভাষাৰ কথা আহিব৷ এইবোৰ ৰসবোধৰ একোটা স্তৰ৷ ইয়াক বুজিব পৰা মানসিকতাও লাগিব৷ মোৰ আটাইতকৈ দুখলগা কথাটো হ’ল যে, আজিকালি বহুতে বহুৱালিবোৰক ৰসবোধ বুলি ভাবে৷ ৰস আৰু বহুৱালিৰ মাজত বহুত পাৰ্থক্য৷ বহুতে বহুৱালি কৰে, দৰ্শকে হাঁহে৷ আমি দেখিবলৈ পাওঁ৷ বহুতে মানুহক হঁহুৱাবলৈ নামনি অসমৰ ভাষাটো ব্যৱহাৰ কৰে৷ সেইটো হ’ব নালাগে৷ এটা ভাষা বা উপভাষাক উপলুঙা কৰা হয়৷ ভাষাটোৰ প্ৰতি অসন্মান কৰা হয়৷ এইবোৰ বহুৱালি, এই বহুৱালিকে আমি ৰস বুলি ভাবি আছোঁ৷ সেইবাবে আমাৰ সাহিত্যৰ ৰসবোধটো কমি আহিছে৷\nফটাঢোল – বৰ্তমান বহুল চৰ্চিত হ’ল ফে’চবুকৰ সাহিত্য৷ কিছুলোকে আত্মপ্ৰকাশ কৰিছে৷ কিছুলোকে উপলুঙাৰ চকুৰে চায়৷ আপোনাৰ মতামত কি?\nঅনুৰাধা শৰ্মা পূজাৰী – ফে’চবুক এটা মাধ্যম বুলি ভাবিছে, ভালেই কৰিছে৷ বহুত লেখা সকলো সময়তে ছপা মাধ্যমত প্ৰকাশ নহয়৷ তিনি চাৰিখনমান আলোচনী পাইছো যি কেইখনৰ পটভূমি ফে’চবুক৷ কিছুলোকে হয়তো ভাবিব পাৰে৷ ফেচবুকৰ লেখাবোৰ সংৰক্ষণ নহয়৷ গতিকে তেওঁলোকে ছপা মাধ্যমটো বিচাৰে৷ কিন্তু অনলাইন আলোচনীয়ে বৰ্তমান বহুত চাহিদা পূৰণ কৰিছে৷ ছপা আলোচনী এক কষ্টৰ কাম৷ তদুপৰি লুকাই থকা প্ৰতিভা উলিয়াই আনিছে৷ ফে’চবুকৰ কিছুমান লেখা ছপা মাধ্যমত আহিবলৈ বাধ্য হৈ পৰিছে৷ গতিকে ফে’চবুকৰ জৰিয়তে কোনো লোকে আত্মপ্ৰকাশ কৰিছে অলপো বেয়া হোৱা নাই৷\nআজিৰ যুগত অনলাইন বা ফে’চবুকৰ প্ৰয়োজনীয়তা আছে৷ কোনে কেনেকৈ ব্যৱহাৰ কৰে সেইটোহে মূল কথা৷ ফে’চবুক জুইৰ দৰে৷ জুই নহ’লে আমি উত্তাপ নাপাওঁ, খাদ্যও প্ৰস্তুত কৰিব নোৱাৰোঁ৷ কিন্তু জুয়ে পোৰেও৷\nফটাঢোল – নতুন প্ৰজন্মৰ যি সকলে ব্যংগ লেখাৰ প্ৰয়াস কৰিছে৷ বা যি সকল নতুন লেখক লেখিকা আগবাঢ়ি আহিছে৷ তেওঁলোকক আপুনি কি উপদেশ দিব বিচাৰে?\nঅনুৰাধা শৰ্মা পূজাৰী – তেওঁলোকক মই এটাই উপদেশ দিব বিচাৰো যে, বিখ্যাত হ’ম বুলি ভবাতকৈ সাধনা কৰক প্ৰথমে৷ ভাষাৰ চৰ্চা কৰক৷ বিষয়বস্তুৰ গভীৰতালৈ যাওক৷ পৃথিৱীখন গোলকীকৰণ হোৱাৰপৰা আনৰ পঢ়িবলৈ অসুবিধা নহয়৷ যিমান পাৰে সিমান আনৰো পঢ়ক৷ পৃথিৱীখন সলনি হৈছে৷ আজি কালি পাঠকৰ ৰুচি সলনি হৈছে, বুদ্ধিমান হৈছে৷ নতুন লেখক লেখিকাই বুদ্ধিদীপ্ত পাঠকক মনত ৰাখি সাধনা কৰক৷\nফটাঢোল – সদ্যহতে আপোনাৰ নতুন কিতাপ মুক্তি পাব নেকি? আপোনাৰ ভৱিষ্যত পৰিকল্পনা কি?\nঅনুৰাধা শৰ্মা পূজাৰী – সদ্যহতে এখন আহিব ৷ কিন্তু এবছৰ মানৰ পিছত আন এখন আহিব৷ যিখন প্ৰাক-স্বাধীনতা কালৰ চাহ বাগিচাৰ কাহিনী৷ নামটো এতিয়াই প্ৰকাশ নকৰো৷ সেইখন ভাল কিতাপ আহিব৷ পাঠকে ভাল পাব৷\nভৱিষ্যত পৰিকল্পনা একো নাই৷ পৰিকল্পনাবিহীন জীৱন মোৰ৷ মই কোনো পৰিকল্পনা নকৰো৷\nফটাঢোল – ইয়াৰ উপৰি আপোনাৰ ফালৰ পৰা পাঠকক কিবা ক’বলৈ বিচাৰিব নেকি?\nঅনুৰাধা শৰ্মা পূজাৰী – তোমালোকৰ যি প্ৰচেষ্টাৰে মানুহক হঁহুৱাব বিচাৰিছা, ভাল কাম কৰিছা৷ এনে এখন আলোচনী অনলাইনতে হওক, খুব ভাল হৈছে৷ হাঁহিক জীয়াই ৰাখিব বিচৰাটো খুব ভাল কথা৷ ফটাঢোল দীৰ্ঘজীৱী হওক, শুভেচ্ছা জনাইছো৷\nফটাঢোল – ধন্যবাদ বাইদেউ৷\n« মিয়াও! – জ্যোতিৰূপম দত্ত\nবৌদ্ধিক ধদুৱা- মৃদুল কুমাৰ শৰ্মা »\nশইকীয়া,আপোনালৈ অশেষ ধন্যবাদ,বাইদেউৰ এই সাক্ষাৎকাৰটি উপহাৰ দিয়াৰ বাবে৷\nআলোচনীখন পঢ়িবলৈ আৰম্ভ কৰিয়েই প্ৰথমে ক্লিক কৰিছো সাক্ষাৎকাৰটোত, এই সংখ্যাত বাইদেউৰ সাক্ষাৎকাৰ পঢ়িবলৈ পাম বুলি খবৰ পাই তিনিদিন মানৰ পৰাই উৎকণ্ঠিত হৈ আছিলো।\nপ্ৰিয় লেখিকাগৰাকীৰ নজনা কথা কিছুমান জানিবলৈ পাই খুব ভাল লাগিল। এইকণ সুবিধা “ফটাঢোল”ক দিয়াৰ বাবে বাইদেউলৈ অশেষ ধন্যবাদ।\nগুড জব বিকাশ।\nআজিহে পঢ়িলো।অতি সুন্দৰ ।\n“হৃদয় এক বিজ্ঞাপন” পঢ়ি এনেকৈ আলোড়িত হৈছিলো যে লেখক হিচাপে বাইদেৱে তেতিয়াই অন্তৰত এক নিগাজী স্থান লৈ পেলাইছিল৷ সম্পাদকক ধন্যবাদ ৷ তেখেতে মোৰ অন্যতম প্ৰিয় লেখক গৰাকীৰ বিষয়ে কিছু কথা জানিবলৈ দিলে , তাকো তেখেতৰ নিজৰ মুখেৰে৷\nবিকাশ, বৰ ভাল লাগিল সাক্ষাৎকাৰটো পঢ়ি ৷ তোমালৈ অশেষ ধন্যবাদ ৷ ফোনেদি ইমান ডাঙৰ কাম এটা কৰা বাবে ৷ বাইদেউৰ বিষয়ে নতুন কথা কিছুমান জানি ভাল লাগিল ৷\nধন্যবাদ বিকাশ । খুব ভাল হৈছে ।\nএটা সুন্দৰ কাম কৰিলে ফটাঢোলে…\nআনাদাৰ ফিদাৰ ইন দা কেপ..\nঅনুগ্ৰহ কৰি আপোনাৰ মোবাইল নম্বৰটো দিব নেকি ?


গহপুৰত ফুটবল প্ৰতিযোগিতা, অৰুণাচলৰ ডুবি ৰাইনো চূড়ান্ত বিজয়ী - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nগহপুৰত ফুটবল প্ৰতিযোগিতা, অৰুণাচলৰ ডুবি ৰাইনো চূড়ান্ত বিজয়ী\nডিজিটেল সংবাদ, উত্তৰ অসমঃ গহপুৰ মহকুমাৰ কামদেৱাল খেল পথাৰত কামদেৱাল ক্ৰীড়া সন্থাৰ সৌজন্যত ২৮ আগষ্টৰ পৰা চলি থকা চলন্ত ট্ৰফী ও প্ৰাইজমানী ফুটবল প্ৰতিযোগিতাৰ আজিৰ চূড়ান্ত খেলখনত ডুবি ৰাইনো কোচিং চেন্টাৰে (হাৰমতি, অৰুণাচল প্ৰদেশ) ৰঙাপাৰা ৰেলৱে পুলিচক ৪-১ গ’লৰ ব্যৱধানত পৰাভূত কৰে।\nদহ সহস্ৰাধিক ক্ৰীড়াপ্ৰেমী ৰাইজে উপভোগ কৰা ফাইনেল খেলখনত ডুবি ৰাইনোৰ হৈ চাৰিটা গ’ল দিয়ে হেমন্ত হ’ৰে। তীব্ৰ উত্তেজনাপূৰ্ণ খেলখনত ৰঙাপাৰা ৰেলৱে পুলিচে এটা গ’ল দিবলৈ সক্ষম হৈছিল যদিও ডুবি ৰাইন’ৰ সুদক্ষ খেলুৱৈসকলক পৰাভূত কৰিবলৈ অসমৰ্থ হয়।\n৪-১ গ’লৰ ব্যৱধানত হাৰমতীৰ ডুবি ৰাইনোৱে চূড়ান্ত বিজয়ী দলৰ খিতাপ অৰ্জন কৰিবলৈ সক্ষম হয়। খেলৰ অন্তত অৱসৰপ্ৰাপ্ত শিক্ষক, ক্ৰীড়া সংগঠক বলীন পূজাৰীৰ সভাপতিত্বত অনুষ্ঠিত বঁটা বিতৰণী সভাত গহপুৰ সমষ্টিৰ বিধায়ক উৎপল বৰা, গহপুৰ মহকুমাধিপতি ড০ ইন্দ্ৰানসী দাস, গহপুৰ জিলা ক্ৰীড়া সন্থাৰ সভাপতি জিতেন বৰুৱা, সাধাৰণ সম্পাদক গোপাল শইকীয়া, সমাজ কৰ্মী নোমল বৰুৱাকে ধৰি বৃহত্তৰ কামদেৱাল অঞ্চলৰ কেইবাগৰাকী জ্যেষ্ঠ নাগৰিক উপস্থিত থাকে।\nউল্লেখ্য যে ৰঙাপাৰা ৰেলৱে পুলিচৰ সুদীপ দৈমাৰীক শ্ৰেষ্ঠ খেলুৱৈ, ডুবি ৰাইন’ৰ ছাম দুদুক শ্ৰেষ্ঠ গ’ল দাতা, ডুবি ৰাইন’ৰ মাৰচেল চাউৰিয়াক শ্ৰেষ্ঠ গ’লৰক্ষক আৰু ডুবি ৰাইন’ৰ হেমন্ত হ’ৰক ফাইনেলৰ শ্ৰেষ্ঠ খেলুৱৈৰ বঁটা প্ৰদান কৰা হয়।\nতদুপৰি চূড়ান্ত বিজয়ী দল ডুবি ৰাইন’ আৰু ৰাণাৰ্চ আপ ৰঙাপাৰা ৰেলৱে পুলিচ দলক জীৱন চন্দ্ৰ মেধি সোঁৱৰণী চলন্ত ট্ৰফী বঁটাৰ লগতে ক্ৰমে ২০ হাজাৰ আৰু ১০ হাজাৰ টকাৰ প্ৰাইজমানি প্ৰদান কৰে তেওঁৰ পুত্ৰ, দক্ষিণ কলাবাৰী গাওঁ পঞ্চায়তৰ প্ৰাক্তন সভাপতি অপু মেধিয়ে।\nশালকোছাৰ চাপৰত ভূঁৰ সাজি উটুৱাই দিলে সৰ্প দংশনত মৃত্যু হোৱা ছাত্ৰৰ মৃতদেহ\nৰাজ্যিক অতিথিৰ মৰ্যাদা, ধিঙৰ ঘৰলৈ কেতিয়া যাব হিমা?\n২০১৮তে অনুষ্ঠিত এছিয়ান গেমছৰ আৰু এটা সোণৰ পদক পাইছিল হিমা দাসে!\nকাজাখাস্তানৰ প্ৰেছিডেন্স কাপ বক্সিং টুৰ্নামেণ্টত ফাইনেলত প্ৰৱেশ অসম সন্তান শিৱ…


লসিকা তন্ত্ৰ - অসমীয়া ৱিকিপিডিয়া\nলসিকা তন্ত্ৰ (ইংৰাজী: Lymphatic system) লসিকা বাহী আৰু লসিকাৰে গঠিত এক অংগ তন্ত্ৰ। ই সংবহন তন্ত্ৰৰে এটা ভাগ। মানুহৰ সংবহন তন্ত্ৰই দৈনিক প্ৰায় ২০ লিটাৰ তেজ পৰিবহণ কৰে। ইয়াৰে কৌশিক পৰিশ্ৰাৱন প্ৰক্ৰিয়াত ৰক্ত কোষবোৰ প্লাজমাৰ পৰা পৃথক হৈ পৰে। প্ৰায় ১৭ লিটাৰ পৰিশ্ৰাৱিত প্লাজমা ৰক্ত বাহিকাবোৰলৈ প্ৰত্যক্ষভাৰে পুনৰ শোষিত হয়। বাকী ৩ লিটাৰ প্লাজমা দেহ ৰসত থাকি যায়। তেজৰ এই তিনি লিটাৰ প্লাজমাৰ ঘাটি পূৰণ কৰাই হৈছে লসিকা তন্ত্ৰৰ প্ৰধান কাৰ্য। লসিকা তন্ত্ৰৰ মাজেৰেই এই তিনি লিটাৰ প্লাজমা তেজত প্ৰৱেশ কৰে।\nলসিকা তন্ত্ৰৰ অন্য এটা প্ৰধান কাৰ্য প্ৰতিৰক্ষা তন্ত্ৰৰ সৈতে সম্পৰ্কৃত। লসিকা তেজৰ সৈতে প্ৰায় একে, কিন্তু ইয়াত লিম্ফ'চাইট আৰু অন্য শ্বেত ৰক্ত কণাহে থাকে। ইয়াত দেহৰ বজ্য পদাৰ্থ আৰু কোষৰ অৱশেষৰ লগতে বেক্টেৰিয়া আৰু প্ৰট্ৰিনো থাকে। লসিকা কলাত লিম্ফ'চাইটৰ উৎপাদন হয়। লসিকা গ্ৰন্থিত লিম্ফ'চাইটবোৰ থুপপাতি থাকে। স্প্লেন আৰু থাইমাছ প্ৰতিৰক্ষা তন্ত্ৰৰ লগত জড়িত লসিকা অংগ। পাচন তন্ত্ৰৰ লগত সম্পৰ্কৃত লসিকা অংগ হৈছে টনছিলবোৰ। লসিকা কলাত লিম্ফ'চাইটৰ লগতে সহযোগী হিচাপে অন্য কোষো থাকে।লিম্ফ'চাইটৰ উৎপাদন আৰু পৰিবহণৰ সৈতে জড়িত সকলো গঠন (লসিকাৰ প্ৰাথমিক কোষীয় উপাদানবোৰ), মেৰু মজ্জা, আৰু পাচন তন্ত্ৰৰ সৈতে জড়িত লসিকা কলাবোৰো লসিকা তন্ত্ৰৰ অন্তৰ্গত।\nতেজ পেৰেণকাইমা কোষ আৰু কলাৰ প্ৰত্যক্ষ সম্পৰ্কলৈ নাহে। কিন্তু অনুকোষীয় বিনিময়ৰ পাছত তেজৰ প্লাজমা পেৰেণকাইমা কোষৰ সৈতে সম্পৰ্কৃত দেহৰসত প্ৰৱেশ কৰে। তেতিয়া, লসিকা বাহীৰ সংকোচন বা কলাৰ বাহ্যিক হেঁচা (যেনে- পেশীৰ সংকোচন) নাইবা কিছুমান জীৱৰ লসিকা হৃদয়ৰ দ্বাৰা লসিকা বাহীৰ মাজেৰে লসিকা প্ৰৱাহিত হয়। দেহৰ আভ্যন্তৰিণ বা বাহ্যিক অংশ অনুসৰি লসিকা গ্ৰন্থি আৰু প্ৰৱাহ চালিত হয়। লসিকা আভ্যন্তৰিণ বা বাহ্যিক পথেৰে তেজত প্ৰৱেশ কৰে। মূৰ, ভৰি, আৰু দেহ গহ্বৰৰ বেৰত লসিকাই বাহ্যিক পথ, আৰু ডিঙি, উদৰ, আৰু উদৰীয় গহ্বৰত লসিকাই আভ্যন্তৰিণ পথ লয়।\n↑ Tak W. Mak; Mary E. Saunders (Ph.D.); Mary E. Saunders (2008). Primer to the immune response. Academic Press. পৃষ্ঠা. 28–. ISBN 978-0-12-374163-9. http://books.google.com/books?id=RX8-gd1tJRgC&pg=PA28। আহৰণ কৰা হৈছে: 12 November 2010.\n↑ Warwick, Roger; Peter L. Williams. "Angiology (Chapter 6)". Gray's anatomy. illustrated by Richard E. M. Moore (Thirty-fifth সম্পাদনা). প্ৰকাশক London: Longman. পৃষ্ঠা. 588–785.\n↑ Wisco, Jonathan. "Lymphatic System". AnatomyOne. Amirsys, Inc. https://app.anatomyone.com/systemic/lymphatic-system#। আহৰণ কৰা হৈছে: 26 October 2012.\n"https://as.wikipedia.org/w/index.php?title=লসিকা_তন্ত্ৰ&oldid=236405"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=38989।


মাৰ্ক 1 - पवित्र बाइबिल [ইণ্ডিয়ান ৰিভাইচ ভাৰচন] - (মাৰ্ক 1)\nঈশ্বৰৰ পুত্র যীচু খ্রীষ্টৰ শুভবাৰ্তাৰ আৰম্ভণ।\nযিচয়া ভাববাদীৰ পুস্তকত যেনেকৈ লিখা আছে, ‘চোৱা, মই মোৰ বাৰ্তাবাহকক তোমাৰ আগত পঠিয়াইছোঁ, তেওঁ তোমাৰ বাট যুগুত কৰিব৷’\n“মৰুপ্ৰান্তত এজনৰ কণ্ঠস্বৰ শুনা গৈছে, ‘তোমালোকে প্রভুৰ পথ যুগুত কৰা, তেওঁৰ বাট পোন কৰা৷’”\nএইদৰে মৰুপ্ৰান্তত বাপ্তিস্ম কৰোঁতা আৰু পাপ মোচনৰ অৰ্থে মন-পালটনৰ বাপ্তিস্মৰ কথা ঘোষণা কৰোঁতা যোহন আহিল।\nতাতে গোটেই যিহুদীয়া আৰু যিৰূচালেমৰ সকলো লোক তেওঁৰ ওচৰ চাপিবলৈ ওলাই আহিল আৰু নিজৰ নিজৰ পাপ স্বীকাৰ কৰি, তেওঁৰ দ্বাৰাই যৰ্দ্দন নদীত বাপ্তিস্ম ল’লে।\nসেই যোহনে উটৰ নোমৰ কাপোৰ আৰু কঁকালত চামৰাৰ টঙালি বান্ধিছিল৷ আৰু তেওঁ কচুৱা ফৰিং আৰু হাবিৰ মৌ খাইছিল।\nতেওঁ ঘোষণা কৰি ক’লে, “মোতকৈ শক্তিমান এজন মোৰ পাছত আহি আছে আৰু মই, তেওঁৰ পাদুকাৰ ফিটাৰ বান্ধ তল মূৰ কৰি খুলিবৰো যোগ্য নহওঁ।\nমই আপোনালোকক পানীত বাপ্তিস্ম দিলোঁ; কিন্তু তেওঁ পবিত্ৰ আত্মাত বাপ্তিস্ম দিব।”\nসেই সময়ত যীচু গালীল দেশৰ নাচৰতৰ পৰা আহি, যোহনৰ দ্বাৰাই যৰ্দ্দন নদীত বাপ্তিস্ম ল’লে।\nতেওঁ পানীৰ পৰা উঠি আহোতেই আকাশ দুফাল হৈ যোৱা আৰু কপৌৰ নিচিনা তেওঁৰ ওপৰলৈ আত্মাক নমা দেখিলে।\nআৰু এইদৰে আকাশ-বাণী হ’ল যে, “তুমি মোৰ প্রিয় পুত্র৷ তোমাত মই পৰম সন্তুষ্ট।”\nতেতিয়া পবিত্র আত্মাই তেওঁক মৰুপ্ৰান্তলৈ চালিত কৰি লৈ গ’ল।\nসেই মৰুপ্ৰান্তত তেওঁ চল্লিশ দিনলৈকে বনৰীয়া জন্তুৰ লগত থাকোতে চয়তানৰ দ্বাৰাই পৰীক্ষিত হ’ল; আৰু স্বৰ্গৰ দূত সকলে তেওঁৰ শুশ্রূষা কৰিলে।\nযোহনক বন্দীশালত থোৱাৰ পাছত যীচু গালীল দেশলৈ গ’ল আৰু ঈশ্বৰৰ শুভবাৰ্তা ঘোষণা কৰিলে৷\nযীচুৱে প্ৰচাৰ কৰিলে আৰু ক’লে, “কাল সম্পূৰ্ণ হ’ল, আৰু ঈশ্বৰৰ ৰাজ্য ওচৰ হ’ল৷ তোমালোকে মন-পালটন কৰা আৰু শুভবাৰ্তাত বিশ্বাস কৰা”।\nপাছত তেওঁ গালীল সাগৰৰ তীৰেদি গৈ থাকোতে, চিমোন আৰু চিমোনৰ ভায়েক আন্দ্রিয়ক সাগৰত জাল বাই থকা দেখিলে; কিয়নো তেওঁলোক জালোৱা আছিল।\nতেতিয়া যীচুৱে তেওঁলোকক ক’লে, “মোৰ পাছত আহা; মই তোমালোকক মানুহ ধৰা জালোৱা কৰিম”।\nতেতিয়াই তেওঁলোকে জালবোৰ এৰি যীচুৰ পাছে পাছে গ’ল।\nপাছত যীচুৱে অলপ দূৰ আগুৱাই গৈ থাকোতে, চিবদিয়ৰ পুতেক যাকোব আৰু তেওঁৰ ভায়েক যোহনক দেখিলে; তেওঁলোকেও নাৱত জাল মেৰামতি কৰি আছিল।\nতেওঁ তেতিয়াই তেওঁলোকক মাতিলে; লগে লগে তেওঁলোকে নিজৰ বাপেক চিবদিয় ও কাম কৰা বনুৱাৰ সকলে সৈতে নাও এৰি যীচুৰ পাছে পাছে গ’ল।\nপাছত তেওঁলোকে কফৰনাহূমলৈ গ’ল আৰু বিশ্ৰামবাৰ আহিলত নাম-ঘৰত সোমাই উপদেশ দিলে।\nতেওঁৰ উপদেশত লোক সকলে বিস্ময় মানিলে, কিয়নো তেওঁ বিধানৰ অধ্যাপক সকলে উপদেশ দিয়াৰ নিচিনাকৈ নিদি ক্ষমতাপন্ন ব্যক্তিৰ দৰে তেওঁলোকক উপদেশ দিলে।\nসেই সময়ত তেওঁলোকৰ সেই নাম-ঘৰতে অশুচি আত্মাই ধৰা এজন মানুহ আছিল। তেওঁ আটাহ পাৰি ক’লে,\n“হে নাচৰতীয়া যীচু, আপোনাৰ লগত আমাৰ কি কাম? আপুনি আমাক নষ্ট কৰিবৰ বাবে আহিলে নে? আপুনি কোন, মই জানো৷ আপুনি ঈশ্বৰৰ পবিত্ৰ জন”।\nকিন্তু যীচুৱে তাক ডবিয়াই ক’লে, “মনে মনে থাক আৰু ইয়াৰ পৰা বাহিৰ ওলা!”\nতেতিয়া সেই অশুচি আত্মাই এক ডাঙৰ মাতেৰে চিঞৰি মানুহ জনক তলত পেলাই মুচৰি তেওঁৰ পৰা বাহিৰ ওলাই গ’ল।\nতাতে সকলোৱে বিস্ময় মানি, ইজনে সিজনে সোধা-সুধি কৰি কলে, “এইয়া কি? ক্ষমতাপন্ন জনৰ দৰে এক নতুন উপদেশ! এওঁ অশুচি আত্মাকো আজ্ঞা দিয়াত, সিহঁতেও দেখোন এওঁক মানে”।\nতেতিয়া তেওঁৰ খ্যাতি গালীল প্ৰদেশৰ চৌদিশে আৰু সেই অঞ্চলৰ সকলো ঠাইলৈ বিয়পি গ’ল।\nপাছত তেওঁলোকে নাম-ঘৰৰ পৰা ওলাই আহি চিমোন আৰু আন্দ্রিয়ৰ ঘৰত সোমাল। তেওঁলোকৰ লগত যাকোব আৰু যোহনো আছিল।\nতাতে চিমোনৰ শাহুৱেক জ্বৰত অসুস্থ হৈ বিচনাত পৰি আছিল৷ তেতিয়াই তেওঁলোকে তেওঁৰ বিষয়ে যীচুক জনালে।\nতাতে তেওঁ ওচৰলৈ আহি তেওঁৰ হাতত ধৰিলে আৰু তেওঁক তুলিলে৷ তেতিয়া সেই জ্বৰে তেওঁক এৰিলে, আৰু তেওঁ তেওঁলোকৰ সেৱা-শুশ্রূষা কৰিবলৈ ধৰিলে।\nসেই দিনা সন্ধিয়া বেলি মাৰ গলত, লোক সকলে সকলো ৰোগীক আৰু ভূতে পোৱা লোক সকলক তেওঁৰ ওচৰলৈ আনিলে;\nআৰু নগৰৰ লোক সকল আহি দুৱাৰ-মুখতে গোট খালে।\nতাতে তেওঁ নানা বিধ ৰোগত কষ্ট পাই থকা অনেক ৰোগীক সুস্থ কৰিলে আৰু ভূতে পোৱা বহু লোকৰ পৰা ভূত খেদালে৷ কিন্তু ভূতবোৰক একো কথা কবলৈ নিদিলে; কিয়নো সিহঁতে তেওঁক জানিছিল৷\nঅতি ৰাতিপুৱা প্ৰায় আন্ধাৰ হৈ থাকোতেই তেওঁ উঠি, বাহিৰলৈ ওলাই গৈ নির্জন ঠাইত প্ৰাৰ্থনা কৰি আছিল।\nপাছত চিমোন আৰু লগৰবোৰে তেওঁক বিচাৰি গ’ল৷\nপাছত তেওঁক পাই কলে, “সকলোৱে আপোনাক বিচাৰি আছে”।\nতাতে তেওঁ তেওঁলোকক ক’লে, “ব’লা, আমি ওচৰৰ আন ঠাইবোৰলৈ যাওঁ, সেই ঠাইবোৰতো মই বাক্য ঘোষণা কৰিব লাগে; মই এই বাবেই ওলাই আহিলোঁ”।\nপাছত তেওঁ গৈ, গালীল প্ৰদেশৰ সকলো ঠাইতে, তেওঁলোকৰ নাম-ঘৰবোৰতো প্রচাৰ কৰিলে আৰু ভূতবোৰক খেদালে।\nতাতে এজন কুষ্ঠ ৰোগী তেওঁৰ ওচৰলৈ আহিল; আৰু সবিনয়েৰে তেওঁৰ সন্মুখত আঁঠু লৈ ক’লে, “আপুনি যদি ইচ্ছা কৰে, তেনেহলে মোক শুচি কৰিব পাৰে”।\nতেতিয়া তেওঁৰ মৰম লাগিল আৰু হাত মেলি তেওঁক চুই ক’লে, “মই ইচ্ছা কৰিছোঁ৷ শুচি হোৱা” ।\nতেতিয়া তেওঁৰ শৰীৰৰ পৰা কুষ্ঠৰোগ আতৰিল আৰু তেওঁ শুচি হ’ল।\nযীচুৱে তেওঁক কঠোৰ আজ্ঞা দি বিদায় দিলে।\nযীচুৱে তেওঁক ক’লে, “সাৱধান হোৱা; কোনো ব্যক্তিক একো নকবা; কিন্তু যোৱা, পুৰোহিতৰ ওচৰত গৈ নিজকে দেখুওৱা আৰু তুমি শুচি হবৰ অৰ্থে মোচিয়ে যি যি উ‌ৎসৰ্গ কৰিবলৈ আজ্ঞা দিলে, তেওঁলোকক সাক্ষ্য দিবৰ বাবে সেইবোৰ উ‌ৎসৰ্গ কৰাগৈ”।\nকিন্তু তেওঁ ওলাই গৈ সকলোৰে আগত ঘোষণা কৰিবলৈ ধৰিলে৷ আৰু এই কথা এনে ধৰণে প্রকাশ হবলৈ ধৰিলে যে, যীচুৱে প্রকাশ্যৰূপে কোনো নগৰত সোমাব নোৱাৰা হ’ল৷ তেওঁ গৈ বাহিৰত নিৰ্জন ঠাইবোৰত থাকিবলগীয়া হ’ল যাতে চাৰিওফালৰ পৰা লোক সকলে তেওঁৰ ওচৰলৈ আহিব পাৰে।


(ৱিকিপিডিয়া:How to copy-editৰ পৰা পুনঃনিৰ্দেশিত)\n"Why aren't these pages copy-edited?"সম্পাদনা কৰক\nSome articles that need copy-editingসম্পাদনা কৰক\nCorrecting spellingসম্পাদনা কৰক\nCorrecting grammarসম্পাদনা কৰক\nUpdating for styleসম্পাদনা কৰক\nCommonly required copy-editsসম্পাদনা কৰক\nChange summary noteসম্পাদনা কৰক\nশেষ সম্পাদনা কৰা হৈছে 31 March 2021 তাৰিখে 17:15 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=6931।


ক’ৰ'না ভাইৰাছত আক্ৰান্ত হৈছে নেকি মৰিগাঁৱৰ যুৱকজন? কি ক’লে চিকিৎসকে?\nক’ৰ’না ভাইৰাছত আক্ৰান্ত হৈছে নেকি মৰিগাঁৱৰ যুৱকজন? কি ক’লে চিকিৎসকে?\nগুৱাহাটী , February 2, 2020 6:05 pm\nGMCHৰ অধীক্ষক ডা০ ৰমেন তালুকদাৰ\nআজি পুৱাৰ ভাগত অসমৰ সংবাদ মাধ্যমত মৰিগাঁৱৰ এজন ব্যক্তিৰ দেহত ক’ৰ’না ভাইৰাচৰ লক্ষণ পোৱা বুলি এক বাতৰি প্ৰচাৰিত হৈছিল। কিন্তু প্ৰকৃততে ব্যক্তিজন ক’ৰ’না ভাইৰাচত আক্ৰান্ত হৈছে নেকি? তাক লৈ সংবাদ মাধ্যমৰ আগত প্ৰতিক্ৰিয়া প্ৰকাশ কৰিছে গুৱাহাটী চিকিৎসা মহাবিদ্যালয়ৰ অধীক্ষক ডা০ ৰমেন তালুকদাৰে।\n‘মাছফুৰ আলম নামৰ ২৪ বছৰীয়া যুৱক এজনৰ জ্বৰ আৰু কাঁহ হৈ আছিল। সেইবাবে তেওঁ কেৰেলাৰ পৰা অসমলৈ গুচি আহিছিল। কালি বিমান বন্দৰত চিকিৎসকে পৰীক্ষা কৰোতেও ক’ৰ’না ভাইৰাচৰ লক্ষণ পোৱা নাছিল। অধিক পৰীক্ষা নীৰিক্ষাৰ বাবেহে GMCHলৈ প্ৰেৰণ কৰা হৈছে বুলি কাগজত লিখা আছিল।‘ ৰমেন তালুকদাৰে কয়।\nতেওঁ লগতে জনায় যে চিকিৎসক অৰূপ শৰ্মাকে ধৰি অন্য বহু চিকিৎসকে GMCHত যুৱকজনক পৰীক্ষা নিৰীক্ষা কৰে।\n‘পৰীক্ষা কৰাৰ পাছত দেখিবলৈ পাইছে যে কেৰেলাৰ পৰা অহাৰ সময়ত শৰীৰত জ্বৰৰ উত্তাপ নাছিল। লগতে তেওঁৰ শৰীৰত ঘামচিৰ দৰে কিছুমান ফোঁহা পোৱা গৈছিল। প্ৰাৰম্ভিক পৰীক্ষা নিৰীক্ষা তাৎক্ষণিকভাৱে কৰা হৈছিল। এক্সৰেতো ক’ৰ’না ভাইৰাচৰ লক্ষণ পোৱা নাই। যুৱকজনৰ ৰক্ত পৰীক্ষা কৰা হৈছে। গোটেইখিনি পৰীক্ষা কৰোৱাৰ পাছত ভাইৰেল ফিভাৰ হোৱা বুলি চিকিৎসকে কৈছে।‘ তালুকদাৰে লগতে জনায়।\nতালুকদাৰে জনোৱা মতে লোকজনৰ দেহত ক’ৰ’না ভাইৰাইচ আছে নে নাই তাক পৰীক্ষা কৰিবলৈ তেওঁৰ ‘ফ্লুইড চেম্প’ল’ সংগ্ৰহ কৰি পুনেৰ লেবৰটেৰীলৈ পঠিওৱা হৈছে।\nতেওঁ কয় ‘সেই ৰিপৰ্টটো অহাৰ পাছতহে গম পোৱা যাব প্ৰকৃততে ক’ৰ’না ভাইৰাচ হৈছে নে নাই। লেবৰটেৰীৰ পৰা প্ৰতিবেদন অহাৰ পাছত তেওঁক ঘৰলৈ পঠিওৱাৰ সিদ্ধান্ত লোৱা হৈছে।\nব্যক্তিগৰাকীক হাস্পাতলৰ এক আছুতীয়া ৱাৰ্ডত ৰখা হৈছে বুলি জানিব পৰা গৈছে।\nউল্লেখযোগ্য যে ভাৰতৰ লোক ক’ৰ’না ভাইৰাছৰ দ্বাৰা সংক্ৰমিত হোৱাৰ পূৰ্ণ সম্ভাৱনা আছে বুলি প্ৰকাশিত তথ্যৰ পাছতে ভাৰতীয় বিমান প্ৰাধিকৰণে অসম চৰকাৰৰ সহযোগত গুৱাহাটীৰ লোকপ্ৰিয় গোপীনাথ বৰদলৈ আন্তৰাষ্ট্ৰীয় বিমান বন্দৰত ক’ৰ’না ভাইৰাছ পৰীক্ষণ শিৱিৰ মুকলি কৰিছিল।


mla-rupjyoti-kurmi-submitted-a-memorandum-against-jmch-tv-dibakar-skd– News18 assam\n‘সাৱধান! যোৰহাট চিকিৎসা মহাবিদ্যালয় হাস্পতালত হেৰাব পাৰে ৰোগী!’ – কি ক’লে ৰূপজ্যোতি কুৰ্মীয়ে?\nকালেশ্বৰ ওৰাঙৰ মৃতদেহ ওলাল চিকিৎসা মহাবিদ্যালয়ৰ মৰ্গত। কিন্তু এই সন্দৰ্ভত আৰক্ষী অথবা চিকিৎসালয় কৰ্তৃপক্ষই অৱগত নকৰিলে পৰিয়ালক।\nLast Updated : July 09, 2020, 21:09 IST\n‘সাৱধান! যোৰহাট চিকিৎসা মহাবিদ্যালয়ত চিকিৎসা কৰিবলৈ যোৱা আপোনাৰ আত্মীয় চিকিৎসালয়তে হেৰাব পাৰে!’ – এই অভিযোগ মৰিয়নী সমষ্টিৰ বিধায়ক ৰূপজ্যোতি কুৰ্মীৰ। যোৱা কিছুদিন পুৰ্বে মৰিয়নী সমষ্টিৰ অন্তৰ্গত নগাদেৰা দীঘলী চাপৰিত সংঘটিত এক ঘটনাক কেন্দ্ৰ কৰি বৃহস্পতিবাৰে এই মন্তব্য কৰে বিধায়কগৰাকীয়ে।\nঘটনাৰ বিবৰণি অনুসৰি, যোৱা ১০ জুনত নগাদেৰা দীঘলী চাপৰিৰ বৃক্কজনিত ৰোগত ভুগি থকা কালেশ্বৰ ওৰাং নামৰ এজন ব্যক্তিক চিকিৎসাৰ বাবে আনিছিল যোৰহাট চিকিৎসা মহাবিদ্যালয় হাস্পতাললৈ। সেই সময়ত প্ৰচণ্ড জ্বৰ হৈ থকাৰ উমান পাই বিবাহিত যুৱকজনক কোভিড পজিটিভ সন্দেহ কৰি ১৪ দিনৰ বাবে চিকিৎসালয়ৰ আইছ'লেচন ৱাৰ্ডত ৰখা হৈছিল আৰু পৰিয়ালৰ লোকে চৈধ্য দিনৰ পিছতহে ৰোগীক পৰিয়ালৰ লোকে দেখা কৰিব পাৰিব বুলি অৱগত কৰিছিল চিকিৎসালয় কৰ্তৃপক্ষই।\nসেই অনুসৰি চৈধ্য দিন উকলি যোৱাৰ পাছত পৰিয়ালৰ লোকে ৰোগী দেখা কৰিবলৈ যায় যদিও চিকিৎসালয় কৰ্তৃপক্ষই ৰোগীজনক ক’ত ৰখা হৈছে নিশ্চিতভাৱে জনাব নোৱাৰিলে। দিন উকলি যোৱাৰ লগে লগে পৰিয়ালৰ লোকে চিকিৎসালয়ৰ সকলো কক্ষতে বিচাৰি কোনো সদুত্তৰ নাপাই অৱশেষত যোৰহাট চিকিৎসা মহাবিদ্যালয়ৰ আৰক্ষী চকীৰ কাষ চাপে। তেতিয়াই ওলাই পৰে ভয়ংকৰ সত্যটো। কালেশ্বৰ ওৰাঙৰ মৃতদেহ ওলাল চিকিৎসা মহাবিদ্যালয়ৰ মৰ্গত। কিন্তু এই সন্দৰ্ভত আৰক্ষী অথবা চিকিৎসালয় কৰ্তৃপক্ষই অৱগত নকৰিলে পৰিয়ালক।\nসেই লৈ আজি যোৰহাট চিকিৎসা মহাবিদ্যালয়ৰ কাণ্ডজ্ঞানহীনতাৰ অভিযোগ তুলি ৰূপজ্যোতি কুৰ্মীয়ে প্ৰয়াত কালেশ্বৰ ওৰাঙৰ ঘৰৰ পৰা চাইকেলেৰে যোৰহাট জিলা উপায়ুক্ত কাৰ্যালয়লৈ এই ঘটনাৰ উচিত তদন্তৰ দাবী তুলি এক স্মাৰক পত্ৰ প্ৰদান কৰাৰ বাবে ৰাওনা হয়। বিধায়কগৰাকীৰ ভাষ্য অনুসৰি - যোৰহাট চিকিৎসা মহাবিদ্যালয়ৰ এয়া চৰম দায়িত্বজ্ঞানহীন কাণ্ড। এগৰাকী ৰোগী চিকিৎসালয়ত মৃত্যু হোৱাৰ পিছত পৰিয়ালক অৱগত নকৰাকৈ মৰ্গত ৰখাটো চৰম দুৰ্ভাগ্যজনক।\nFirst published: July 09, 2020, 21:06 IST\nassamMLA Rupjyoti Kurmi


অশ্লীলতা - সন্ধান\nYou are at:Home»চিন্তাশিল্প»অশ্লীলতা\nBy দেৱকান্ত সন্দিকৈ on January 23, 2013 চিন্তাশিল্প\nভগৱানৰ (?) নাম লোৱাৰ নিচিনাকৈ কিছুমান বিশেষ শ্ৰেণীৰ মানুহে কথা পাতোঁতে প্ৰায় প্ৰতিটো বাক্যৰ মাজত বা শেষত নিজৰ জননেন্দ্ৰিয়ৰ অমাৰ্জিত নাম এটা উচ্চাৰণ কৰি আনন্দ পায় ৷ বহুতে কেশ বা চুলিৰ হিন্দী প্ৰতিশব্দটো অথবা প্ৰত্যক্ষভাৱে যৌনক্ৰিয়াসূচক অশালীন শব্দও উচ্চাৰণ কৰে ৷ স্ত্ৰী বা পুৰুষ জননেন্দ্ৰিয়ৰ নাম বা যৌনকাৰ্যৰ লগত জড়িত শব্দবোৰ ৰাজহুৱা ঠাইত সকলোৱে শুনাকৈ মুক্তভাৱে উচ্চাৰণ কৰা কাৰ্যক আমি ‘অশ্লীল’ বুলি কওঁ ৷ ভদ্ৰ, সভ্য, সুশিক্ষিত, ৰুচিৱান মানুহে অশ্লীল কথা নকয় ৷ যিসকলে কয় তেওঁলোকক আমি অসভ্য, অপৰিশীলিত, অশিক্ষিত, অমাৰ্জিত, ৰুচিহীন আদি শব্দৰে বিভূষিত কৰোঁ ৷ কথাৰ মাজত অশ্লীল শব্দ উচ্চাৰণ কৰিনো কি আনন্দ পোৱা যায়, বা নিজৰ মনৰ ভিতৰৰ কেনেকুৱা এটা অনু্ভৱ প্ৰকাশৰ বাবে অশ্লীল শব্দ উচ্চাৰণ কৰোঁতাজনৰ বাবে অপৰিহাৰ্য হৈ উঠে সেই কথা মনস্তত্ত্ববিদসকলৰ অধ্যয়নৰ বিষয় হ’ব পাৰে ৷ (এবাৰ এখন বজাৰৰ মাজতে দুগৰাকী ক্ষুদ্ৰ ব্যৱসায়ী মহিলাই কিবা কথাত দুৰ্বাদল কাজিয়াত লিপ্ত হ’ল ৷ গালিৰ মাজে মাজে অশ্লীল শব্দ ছিটিকি পৰিছে ৷ আৰু আমোদজনকভাৱে তেওঁলোকে স্ত্ৰী জননেন্দ্ৰিয়ৰ পৰিৱৰ্তে পুৰুষ জননেন্দ্ৰিয় বুজোৱা শব্দহে উচ্চাৰণ কৰিছে! এগৰাকী মহিলাই গালিৰ মাজত অশ্লীল শব্দ হিচাপে নিজৰ স্ত্ৰী জননেন্দ্ৰিয়ৰ পৰিৱৰ্তে পুৰুষ জননেন্দ্ৰিয়ৰ নাম উচ্চাৰণ কৰি কি আনন্দ পাইছে সেইটোও নিশ্চয় গৱেষণাৰ বিষয় ৷ এয়া চাগে’ পুৰুষ আধিপত্যবাদৰ অশ্লীল ফলাফল!)\nস্ত্ৰী-পুৰুষ নিৰ্বিশেষে পৃথিৱীৰ সকলো মানুহৰে আৰু সকলো জীৱ-জন্তুৰে নিজাকৈ একোটা যৌনাংগ থাকে ৷ যৌনাংগৰ প্ৰয়োজনীয়তা তথা ব্যৱহাৰ সম্পৰ্কেও কোনেও নজনাকৈ নাথাকে ৷ মানুহৰ যৌনাংগটো নিজে অশ্লীল নহয়, যৌনাংগৰ সুব্যৱহাৰ বা উচিত ব্যৱহাৰো অশ্লীল নহয়, প্ৰয়োজনীয় গহীন আলোচনাত সুৰুচিপূৰ্ণ ভাষাত যৌনাংগৰ নাম উচ্চাৰণো অশ্লীল নহয় ৷ কিন্তু যৌনাংগ অপব্যৱহাৰ, অস্বাভাৱিক বিকৃত ব্যৱহাৰ, ৰাজহুৱাভাৱে সিবিলাকৰ ছবি প্ৰদৰ্শন, বা স্থান-কাল-পাত্ৰৰ বিচাৰ নোহোৱাকৈ অদৰকাৰীভাৱে যৌনাংগৰ নাম উচ্চাৰণহে অশ্লীল ৷ ভাষা এটাৰ শব্দ বাক্যবিলাকৰ মাজৰ পৰা গালি-গালাজ কোনখিনি আমি যেনেকৈ জানো, যৌনতা সম্পৰ্কীয় কথাবতৰা, ছবি আৰু যৌনাংগৰ কৰ্মৰ মাজৰ পৰাও অশ্লীলতা কোনখিনি আমি জানিব লাগিব ৷ নাজানিলে আমি সংস্কৃতিৱান, ৰুচিৱান, সুসংস্কৃত সভ্য মানুহ হ’ব নোৱাৰিম ৷\nজনপ্ৰিয় গায়ক এজনে গোৱা অশ্লীল বিহুগীত এটা অশ্লীল হয় নে নহয় বিতৰ্ক চলি আছে ৷ এইটো ক্ৰিকেটৰ এল বি ডব্লিউ আউটৰ নিচিনা কাৰোবাৰ মনত সন্দেহ ৰৈ যোৱা ঘটনা হ’ব নালাগে ৷ এইটো এটা স্পষ্ট ৰূপত অশ্লীল গীত ৷ দেহসৌষ্ঠৱ তথা অংগসৌন্দৰ্যই এগৰাকী যুৱতীৰ বিবাহযোগ্যতা বঢ়াই তোলে ৷ সেইবুলি যদি কোনোবাই কেনেকুৱা অংগৰ যুৱতী বিয়া কৰাব লাগে, তাকে চিঞৰি চিঞৰি কৈ গান গাই থাকে – শুনিবলৈ শালীন হ’বনে? আচলতে শিল্পীসকলেই হ’ল শ্লীল-অশ্লীলৰ সীমাৰেখাডাল আনতকৈ বেছি ভালকৈ চিনি পোৱা মানুহ ৷ শিল্পীসকলেই হ’ল ভাল আৰু বেয়াৰ মাজৰ পৰা, সুন্দৰ আৰু অসুন্দৰৰ মাজৰ পৰা, সৎ আৰু অসতৰ মাজৰ পৰা ভাল, সুন্দৰ, সৎ আৰু সত্যক বিচাৰি ল’ব জনা মানুহ ৷ শিল্পী আৰু সাধাৰণ মানুহৰ মাজৰ পাৰ্থক্য এইটোৱেই ৷\nএটা কথা সত্য যে এসময়ত গছৰ তলত, জোপোহাৰ আঁৰত, নৈৰ নিজান পাৰত অসমীয়া চহা ডেকা-গাভৰুৱে গোৱা বিহুনামত থকা অশ্লীলতাৰ বাবেই অতীতৰ প্ৰসিদ্ধ অসমীয়া লেখক দুই-একে বিহুক অশ্লীল বুলি হেয় চকুৰে চাইছিল ৷ তেনে উৎকট যৌনগন্ধী বিহুনামবিলাকো আজি লিখিত ৰূপত সংৰক্ষিত হৈছে ৷ কিন্তু সেইবোৰ ৰাজহুৱা ঠাইত সকলোৱে শুনাকৈ গোৱাটো সুৰুচিৰ পৰিচয় নহয় ৷ কোনোবাই যুক্তি প্ৰদৰ্শন কৰিব পাৰে যে অশ্লীল গীত এটা যদি লিখিত ৰূপত সকলোৱে পঢ়িব পাৰে, সেইটোকে গীত হিচাপে সকলোৱে শুনিব নোৱাৰাৰ কাৰণ কি? কাৰণ আছে ৷ পঢ়োঁতে এজনে অকলে মনে মনে গীতটোৰ ৰস আস্বাদন কৰে ৷ কিন্তু শুনোতে গীতটো পৰিয়ালতে হওক বা ৰাজহুৱা ঠাইতে হওক, বহু লোকে একেলগে শুনিবলগা পৰিস্থিতিও হয় ৷ আৰু তেতিয়া তেওঁলোকৰ মনৰ প্ৰতিক্ৰিয়া অস্বস্তিকৰ হয় ৷\nকিছুমান যুৱকৰ কথাবতৰা কাণলৈ আহিলে এনে লাগে, তেওঁলোকে যেন একো অৰ্থ নজনাকৈয়ে কিছুমান অশ্লীল শব্দ কথা কোৱাৰ ফেশ্বন হিচাপে ব্যৱহাৰ কৰিছে! অশ্লীল শব্দ উচ্চাৰণ কৰি আনন্দ পোৱা লোকসকলৰ সামাজিক শ্ৰেণীটো বা তেওঁলোকৰ শিক্ষা-সংস্কৃতিৰ স্তৰটো বেলেগ বুলি ভাবি উপেক্ষা কৰি চলাৰো উপায় নাই, আজিকালি তথাকথিত অভিজাত উচ্চশিক্ষিত যুৱকৰ মুখতো অশ্লীল কথাত আখৈ ফুটে!\nআজিৰ জনপ্ৰিয় গায়কে অশ্লীল কথা থকা গীত এটা যে ৰাজহুৱাভাৱে সকলোৱে শুনাকৈ গাব নোৱাৰি, সেই কথা বুজি নাপায়; মঞ্চত উদ্ভণ্ডালি কৰাটো যে একধৰণৰ ৰুচিহীন, অশালীন কাম, সেই কথাটোও বুজি নাপায় ৷ তেওঁলোকক কোনেও বুজাবও নোৱাৰে ৷ গান গাব পৰাটো সুললিত কণ্ঠৰ অধিকাৰী মানুহ এজনৰ বাবে কেৱল ‘দৈহিক প্ৰতিভা’হে হ’ব নালাগে ৷ কি গাব লাগে, কেনেকৈ ক’ত কাৰ আগত গাব লাগে, বাছ-বিচাৰ কৰিবৰ ক্ষমতা থকা ‘মানসিক প্ৰতিভা’ৰ অধিকাৰী হোৱাটোও এজন জনপ্ৰিয় সুগায়কৰ বাবে অপৰিহাৰ্য ৷ (এই ৰুচিহীন অ-সাংস্কৃতিক অশ্লীল ঘটনাবোৰৰ নেপথ্যত সাম্ৰাজ্যবাদী আমেৰিকাৰ ষড়যন্ত্ৰ বা বিশ্বায়নৰ প্ৰভাৱ আছে নেকি, সেই কথাৰ বিচাৰ যোগ্যজনে নিশ্চয় কৰিব ৷)\n– দেৱকান্ত সন্দিকৈ\nPrevious Articleঢোপ খেল….\nNext Article ডামিনী, আমাৰ অশ্ৰু, ক্ষোভ আৰু বিক্ষিপ্ত চিন্তা (১)\nBhabendra Nath Mohan on February 25, 2013 11:30 am\nBar bhal lagil ata ati sparshakatar aru samayopojogi lekha.